
1. Forord 


Et velfungerende retssamfund kræver både stærke institutioner og stor villighed til offentlig debat. 
Det er derfor ikke så mærkeligt, at den ekstraordinære coronasituation i foråret 2020 allerede har 
været genstand for stor opmærksomhed. 

Justitia ønsker med denne analyse, der sætter fokus dels på en redegørelse for det politiske og 
lovgivningsmæssige forløb fra marts til juni 2020 og dels en diskussion af de mange vidtgående 
tiltags rimelighed i forhold til proportionalitetsafvejninger og principperne i grundloven, at bidrage 
til debatten om indsatsen mod Covid-19. 

Justitia håber også, at analysen kan danne grundlag for en mere generel diskussion af retssamfundets 
robusthed overfor pludseligt opstående kriser, hvor forståelig frygt kan føre til en svækkelse af 
retssamfundet. 

Danmark konstaterede den 27. februar 2020 det første tilfælde af smitte med Covid-19 i Danmark, 
og den 11. marts 2020 iværksatte regeringen en delvis nedlukning af samfundet for at beskytte 
sundhedsvæsenet og særligt udsatte borgere mod smitten, som WHO den 13. marts erklærede for 
en pandemi. 

Da det fra begyndelsen var tydeligt, at indsatsen mod Covid-19 ville give anledning til en række 
væsentlige spørgsmål om det danske demokratis håndtering af pandemien, iværksatte tænketanken 
Justitia i slutningen af marts 2020 denne undersøgelse. 

Den offentlige debat havde i de første uger omkring nedlukningen af samfundet svære kår, da meget 
få personer indtog en kritisk tilgang til Folketingets og regeringens beslutninger. Men efter påske 
og navnlig i maj måned rettede medier, eksperter og politiske partier i stigende grad et kritisk blik 
mod Folketingets og regeringens indsats, ligesom der fremkom en lang række oplysninger, som 
rejser væsentlige spørgsmål om det danske demokratis håndtering af pandemien. 

Regeringen forudsatte ved den første hasteændring af epidemiloven, at lovens anvendelse, effekter 
og konsekvenser for retssikkerheden skulle evalueres, inden der skulle tages stilling til, om loven 
skulle gælde også efter solnedgangsklausulen den 1. marts 2021. 1 Desuden tog Folketinget den 27. 
maj initiativ til en uvildig udredning af forløbet. 2 


1 Lovforslag nr. L 133 som fremsat, FT 19/20, s. 37, specielle bemærkninger til § 2. 

2 Jvllands-Posten: Folketinget tager corona-undersøgelse i egne hænder, 27. maj 2020. 




Justitia håber med denne rapports retsstatslige perspektiv at komme med værdifulde overvejelser, 
der kan indgå i den videre evaluering af forløbet. Det er i alles interesse, at de grundlæggende 
principper for det danske demokrati i videst muligt omfang bliver respekteret i den fremtidige indsats 
mod virussen og i andre endnu ukendte krisesituationer. 

Rapporten er udarbejdet i samarbejde med Justitia, særligt jurist Stine Brøsted Jensen. 

Jonas Christoffersen 

Advokat, dr.jur. 

JUSTITIA 


2. Sammenfatning og anbefalinger 


Denne rapport afdækker et coronaforløb, som viser at Folketinget og regeringen kan være villige til 
på meget kort tid at sætte helt grundlæggende frihedsrettigheder og demokratiske 
retsstatsprincipper på vågeblus, når Danmark står i en ekstraordinær situation, hvor frygten for en 
forestående krise presser på. Dette er i sig selv problematisk. Situationen bliver kun mere 
retssikkerhedsmæssigt betænkelig, når regeringen i så høj grad, som det er sket, bevæger sig væk 
fra både sundhedsmyndighedernes anbefalinger og normale høringsprocesser og træffer en lang 
række hurtige politiske beslutninger uden de sædvanlige sundhedsfaglige eller parlamentariske 
mandater. 

Det er forståeligt, at regeringen agerede politisk og ikke altid fulgte sundhedsmyndighedernes råd i 
betragtning af myndighedernes begrænsede muligheder for at forudsige krisens omfang og komme 
med dækkende anbefalinger. Regeringens beslutninger har sandsynligvis været en af grundene til, 
at Danmark er kommet relativt helskindet gennem epidemiens første bølge. Men netop fordi 
situationen var ekstraordinær, og fordi man handlede politiskud fra begrænset viden og på skiftende 
anbefalinger fra famlende myndigheder, burde regeringen løbende have indhentet fornyede 
politiske mandater fra hele Folketinget. Dette forsømte regeringen, ligesom Folketinget forsømte at 
bede om det. 

Selv om regeringen ikke søgte om lovhjemmel til at udstede udgangsforbud, som vi har set i andre 
europæiske lande, så gik den generelt til grænsen i brugen af de nye beføjelser i den reviderede 
epidemilov. Det var for eksempel meget vidtgående at bede teleselskaber og banker at levere 
personlige data til myndighederne med henblik på smitteopsporing. Denne vidtrækkende hjemmel 
vedtog Folketinget uden debat, og at myndighederne indtil videre ikke har brugt beføjelsen skyldes 
hovedsageligt - ligesom i andre tilfælde - pres fra medier, offentlighed og Folketinget. Regeringen 
har i vidt omfang handlet på egen hånd. Trods løfter om inddragelse af Folketinget i form af en 
Covid-19 følgegruppe er regeringen mange gange - og med god grund - blevet kritiseret for 
manglende inddragelse og utilstrækkelige informationer. 

Da de tiltag, der er proportionale for at forhindre et sammenbrud i sundhedssystemet, ikke 
nødvendigvis er proportionale i en situation, hvor smitten i højere grad er under kontrol. Da 
regeringen konsekvent kun har formuleret sine politiske målsætninger i de mest generelle vendinger, 
har det været vanskeligt for borgere og Folketinget at få indsigt i rationalet bag de løbende strategier 
og proportionaliteten i de enkelte beslutninger. Derfor har der ofte været betydelig usikkerhed om 
grænserne for den enkelte borgers eller virksomheds frihed og rettigheder i coronasituationen. 

Da magten over indsatsen mod Covid-19 blev koncentreret på få hænder, skete der generelt en 
sammenblanding af ressortområder og myndighedernes roller. Sundheds- og ældreministeren fik en 

hidtil uset mulighed for at videregive bemyndigelser til myndigheder, der sorterer under andre 
ministerier, for eksempel politiet. Dermed blev både det politiske og faglige ansvar for 
magtudøvelsen uklart, hvilket stillede både borgere og virksomheder retssikkerhedsmæssigt 
dårligere. 

Det er derfor ikke hensigtsmæssigt, at det fortsat alene er regeringen i form af sundheds- og 
ældreministeren, der via brede bemyndigelsesbestemmelser i en hastigt vedtaget epidemilov har 
kompetencen til ved bekendtgørelse at træffe vidtgående beslutninger om borgernes rettigheder 
og friheder. 

Tiden er efter Justitias opfattelse inde til at gøre op med en række af de mest vidtgående beføjelser, 
som Folketinget ved epidemiloven har tillagt sundheds- og ældreministeren, ligesom man bør ændre 
den magtfordeling, der har cementeret sig mellem forskellige institutioner under coronasituationen. 
Justitia anbefaler således først og fremmest, at evalueringen af ændringerne af epidemiloven ikke 
udskydes til november, men at Folketinget allerede nu begynder at forberede en ny epidemilov, så 
Danmark kan bringes ud af den nødtilstand, det politiske liv reelt har været i siden marts 2020, hvor 
Folketinget overlod magten til regeringen. 

NY EPIDEMILOV: 


Justitia anbefaler, at Folketinget går i gang med at revurdere epidemiloven snarest muligt, 
da den udløber 1. marts 2021. Det bør nøje overvejes, hvorvidt alle de vidtgående tiltag, 
der blev indført i marts 2020, fortsat og fuldt ud kan legitimeres. Justitia anbefaler, at 
Folketinget overvejer følgende ændringer til epidemiloven: 

Epidemilovens § 5 vedrørende adgangen til tvangsundersøaelse, -indlæggelse, -isolation 
og -behandling bør kun videreføres med kraftige retssikkerhedsmæssige forbedringer af 
bestemmelsen. 

Adgangen til tvangsvaccination i smittespredningsøjemed efter epidemilovens § 8 bør 
afskaffes, og hvis den opretholdes, bør betingelserne skærpes. 

At epidemilovens § 6 om adgangen til at udstede forbud mod at forsamle sig gradbøjes, 
så der alene kan fastsættes forbud mod forsamlinger på under 10 personer, når dette er 
strengt nødvendigt for at forebygge eller inddæmme alvorlig smittespredning ved en 
risiko, der kan sidestilles med en trussel mod den offentlige fred. Et så vidtgående indgreb 
i forsamlingsfriheden bør have sundhedsfaglig forankring og derfor også alene kunne ske 
på anbefaling og ikke rådgivning fra sundhedsmyndighederne. 

At det tilføjes epidemilovens § 6, stk. 3, om adgangen til at nedlægge opholdsforbud, at 
dette alene kan ske efter politiets rådførsel med Sundhedsstyrelsen. 

o At det ved en eventuel videreførelse af epidemilovens § 12 d om begrænsningen 
af patientrettigheder nøje overvejes, hvilke patientrettigheder der fortsat skal kunne 
begrænses. 

At epidemilovens §§ 21 a og b vedrørende udveksling og behandling af personfølsomme 
oplysninger begrænses, så smittesporing ikke kan ske ved myndighedernes 
tvangsindsamling af f.eks. betalings- og teleoplysninger. 

At det tilføjes lovens tekst, at politiets adgang til lokaler m.v. uden retskendelse med 
henblik på at kontrollere overholdelsen af et gældende forsamlingsforbud som forudsat i 
epidemilovens § 6, stk. 2, ikke gælder private boliger. 

At der indføres en pligt for sundheds- og ældreministeren til at indbringe spørgsmål om 
lovligheden af en ekspropriation efter epidemilovens § 27 eller erstatningens størrelse for 
domstolene på begæring af den, indgrebet er foretaget overfor. 

At det overvejes om der burde genindsættes en ret til erstatning navnlig i tilfælde, hvor 
der er truffet beslutninger rettet mod enkeltpersoner med økonomiske konsekvenser for 
de enkelte til følge. 


BEDRE PROCEDURER FOR HASTEBEHANDLING: 


Under coronakrisen er vedtaget en omfattende mængde lovforslag, der alle er blevet 
hastebehandlet, og som kun i meget begrænset omfang har været i høring hos relevante 
parter. Hastebehandling er skadelig for lovkvaliteten og den demokratiske proces, men er 
alligevel i stort omfang gennemført uden nogen nærmere begrundelse for lovforslagenes 
hastende karakter. Justitia anbefaler: 

At Folketinget overvejer at revidere Folketingets Forretningsorden og begrænse 
adgangen til hastebehandling af lovforslag til tilfælde, hvor hastebehandling er bydende 
nødvendig, ligesom der bør sikres adgang til en kort høringsproces . Hastebehandlingen 
bør begrænses mest muligt og alene angå ændringer, der er uopsættelige, mens andre 
ændringer så vidt muligt bør behandles efter en almindelige lovgivningsprocedure. 
Folketinget bør sikre, at regeringen er mere åben om de vanskelige overvejelser, som et 
hastebehandlet lovforslag indebærer. 

Regeringen bør revidere Statsministeriets cirkulære om udarbejdelse af lovforslag og 
udvide forpligtelsen til at redegøre for behovet for hastebehandling af alle dele af 
lovforslag, der ønskes hastebehandlet. 

GENOPRETNING AF MAGTBALANCEN: 


Der er under coronakrisen sket et betydeligt skred i magtfordelingen mellem Folketinget 
og regeringen, ligesom der er sket en usædvanlig sammenblanding af Justitsministeriets 
og Sundhedsministeriets beføjelser. Derudover har balancen mellem regeringen og 
fagkundskaben og mellem domstolene og Domstolsstyrelsen været udfordret af den 
ekstraordinære situation, Danmark har befundet sig i. Justitia har en række anbefalinger 
til, hvordan en sund balance mellem de nævnte institutioner genoprettes: 

Folketinget og regeringen: Regeringen og Folketinget bør overveje at indføre krav om, at 
regeringen inddrager Folketinget i væsentlige beslutninger af sundhedsmæssig, social og 
økonomisk betydning som led i bekæmpelse af Covid-19. Dette kan f.eks. ske ved at 
oprette et Covid-19-udvalg, som regeringen bl.a. skal rådføre sig med i væsentlige sager 
og efter omstændighederne indhente samtykke fra inden udvidelser eller lempelser af 
restriktioner og indgreb. 

Justitsministeriet og Sundhedsministeriet: Regeringen og Folketinget bør opretholde en 
klar adskillelse af ministrenes ansvarsområde, således at det er tydeligt, hvilken minister 
der har ansvaret for regeringens førelse på de enkelte områder. Derudover bør 
myndighederne sondre klart mellem anbefalinger og forbud, f.eks. således at politiet 
afholder sig fra at fremme sundhedsmæssige anbefalinger og begrænser sig til at 
håndhæve gældende retsregler. 

Regeringen og fagkundskaben: Regeringen og Folketinget bør løbende arbejde for at 
styrke informationsfriheden, så offentligheden og forskere i meget vidt omfang har 
kendskab til grundlaget for politiske og administrative beslutninger. 

Domstolene og Domstolsstyrelsen: Domstolsstyrelsen og domstolene bør øge 
opmærksomheden på retsplejelovens grænser, så det fuldt ud sikres, at alle initiativer og 
indsatser overvejes og gennemføres med fuld respekt for grundloven og lovgivningen. 
Den uafhængige undersøgelse af coronaindsatsen, som Folketinget har iværksat, bør 
inddrage spørgsmålet om grænsedragningen mellem domstolene og Domstolsstyrelse, 
herunder i hvilket omfang Domstolsstyrelsen har truffet beslutninger og/eller 
fremsatte henstillinger, opfordringer, anbefalinger o.lign., der enten var i strid med 
grundloven og retsplejeloven eller på anden måde har udfordret domstolenes 
uafhængighed. Det må i den forbindelse overvejes, om der skal indføres en 
hjemmel til at lade Domstolsstyrelsen indtage en koordinerede rolle i en fremtidig 
situation, hvor det er strengt nødvendigt. 

JUSTITIA 


3. Indledning 


Coronasituationen har verden over ført til dramatiske indgreb i grundlæggende frihedsrettigheder 
og væsentlige forskydninger af magtbalancen til regeringer på bekostning af de folkevalgte 
parlamenter. 

Det var også tilfældet i Danmark, hvor regeringen foreslog, at Folketinget vedtog en række 
ændringer af navnlig epidemiloven, så regeringen fik en meget betydelig magt til at håndtere 
coronasituationen. 

Folketinget imødekom regeringens forslag og vedtog den 12. marts 2020 en hasteændring af 
epidemiloven, som gav sundheds- og ældreministeren vidtgående beføjelser til bl.a. at begrænse 
retten til personlig frihed, privatliv, bevægelsesfrihed, forsamlingsfrihed m.v. Herefter vedtog 
Folketinget en yderligere udvidelse af ministerens beføjelser med anden ændringslov til 
epidemiloven den 31. marts 2020. 

Folketinget imødekom regeringens forslag uden at sikre inddragelse af Folketinget i regeringens 
beslutninger, hvilket senere viste sig at blive kilde til omfattende diskussioner af forholdet mellem 
regeringen og Folketinget. 

Solnedgangsklausul 


Hasteændringen af epidemiloven blev ledsaget af en såkaldt solnedgangsklausul, som indebærer, at 
epidemiloven i det hele ophæves den 1. marts 2021, medmindre Folketinget forinden beslutter at 
forlænge epidemilovens gyldighedsperiode. 3 

Det er således tanken, at epidemiloven skal gælde hele efteråret og vinteren 2020-2021, da der er 
risiko for, at Covid-19 kan blusse op igen. 4 

Det forudsættes i bemærkningerne til forslaget til første ændringslov, at der forud for en eventuel 
videreførelse af loven skal foretages en vurdering af lovens anvendelse, effekter og konsekvenser for 
retssikkerheden. 5 Sundheds- og ældreministeren Magnus Heunicke har desuden oplyst, at regeringen 
i den kommende folketingssamling og inden årsskiftet vil fremsætte et lovforslag om revision af 
epidemiloven, og at den kommende epidemilov vil træde i kraft senest den 1. marts 2021. 6 


3 Lov nr. 208 af 17. marts 2020, § 2, stk. 2, og lovforslag nr. L 158 som fremsat, FT 19/20, s. 25, specielle bemærkninger til § 2. Se også lov nr. 208 af 
17. marts 2020 med kommentarer fra Karnov, note 65. 

4 Tillægsbetænkning til lovforslag nr. L 133, FT 19/20, s. 3 (besvarelse af spørgsmål 2). 

5 Lovforslag nr. L 133, FT 19/20 som fremsat, s. 37, specielle bemærkninger til § 2. 

6 Betænkning over lovforslag nr. L 133, FT 19/20, s. 30 (spørgsmål 77). 

Formålet med denne undersøgelse er at bidrage til at undgå, at coronasituationen fører til et 
demokratisk paradigmeskifte, hvor det, der før var usædvanligt, bliver sædvanligt. 

Først beskrives det overordnede forløb fra Covid-19 kom til Danmark og frem til 1. juni, som er 
skæringsdatoen for denne analyse, også i relation til de løbende udmeldte politiske målsætninger 
og strategier (kapitel 4). Herefter vurderes de indførte tiltag, særligt ændringerne af epidemiloven, 
både i relation til grundloven og menneskerettighederne og dermed også deres nødvendighed og 
proportionalitet, ligesom tiltagene vurderes ud fra retssikkerhedsmæssige betragtninger. Der 
fremsættes i den forbindelse en række anbefalinger til ændringer med henblik på vedtagelsen af en 
ny epidemilov (kapitel 5). Endelig beskæftiger analysen sig med magtbalancen og den demokratiske 
åbenhed under coronasituationen, herunder forholdet mellem justits- og sundheds- og 
ældreministeren, Folketinget og regeringen, regeringen og fagkundskaben og endeligt domstolene 
og Domstolsstyrelsen (kapitel 6). En samlet konklusion findes sidst i analysen (kapitel 7). 


JUSTITIA 


Justitia har i denne analyse søgt inspiration i syv retsstatslige principper fra en 
retssikkerhedsguide, som Advokatsamfundets og Institut for Menneskerettigheder udarbejdede 
i 2012 efter drøftelse i Advokatsamfundets Center for Lov og Ret: 

1. Magtadskillelse: Magtfordelingen betyder, at den lovgivende magt er i forening hos 
regeringen og Folketinget, den udøvende magt er hos regeringen, og den dømmende 
magt er hos de uafhængige domstole, jf. grundlovens § 3. 

2. Åbenhed i lovgivningsprocessen: Åbenhed er en forudsætning for en demokratisk 
debat, herunder ikke mindst de for debatten nødvendige høringsprocesser, lovteknisk 
kontrol og gennemsyn fra individets/branchens perspektiv. 

3. Forudsigelighed i lovgivningen: Forudsigelighed betyder, at man kan vide og forstå, 
hvad loven siger, herunder forudse, om en given handling vil blive opfattet som en 
lovovertrædelse. 

4. Lighed for loven: Lovgivningen bør være generel og ikke rettet mod særlige personer, 
grupper eller virksomheder. 

5. Proportionalitet: Proportionalitet betyder, at begrænsningen af rettigheder skal stå i 
rimeligt forhold til det formål, man ønsker at opnå, og herunder at man skal anvende det 
mindst indgribende middel for at opnå målet. 

6. Lovmæssig myndighedsudøvelse: Myndighedernes magtudøvelse og udstedelse af 
administrative forskrifter skal have hjemmel i lovgivningen (kaldes også 
legalitetsprincippet). 

7. Uafhængig kontrol: Der skal være adgang for den enkelte borger til en uafhængig 
prøvelse af, om borgernes rettigheder er respekteret. Det gælder navnlig adgangen til 
uafhængige og upartiske domstole. 

4. Overordnet forløb og målsætninger under 
coronapandemien 


Der er siden første tilfælde af smitte med coronavirus blev konstateret i Danmark sket en udvikling i 
både den forestående trussel, den politiske målsætning og strategi samt den offentlige debat om 
regeringens håndtering af situationen. 

Coronapandemiens forløb i Danmark kan overordnet opdeles i faser: 

1. Tiden frem til 12. marts 2020, hvor regeringen besluttede at lukke samfundet delvist. 

2. Tiden fra den 12. marts og til 17. april 2020, hvor regeringen besluttede at iværksætte første 
fase af genåbningen af samfundet. 

3. Tiden fra 17. april til 10. maj, hvor fase 2 af genåbningen indtrådte. 

4. Tiden fra 10. maj og frem til 1. juni 2020, som er skæringsdatoen for denne analyse. 

I det følgende vil der med udgangspunkt i denne opdeling blive redegjort for det overordnede 
forløb, de politiske og sundhedsfaglige målsætninger, de indførte tiltag, udviklingen i antallet af 
indlagte m.v. Gennemgangen er langt fra udtømmende, men den forsøger at indfange de mest 
centrale forhold fra den politiske og offentlige debat. 

Regeringen og de danske sundhedsmyndigheder har arbejdet med forskellige strategier for 
håndteringen af coronavirus. Det ligger uden for denne analyses formål at beskæftige sig med 
hensigtsmæssigheden af både sundhedsmyndighedernes faglige vurderinger og af de politiske målsætninger 
og strategier. Det er imidlertid nødvendigt at kende de skiftende politiske målsætninger og tilhørende 
strategier for at vurdere håndteringens betydning for både for retsstatens grundlæggende 
principper og borgernes grundlæggende frihedsrettigheder. 

4.1 Optakten til Nedlukningen af Danmark: Tiden op til den 12. 
marts 2020 

4.1.1 Overordnet forløb i optakten 

Det første kendte tilfælde af smitte med ny coronavirus blev konstateret i byen Wuhan i den kinesiske 
provins Hubei den 17. november i 2019. 7 Det Europæiske Center for Forebyggelse afog Kontrol med 


7 Live Science : 1 a known case of coronavirus traced back to November in China, 14. marts 2020. 

Sygdomme (ECDC) udtalte i midten af januar, at der kun var en lille risiko for, at sygdommen ville 
sprede sig i Europa i samme omfang, som man så det i Kina, særligt da der på dette tidspunkt ikke 
var dokumenteret smitte mellem mennesker. 8 Verdenssundhedsorganisationen WHO var ligeledes 
tilbageholdende med at udtale sig i klare vendinger om, hvilke konsekvenser virussen ville have, og 
den 24. januar afviste WHO at karakterisere udbredelsen af coronavirus som en international 
sundhedskrise. 9 

Den første officielle udmelding fra danske myndigheder kom den 22. januar i form af en 
pressemeddelelse fra Sundhedsstyrelsen, hvori Sundhedsstyrelsen vurderede, at der var en meget 
lille sandsynlighed for, at sygdommen ville komme til Danmark, men at Sundhedsstyrelsen ville følge 
situationen nøje. 10 Dagen efter udsendte Sundhedsstyrelsen retningslinjer for sundhedsvæsenets 
håndtering af patienter, der mistænkes at være smittet. * 11 

Sundhedsstyrelsen vurderede frem til 25. februar 2020, at der var lav risiko for spredning af smitte 
med coronavirus fra person til person i Danmark. Dette skyldtes særligt, at Danmark blev vurderet at 
have et velfungerende beredskab og sundhedsvæsen, der kunne handle hurtigt ved mistanke om 
smittede med coronavirus både i forhold til undersøgelse af den enkelte og opsporing af mulige 
kontakter. 12 

På baggrund af udviklingen i Italien og andre lande ændrede Sundhedsstyrelsen den 25. februar 
2020 vurderingen til moderat risiko for lokal smittespredning, mens risikoen for udbredt smitte i det 
danske samfund og for at sundhedsvæsenet ville blive udfordret, fortsat blev vurderet som lav. 
Sundhedsstyrelsen meddelte samtidig, at strategien for Danmark fortsat var at forsøge at opspore 
og inddæmme eventuelle tilfælde af smitte med coronavirus. 13 Inddæmningsstrategien indebar en 
høj grad af fokus på at identificere og opspore personer hjemvendt fra risikoområder og dem, som 
de havde været i kontakt med, ligesom man skulle isolere smittede og personer i risiko for at være 
smittet. 14 


8 European Centre for Disease Prevention and Control : Threat Assessment Brief: Pneumonia cases possibly associated with a novel 
coronavirus in Wuhan, China, 9. Januar 2020. 

9 Statens Serum Institut : Udbrud af lungebetændelse med ny coronavirus i Kina - Status 24. januar 2020. 

10 Sundhedsstyrelsen: Ny coronavirus fra Wuhan, 22. januar 2020. 

11 Sundhedsstyrelsen: Sundhedspersonalet får retningslinje om det nye coronavirus, 23. januar 2020. 

12 Se bl.a. Sundhedsstyrelsen : Vi skruer op for beredskabet for at forebygge coronasmitte i Danmark på baggrund af nye europæiske 
anbefalinger, 4. februar 2020. 

13 Sundhedsstyrelsen : Sundhedsstyrelsen ændrer risikovurdering og udsender nye retningslinjer for håndtering af COV1D-19, 25. februar 
2020. 

14 Søren Brostrøms udtalelser i pressemødet i Statsministeriet af 10. marts http://video.stm.dk/pressemode-i-statsministeriet-10-1 

Den første smitte med ny coronavirus i Danmark blev konstateret 27. februar 2020. Sundheds- og 
ældreminister Magnus Heunicke udtalte i den forbindelse, at myndighederne arbejdede med at 
inddæmme og opspore smitten, men at myndighederne ikke ændrede på vurderingen af, at der var 
lav risiko for, at der ville komme udbredt smitte i Danmark og for, at det danske sundhedsvæsen ville 
blive udfordret. 15 Sundheds- og ældreministeren besluttede i starten af marts, efter indstilling herom 
fra Sundhedsstyrelsen den 28. februar som foreskrevet i den dagældende epidemilovs § 10, at 
epidemilovens særlige foranstaltninger mod alment farlige sygdomme kunne tages i brug for at 
inddæmme smitte med coronavirus. 16 1 samme periode meddelte WHO at de vurderede risikoen for 
global spredning for meget høj. 17 

På et pressemøde i Statsministeriet fredag den 6. marts, hvor antallet af bekræftede smittede var 
steget til 21, udtalte statsministeren, at myndighederne bl.a. opfordrede arrangører til at udskyde 
eller aflyse arrangementer, hvor der var tiltænkt at være med mere end 1.000 deltagere, ligesom der 
blev offentliggjort anbefalinger til den måde, personer omgås hinanden på. Det blev på pressemødet 
gjort klart, at Danmark på daværende tidspunkt befandt sig i en situation, hvor tilstanden kunne 
ændre sig markant på meget kort tid. 18 

På næste pressemøde i Statsministeriet tirsdag den 10. marts var antallet af konstaterede smittede 
steget til 156. Statsministeren understregede vigtigheden af, at alle borgere fulgte myndighedernes 
anbefalinger, ikke mindst på sundhedsområdet. Det blev påpeget, at kapaciteten på 
intensivafdelingerne, både hvad angår udstyr, respiratorer og sundhedspersonale, ikke nødvendigvis 
kunne følge med, hvis mange danskere blev smittet. 

Statsministeren understregede igen på baggrund af erfaringerne fra Italien og andre lande, at 
situationen kunne udvikle sig meget alvorligt. I den forbindelse blev det meldt ud, at regeringen 
havde meddelt Folketingets partier, at der ville blive behov for at hastebehandle en række 
lovgivninger for at sikre, at myndighederne fik de nødvendige beføjelser. Det blev ligeledes meldt 
ud, at der ville blive introduceret en række hjælpepakker til at støtte de berørte dele af det danske 
erhvervsliv. 19 


15 Regeringen : En dansker er testet positiv for COVID-19, 27. februar 2020 og Sundhedsstyrelsen : Første dansker med COVID-19 har det 
godt, og er i hjemmeisolation, 27. februar 2020 (begge lokaliseret 5. maj 2020). 

16 Fredericia.nu : Orientering til pressen om sundheds- og ældreministerens beslutning vedr. epidemilovens paragraf 10, 6. marts 2020 
(link til pressemeddelelsen på Sundheds- og Ældreministeriets hjemmeside er pt. uvirksomt). 

17 Politiken : WHO: Risiko for global virusspredning er nu meget høj, 28. februar 2020. Se også Sundhedsstyrelsens publikation af 10. 
marts 2020 : COVID-19 Risikovurdering, strategi og tiltag ved epidemi i Danmark. 

18 Pressemøde i Statsministeriet den 6. marts 2020: www.stm.dk/ p 14913.html 

19 Pressemøde i statsministeriet den 10. marts 2020: www.stm.dk/ p 14919.html 

Sundheds- og ældreminister Magnus Heunicke præsenterede på dette pressemøde to grafer fra 
Statens Serum Institut, som sidenhen er blevet folkeeje som "den røde og grønne kurve", der skulle 
illustrere, hvor galt det kunne gå i Danmark, og hvad der måtte opnås i Danmark. 

Statens Serum Instituts scenarier for Covid-19 i Danmark 


/\ 



Antal 


tilfælde af 
COVID-19 


L 


Sundhedsstyrelsen udgav samme dag en rapport om risikovurdering, strategi og tiltag under 
coronasituationen, hvor Sundhedsstyrelsen bl.a. opfordrede til, at så mange som muligt arbejdede 
hjemmefra, at alle minimerede brugen af kollektiv trafik, og at for mange mennesker i 
supermarkederne burde undgås. 20 

Onsdag den 11. marts 2020 annoncerede statsministeren på sit tredje pressemøde i Statsministeriet, 
at smittespredningen efter regeringens opfattelse gik for hurtigt, og at antallet af smittede danskere 
med coronavirus var steget fra 157 til 514 siden pressemødet den forudgående dag. For at undgå, 
at for mange danskere blev smittet på én gang, som det var sket i Italien, oplyste statsministeren, at 
myndighederne ud fra et forsigtighedsprincip intensiverede indsatsen for at afbøde og forsinke 
smitten i Danmark. 

Statsministeren oplyste ligeledes, at det var myndighedernes anbefaling, at al unødvendig aktivitet 
blev lukket ned på områder, hvor mange mennesker er samlet i længere tid. Det blev derfor bl.a. 
meddelt, at elever og studerende på alle uddannelsesinstitutioner blev sendt hjem i foreløbigt to 
uger, ligesom skoler og dagtilbud blev lukket. Alle offentligt ansatte, der ikke varetog kritiske 


20 Sundhedsstyrelsen : COVID-19 Risikovurdering, strategi og tiltag ved epidemi i Danmark, 10. marts 2020. 

funktioner, blev sendt hjem fra arbejde i foreløbigt to uger, mens ansatte i private virksomheder blev 
opfordret til at blive hjemme i det omfang, det var muligt. Derudover blev alle opfordret til at 
begrænse brugen af kollektiv transport, besøg på plejehjem og hospitaler m.v. og den tidligere 
opfordring om, at man ikke samles mere end 1.000 mennesker blev justeret til, at man ikke samler 
sig mere end 100 mennesker indendørs, ligesom natklubber, diskoteker m.v. blev opfordret til at 
holde lukket i en periode. 21 

I slutningen af maj kom det frem, at Sundhedsstyrelsen ikke havde nedfældet en så vidtgående 
anbefaling, som den, statsministeren præsenterede som "myndighedernes anbefaling" på 
pressemødet den 11. marts. Sundhedsstyrelsen havde tværtimod dagen før pressemødet udformet 
en liste over mulige tiltag mod Covid-19, hvor nedlukninger og tvangsindgreb ikke var nævnt. 22 

Regeringens udmeldinger havde den 11. marts alene karakter af anbefalinger, da der ikke på 
baggrund af dagældende lovgivning var hjemmel til egentlige forbud. Statsministeren meddelte 
imidlertid, at regeringen ville bede Folketinget om at vedtage hastelovgivning allerede den 
efterfølgende dag. 

På pressemødet meddelte Sundhedsstyrelsen, at man ville skifte fra en inddæmningsstrategi, hvor 
hovedfokus havde været på intensiv opsporing af de smittede, til en afbødningsstrategi, hvor der 
blev fokuseret på de personer med størst behov for behandling i sundhedsvæsenet. Strategiskiftet 
indebar, at personer, der alene havde milde symptomer på Covid-19, ikke længere ville blive testet. 23 

Den 12. marts vedtog Folketinget den første ændringslov til epidemiloven, der gav regeringen 
adgang til at udstede egentlige forbud for at inddæmme coronasmitten. 24 På dette tidspunkt var 
smittetrykket vurderet til ca. 2,6, hvilket vil sige, at en person i gennemsnit bærer smitten videre til 
ca. 2,6 andre personer. Et smittetryk på over 1,0 vil medføre en stigning i antallet af smittede, mens 
et smittetryk på under 1,0 derimod vil medføre, at epidemien langsomt vil klinge af over tid. 25 Det 
kom senere frem, at smittetrykket grundet en fejl fra Statens Serum Institut rettelig skulle have været 
vurderet til 2,1, mens det i øvrigt senere blev vurderet, at smittetrykket den 12. marts i virkeligheden 
kun var 1,5. 26 


21 Pressemøde i Statsministeriet den 11. marts 2020: www.stm.dk/ p 14920.html 

22 Jvllands-Posten : Brostrøms papirer rejser tvivl om Mette Frederiksens forklaring, 21. maj 2020. 

23 Pressemøde i Statsministeriet den 11. marts 2020: www.stm.dk/ p 14920.html 

24 Lov nr. 208 af 17. marts 2020. De to ændringslove til epidemiloven er indgående beskrevet i analysens kapitel 3. 

25 Statens Serum Institut : Status og prognose for epidemiens fremtidige udvikling, 30. marts 2020, figur 3. 

26 Berlingske : Seruminstituttet har overdrevet faren ved coronavirus ved "en fejl", 18. maj 2020. 

Ændringsloven indebar, at sundheds- og ældreministeren fik overladt en lang række beføjelser til at 
træffe beslutning om bl.a. påbud om undersøgelse, indlæggelse, behandling og isolation, 
forsamlingsforbud, opholdsforbud, adgangsforbud m.v. 

Indførelsen af de vidtgående foranstaltninger var begrundet i, at den eksisterende lovgivning på en 
række områder efter regeringens opfattelse ikke var tilstrækkelig til at sikre myndighedernes 
handlemuligheder og effektive ressourceudnyttelse, herunder til at forebygge og inddæmme 
sygdommen, men også til at håndtere det ekstraordinære pres, som smitsomme sygdomme kan 
medføre for samfundet. 27 

4.1.2 Regeringens strategi og målsætninger i optaktsfasen 

På det første pressemøde i Statsministeriet vedrørende Covid-19 den 6. marts 2020 meddelte 
statsministeren, at den strategi, som de danske myndigheder havde valgt, grundlæggende handlede 
om at forsinke spredningen af virussen mest muligt, og dermed varen strategi der først og fremmest 
handlede om at begrænse antallet af syge i Danmark. 28 

På et pressemøde den 10. marts 2020 understregede statsministeren, at situationen kunne udvikle 
sig meget alvorligt, og at kapaciteten på intensivafdelingerne ikke nødvendigvis ville kunne følge 
med, hvis mange danskere blev smittet. Statsministeren oplyste, at de danske myndigheder fortsat 
først og fremmest arbejdede med at inddæmme og forsinke spredningen af virussen og dermed 
med at afbøde så mange af konsekvenserne som muligt. På pressemødet præsenterede sundheds- 
og ældreminister Magnus Heunicke den tidligere nævnte figur med den røde og grønne graf. 
Ministeren forklarede, at det var afgørende, at vi kom over i det såkaldt grønne scenarie, hvor smitten blev 
skubbet og bredt ud, så vi undgik at udfordre sundhedsvæsenets normale kapacitetsgrænser. Med skelen 
til Italien og andre lande understregede ministeren, at "hvis vi ikke gør ait, hvad vi kan nu for at 
mindske og forsinke smitten, så vii vores sundhedsvæsen ikke kunne håndtere situationen. " 29 

På pressemødet den 11. marts 2020 udtalte statsministeren, at "Vi har som myndigheder, borgere 
og som i and Uge nu én opgave, der er vigtigere end alle andre: Vi ska i undgå, at for mange danskere 
bliver smittet på én gang. Som det er sket i Italien. "Adspurgt om sundhedsmyndighedernes strategi 
svarede statsministeren, at strategien fra starten af forløbet først og fremmest havde handlet om at 


27 Lovforslag nr. L 133, FT 19/20, som fremsat, s. 5. 

28 Pressemøde i Statsministeriet den 6. marts 2020: www.stm.dk/ p 14913.html 

29 Pressemøde i statsministeriet den 10. marts 2020: www.stm.dk/ p 14919.html 

forsinke smitten og dermed gøre hvad der var muligt for, at det bliver den grønne graf og ikke den 
røde graf, der bliver situationen. 30 

Den 12. marts 2020 blev første forslag til lov om ændring af epidemiloven vedtaget med dette 
hovedformål for øje:" Regeringens altoverskyggende hovedprioritet i øjeblikket er at inddæmme og 
afbøde de alvorlige konsekvenser af spredningen afCOVID-19 i det danske samfund mest muligt."^ 

Det blev i bemærkningerne til lovforslaget angivet, at det ved en Covid-19 epidemi i Danmark kunne 
forventes, at ca. 60.000 personer med coronavirus vil være i kontakt med sundhedsvæsenet fordelt 
over en ca. 3 måneders periode, hvoraf ca. 11.000 ville have behov for sygehusbehandling og en del 
af disse ville være intensive behandlinger. En sådan situation ville således ifølge bemærkningerne til 
lovforslaget give en ekstraordinær belastning af landets sygehuse og kræve prioriteringer, så svært 
syge patienter sikredes behandling. 32 Lovens formål blev ikke herudover konkretiseret i 
forarbejderne til første ændringslov til epidemiloven. 

4.2 Nedlukningen og den forsigtige genåbning: Tiden fra 13. 
marts til 17. april 2020 

4.2.1 Overordnet forløb i nedlukningsperioden 

På et pressemøde i Statsministeriet den 13. marts 2020 blev det meddelt, at alle sygehuse på dagen 
havde fået besked på at lukke for al normal aktivitet i sundhedsvæsenet for at undgå, at 
sundhedspersonale blev smittet, at patienter smittede hinanden og for at give tid til oplæring af 
sundhedspersonale. På dette tidspunkt var 801 konstateret smittet og 23 indlagt på sygehuset, herunder 
fire i intensiv behandling, men tallene måtte ifølge statsministeren forventes at stige meget, ligesom der 
forventedes et stort mørketal. 

Derudover meddelte statsministeren, at de danske grænser ville lukke midlertidigt fra kl. 12 den 
efterfølgende dag for alle personer uden et anerkendelsesværdigt formål med indrejse til Danmark. 
Dette skete med henvisning til, at alle de trufne forholdsregler og beslutninger risikerede at blive 
undermineret, hvis rejseaktiviteten ind og ud af Danmark fortsatte. Adspurgt om hvorvidt 
grænselukningen var clearet med udlandet svarede statsministeren, at "som dansk statsminister, så 


30 Pressemøde i Statsministeriet den 11. marts 2020: www.stm.dk/ o 14920.html 

31 Lovforslag nr. L 133, FT 19/20, som fremsat, s. 5. 

32 Lovforslag nr. L 133, Folketingsåret 19/20, s. 6. 

vælger jeg den strategi, som jeg mener er den rigtige på baggrund af de anbefalinger, vi får fra 
danske myndigheder.'* 3 

Direktør for Sundhedsstyrelsen Søren Brostrøm understregede på et pressemøde med myndighederne den 
efterfølgende dag, at grænselukningen var en rent politik beslutning, og at grænselukning ikke var en del af 
de ting, der var i Sundhedsstyrelsens "værktøjskasse" på daværende tidspunkt. 34 Hertil bemærkede 
statsministeren på et pressemøde i Statsministeriet den 15. marts 2020, at vi ikke befandt os i en situation, 
hvor regeringen og myndighederne i øvrigt kunne tillade sig alene at læne sig op ad evidens, da der var tale 
om en ny sygdom, hvis udvikling ikke kunne forudsiges. Beslutningen om grænselukning blev efterfølgende 
kritiseret fra flere kanter for ikke at have nogen særlig effekt, hvilket - sammen med udmeldingen om, at 
grænselukningen ikke skete på anbefaling fra Sundhedsstyrelsen - ledte til både offentlig og politisk debat. 35 

På et pressemødet den 15. marts 2020 blev i øvrigt præsenteret en lønkompensationsordning, hvorved 
staten under visse betingelser ville betale op til 75 procent af lønnen for privatansatte fyringstruede 
medarbejdere som led i regeringens målsætning om at få så mange virksomheder og lønmodtagere så godt 
gennem krisen som muligt. 36 

Det kom samme dag frem, at Sundhedsstyrelsen i en hidtil ukendt e-mail såede tvivl om en række 
af de initiativer i kampen mod coronavirus, som var blevet hastebehandlet og vedtaget tre dage 
forinden. Det fremgik af e-mailen, som blev afsendt dagen inden behandlingen af lovforslaget, at 
Sundhedsstyrelsen ikke havde haft mulighed for at foretage en grundig sundhedsfaglig vurdering af 
det foreslåede indenfor den angivne tidsfrist, idet det dog blev anført, at "Vi finder umiddelbart, at 
det aktuelle COViD-19 udbrud ikke kan begrunde sådanne væsentlige ændringer i epidemiloven, 
idet de forebyggelsesmæssige hensigter ift. smittespredning mere hensigtsmæssigt kan fremmes 
indenfor anden gældende lovgivning eller øvrig lovgivning.'* 1 Først kort før vedtagelsen af første 
ændringslov til epidemiloven blev Folketinget orienteret om e-mailen og dens indhold, hvilket 
efterfølgende førte til hård kritik af regeringen for ikke at være åben over for Folketinget. 38 

Den 17. marts offentliggjorde statsministeren på et pressemøde, at det fra den efterfølgende dag 
ikke længere ville være tilladt at samles mere end ti personer til offentlige arrangementer, 
begivenheder og aktiviteter, ligesom der blev kraftigt opfordret til at håndhæve samme regel i 
private hjem. Derudover blev alle indendørs sports- og idrætsfaciliteter, frisører, massører, tatovører 


33 Pressemøde i Statsministeriet den 13. marts 2020: www.stm.dk/ p 14930.html 

34 Altinget: Det sagde Søren Brostrøm om grænselukninger, 15. marts 2020. 

35 Se bl.a. Information : Professor: Det hjælper ikke at lukke grænser, når først smitten har spredt sig, 16. marts 2020 og Berlingske : 
Regeringen forsvarer grænselukning uden sundhedsfagligt belæg: "Vi kører på en vej, som vi asfalterer undervejs", 14. marts 2020. 

36 Pressemøde i Statsministeriet den 15. marts 2020: www.stm.dk/ p 14925.html 

37 Lovforslag nr. L 133, FT 19/20, endelig besvarelse af spørgsmål nr. 23. 

38 Se bl.a. Berlingske : Sundhedsstyrelsen såede tvivl om historisk hastelov - regeringen beskyldes for tiHidsbrud, 15. marts 2020 og 
Information: Sundhedsstyrelsen vendte tommelfingeren nedad til Heunickes vidtgående hastelov, 16. marts 2020. 

og andre virksomheder med meget tæt kontakt med kunder, natklubber, barer m.v., storcentre og 
lignende og restauranter, caféer og spisesteder pålagt at lukke i første omgang frem til 30. marts. 
Sundheds- og ældreministeren orienterede samtidig om, at der blev arbejdet med at opruste og 
geare sundhedsvæsenet til en situation med mange smittede, samt at der på daværende tidspunkt 
var 954 respiratorer, som ville kunne frigøres til at håndtere coronavirus. 39 

På et pressemøde den 23. marts 2020 offentliggjordes regeringens beslutning om at forlænge de 
iværksatte tiltag til og med 13. april. 40 Sundhedsstyrelsen udgav samme dag en opdateret status og 
strategi for epidemiens første bølge. Sundhedsstyrelsen vurdering af sundhedsvæsenets samlede 
behov for kapacitet til intensiv behandling og respiratorbehandling blev den 23. marts 2020 
estimeret til mellem 830 og 990 ved epidemiens top, som forventedes at indtræffe i slutningen af 
kalenderuge 16 omkring 16.-19. april. Denne forventede top i smitten skal ses i lyset af, at antallet af 
respiratorer, der kunne frigøres for sygehuse i regioner og fra øvrige aktører udgjorde i alt 1.260. 

Prognosen var baseret på en række forudsætninger og antagelser, herunder eksempelvis en 
gennemsnitlig indlæggelsestid på intensiv afdeling på 2 uger. Hvis det viste sig, at den 
gennemsnitlige indlæggelsesvarighed oversteg 2 uger, ville det øge kapacitetsbehovet med 1.000- 
1.200 pladser eller mere, hvilket ville udfordre sygehusvæsenets robusthed. Der blev dog hverken 
ved vurderingen af tidspunktet for epidemiens top eller behovet for intensivpladser taget højde for 
effekten af de mange tiltag, der var iværksat de forudgående uger, og som man forventede at kunne 
se effekten af få dage efter, nemlig i slutningen af kalenderuge 13 omkring den 26.-29. marts. Det 
var således forventet, at effekten af de iværksatte tiltag ville bevirke en løbende nedjustering af 
estimaterne. 41 

Den 23. marts 2020 måtte det på den baggrund fremstå tvivlsomt for en udenforstående person, 
hvordan man ville kunne nå det kritiske niveau, hvor sundhedsvæsenets kapacitet var truet, da der 
på det pågældende tidspunkt var omkring 100 indlagte på intensivafdeling i respirator. 
Sundhedsstyrelsens scenarie forudsatte således en 10-12 dobling af behandlingsbehovet, før 
kapacitetsloftet ville være nået. Det viste sig senere, at man fra politisk hold i slutningen af marts ikke 
ville offentliggøre, at smittetrykket i Danmark var lavere end ventet, da det blev klart, at der var fejl i 
beregningerne fra Statens Serum Institut. 42 


39 Pressemøde i Statsministeriet den 17. marts 2020: www.stm.dk/ p 14926.html 

40 Pressemøde i Statsministeriet den 23. marts 2020: www.stm.dk/ p 14932.html 

41 Sundhedsstyrelsen: Status på COV1D-19 ved indgangen til den tredje uge af epidemiens første bølge i Danmark, med særligt fokus på 
intensiv kapacitet, 23. marts 2020 og Sundhedsstyrelsen: COVID-19 i Danmark - Epidemiens første bølge. Status og Strategi. Version 23. 
marts 2020. 

42 Ekstra Bladet : Regeringen bremseredepositive coronatal, 27. maj 2020. 

Sundhedsstyrelsens graf over indlagte patienter med bekræftet Covid-19 pr. dag, opdateret 11. 
maj 2020 43 


Antal 

600 



—Antal indlagte på sygehus i alt 
—Heraf indlagte på en intensivafdeling 
—Heraf indlagte på intensiv og i respirator 


Det viste sig også meget kort tid efter, at behandlingsbehovet toppede godt tre uger efter den 
gradvise nedlukning, idet behandlingsbehovet nåede sit foreløbigt højeste i slutningen af marts med 


43 Sundhedsstyrelsen : Tal og overvågning af COVID-19 (lokaliseret 11. maj 2020). 

lidt over 500 indlagte, hvoraf omkring 150 var indlagte på en intensivafdeling med de fleste i 
respirator. 

Det fremstod dermed allerede i slutningen af marts 2020 således, at udviklingen ikke var og heller 
ikke havde været i nærheden af sundhedsvæsenets kapacitetsloft, der blev herostratisk berømt ved 
den såkaldte "røde" graf, som sundheds- og ældreministeren præsenterede på flere pressemøder, 
og som er illustreret ovenfor under afsnit 4.1.1. 

Den offentlige debat om udviklingen tog omkring dette tidspunkt fart, idet flere og flere rejste 
spørgsmål om grundlaget for regeringens politik. 

Den 26. marts bragte BT f.eks. et debatindlæg af tidligere statsminister Lars Løkke Rasmussen, der 
som en af de første kritiske røster siden regeringens beslutning om nedlukningen af Danmark 
advarede om, at kuren mod coronasituationen ikke måtte blive værre end selve problemet. Lars 
Løkke Rasmussen påpegede bl.a. skadevirkningerne ved samfundets nedlukning for økonomien og 
i sidste ende borgernes velvære og velfærd. Desuden opfordrede han til, at Folketingets partier fik 
adgang til forhandlingsbordet og blev inddraget i exit-strategien for coronasituationen. 44 

Den 27. marts udtalte en række sundhedsøkonomer, efter at have gennemgået Sundhedsstyrelsens 
omtalte rapport af 23. marts, at det danske sundhedsvæsen ikke så ud til at være på vej mod 
italienske tilstande, og at vi med andre ord lå under den stiplede linje for sundhedsvæsenets 
kapacitet, som fremgik af sundheds- og ældreministerens graf præsenteret på flere pressemøder og 
illustreret ovenfor. 45 

Den 30. marts annoncerede statsministeren på et pressemøde, at der var tegn på, at det var lykkedes 
at forsinke udbredelsen af coronavirus i Danmark, og at der var anledning til forsigtig optimisme, da 
antallet af indlæggelser den seneste uge var steget lidt langsommere end ugen før og dermed var 
uden den eksplosion i tallene, som var set i andre lande. På dette tidspunkt var 533 indlagt som følge 
af Covid-19, heraf 137 på intensiv. Statsministeren oplyste herefter, at regeringen ville begynde en 
gradvis, stille og kontrolleret åbning af samfundet igen efter påsken, såfremt tallene fortsat var stabile 
til den tid. 46 

Samme dag offentliggjorde Statens Serum Institut en status og prognose for epidemiens fremtidige 
udvikling, der viste, at smittetrykket var faldet fra ca. 2,6 den 12. marts til 1,4 den 24. marts, samt at 


44 B.T.: Lars Løkke Rasmussen: Kuren må ikke blive værre end problemet!, 26. marts 2020. 

45 Altinget: Sundhedseksperter om overset prognose: Intet tyder på store kapacitetsproblemer under epidemien, 27. marts 2020 og 
JvdskeVestkysten : Eksperter: Sundhedsvæsenet ser ud tii at kunne bære corona-epidemien, 28. marts 2020. 

46 Pressemøde i Statsministeriet 30. marts 2020: www.stm.dk/ p 14935.html 

epidemien efter alt at dømme var bøjet af set i forhold til den epidemimodel, der lå til grund for 
Sundhedsstyrelsens planlægning. Statens Serum Institut vurderede samlet set, at det aktuelle 
smittetryk i Danmark var på et niveau, hvor det var forsvarligt at ophæve dele af restriktionerne. 47 

Berlingske anførte senere på baggrund af data fra Statens Serum Institut, at det med den 
efterfølgende viden om det daværende smittetryk kunne fastslås, at smittetrykket i perioden kun 
faldt fra 1,5 til 1,3, og at der således ikke - som anført i Seruminstituttets notat og af direktør Kåre 
Mølbak på pressemøde i Statsministeriet den 30. marts - var tale om en halvering af smittetrykket. 48 

Dagen efter blevanden ændringslov til epidemiloven vedtaget efter fremsættelse den 26. marts 2020 
og efterfølgende hastebehandling. Med anden ændringslov skete en yderligere udvidelse af 
sundheds- og ældreministerens beføjelser, herunder bl.a. til at fastsætte forbud mod at tre eller flere 
personer befinder sig på samme sted og til i videre omfang at regulere adgangen til offentlige 
institutioner og lokaler som erhvervsdrivende råder over, ligesom der blev indført en mulighed for, 
at politiet kunne indføre midlertidige opholdsforbud. 49 

Der blev således indført en udvidet adgang til at indskrænke borgernes adgang til at forsamle og 
opholde sig frit m.v., selv om statsministeren dagen forinden havde meddelt, at der var anledning til 
forsigtig optimisme og gradvis genåbning af samfundet efter påske, ligesom Statens Serum Institut 
havde vurderet, at det ville være forsvarligt med en delvis ophævelse af restriktionerne. 

Folketingets Sundheds- og Ældreudvalg spurgte under lovforslagets behandling sundheds- og 
ældreministeren, hvorfor ministeren udtalte, at udviklingen gik fint, og at de allerede indførte tiltag 
fungerede, samtidig med, at Folketinget blev bedt om at stramme lovgivningen. Ministeren svarede 
hertil, at det var et udtryk for rettidig omhu, når regeringen med lovforslaget søgte at tilvejebringe 
handlemuligheder, som kunne vise sig at blive nødvendige - også selv om de ikke aktuelt var 
nødvendige på baggrund af den eksisterende viden. 50 

Heller ikke anden ændringslov til epidemiloven havde sundhedsmyndighedernes opbakning, idet 
Sundhedsstyrelsen understregede i sit høringssvar til lovforslaget, at der ikke ud fra sundhedsfaglig 
dokumentation kunne fastsættes en øvre grænse for et bestemt antal deltagere i en forsamling. 
Sundhedsstyrelsen foreslog i stedet en mere kvalitativ tilgang med konkret vejledning fra myndighederne 


47 Statens Serum Institut : Status og prognose for epidemiens fremtidige udvikling, 30. marts 2020. 

48 Berlingske: Seruminstituttet har overdrevet faren ved coronavirus ved "en fejl", 18. maj 2020. 

49 Lov nr. 359 af 4. april 2020. 

50 Lovforslag nr. L 158, FT 19/20, besvarelse af spørgsmål 175. 

om, hvordan forsamlinger, arrangementer m.v. ville kunne gennemføres forsvarligt ud fra sundhedsfaglige 
råd. 51 

På et pressemøde den 3. april 2020 præsenterede statsministeren den første fase af genåbningen af 
samfundet, som ifølge regeringen var baseret på myndighedernes faglige vurdering. Den første fase 
omfattede en åbning af landets vuggestuer, børnehaver, fritidsordninger og skoleklasser fra 0. til 5. 
klassetrin, ligesom regeringen ville gå i dialog med både lønmodtager- og erhvervsorganisationer om, 
hvordan hjemmearbejdende privatansatte kunne møde på arbejde igen på sundhedsfagligt forsvarlig vis. 
Herudover forlængede regeringen en række restriktioner, herunder forsamlingsforbuddet på 10 personer og 
grænselukningen, frem til 10. maj. 52 

Venstres politiske ordfører Sophie Løhde efterlyste et klart svar på, hvad strategien var med 
regeringens genåbningsplan og udtalte, at "problemet er, at den famøse grønne kurve ikke er en 
strategi, men et scenarie som går ud på, at antallet af syge ikke må overstige sundhedsvæsenets 
kapacitet. Det er der ingen, der er uenige i, men at kalde det for en strategi er sort snak." Løhde 
efterlyste mere åbenhed fra regeringens side om den nærmere strategi. 53 1 en leder i Berlingske blev 
statsministeren ligeledes kritiseret for at operere i lukkethed og opfordret til at fremlægge 
præmisserne for beslutningerne for alle, 54 mens regeringen af cheføkonom i SMVdanmark Mia 
Amalie Holstein blev kritiseret for ikke at have fremlagt estimater over omkostningerne. 55 

Den 7. april 2020 blev de tre scenarier for genåbning af Danmark, som regeringen havde bedt Statens Serum 
Institut analysere, delt med Folketinget efter statsministerens udmelding på pressemødet dagen før om 
første fase af genåbningen. Seruminstituttet havde opstillet risikovurderinger af et såkaldt lille, mellem og 
stort scenarie, hvoraf det mest forsigtige scenarie udgjorde en større genåbning end den, som 
statsministeren præsenterede på pressemødet dagen forinden. Det blev vurderet, at indførelsen af 
lempelser svarende til det lille scenarie ville medføre en stigning i smittetrykket fra 1,0 til 1,23, hvilket 
estimeret ville betyde en maksimal belastning på 277 patienter på intensivafdelinger i midten af maj. Det 
mellemste scenarie ville ifølge vurderingerne føre til et smittetryk på 1,36 med 327 intensivpatienter i starten 
af juni og det store et smittetryk på 1,47 og 434 intensivpatienter i midten af juni med samme sociale afstand 
som hidtil. 56 Danskernes fortsatte adfærd var i høj grad afgørende for smittetrykket, og det stod klart, at 


51 Lovforslag nr. L 158, FT 19/20, bilag 2 (bemærkninger til lovforslaget fra Sundhedsstyrelsen, Styrelsen for Patientsikkerhed, Statens 
Serum Institut og Styrelsen for Patientklager). 

52 Pressemøde i Statsministeriet den 6. april 2020: www.stm.dk/ p 14938.html 

53 Berlingske : Venstre savner klart svar på regeringens genåbningsstrategi: "Det er sort snak", 7. april 2020. 

54 Berlingske : Statsministeren må ikke operere i lukkethed, mens hun genåbner Danmark, 7. a pri I 2020. 

55 Berlingske : Alt det, regeringen ikke siger tiidig (klumme af Mia Amalie Holstein), 7. april 2020. 

56 TV 2 : Regeringen havde tre scenarier for genåbning af Danmark, viser dokumenter, 7. april 2020 og Statens Serum Institut : 
Ekspertrapport: Matematisk modellering af COVID-19 smittespredning og sygehusbelastning ved scenarier for delvis genåbning af 
Danmark, 2. april 2020. 

regeringen valgte en meget forsigtig åbning. 57 Notatet var det første (offentliggjorte) dokument, der gav 
indblik i regeringens nærmere overvejelser i forbindelse med genåbningen. 

Mens statsministeren på et pressemødet 6. april understregede, at genåbningen var baseret på 
sundhedsmyndighedernes budskab om, at det var hensigtsmæssigt og forsvarligt at påbegynde en 
kontrolleret genåbning, kom det to dage senere frem, at Statens Serum Instituts scenarier for genåbning var 
opsat af Finansministeriet. Dette fik Sofie Løhde til at rejse yderligere tvivl om regeringens 
beslutningsgrundlag. 58 

Statsministeren oplyste på et pressemøde den 14. april, at tallene for indlæggelser og indlagte på 
intensiv af personer med Covid-19 var faldet, og at der nu var 380 indlagte. Statsministeren 
annoncerede herefter, at man ville påbegynde fase ét af en kontrolleret genåbning af Danmark, 
ligesom udviklingen i tallene betød, at første fase kunne gøres en smule større end forventet. 59 
Statens Serum Institut udgav samme dag et notat med et udvidet scenarie for genåbning. 60 Notatet 
viste, at frisører og andre liberale erhverv kunne genåbne uden særlig ekstra belastning af 
sundhedsvæsenet, selv hvis kun halvdelen af alle danskere opretholdt den hidtidige afstand. 61 
Seruminstituttet afviste i første omgang at lægge beregningerne frem med henvisning til at de indgik 
i "en politisk proces", men gjorde senere notatet tilgængeligt på hjemmesiden. 62 

En række partier kritiserede samme dag regeringen for, at de forskellige scenarier for genåbningen ikke var 
blevet undersøgt godt nok. Venstres formand Jakob Ellemann-Jensen udtalte i den forbindelse, at grundlaget 
var for tyndt til, at det var muligt for Folketinget at træffe nogle beslutninger. Mens der i Danmark var 
fremlagt anbefalinger fra sundhedsmyndighederne til genåbning og nøgletal for de samfundsøkonomiske 
konsekvenser af de tre scenarier for genåbningen, burde regeringen ifølge Ellemann-Jensen som i Norge have 
foretaget en kobling mellem sundhed og økonomi. 63 

4.2.2 Regeringens strategi og målsætninger i nedlukningen 

Regeringens overordnede målsætning med nedlukningen blev formuleret på et pressemøde i 
Statsministeriet den 13. marts af statsministeren: "Hvis alt for mange bliver smittet på samme 


57 Berlingske: Notater afslører Coronakrisen afhænger af danskernes adfærd, 7. april 2020. 

58 Jvllands-Posten : Finansministeriet opsatte scenarierne for, hvordan Danmark kan genåbnes, 7. april 2020. 

59 Pressemøde i Statsministeriet den 14. april 2020: https://stm.dk/ p 14943.html 

60 Statens Serum Institut : Notat med opdateret scenarie pr. 14. april 2020. 

61 Berlingske: Nyt notat afslører: Liberale erhverv kan genåbne uden sundhedsfare, 15. april 2020. 

62 DR: Hidtil hemmeligholdte beregninger: Forsvarligt at genåbne frisører og fysioterapeuter, 15. april 2020. 

63 Berlingske: Partiledere i hård kritik af regeringen: Scenarier for åbningen af Danmark skulle have været undersøgt bedre, 14. april 2020. 
Se også Berlingske : Regeringens dom over dansk økonomi under coronakrisen: "Andet kvartal står til at blive et afde sorteste kapitler i 
dansk økonomis historie, 9. april 2020. 

tidspunkt, så risikerer vi, at sundhedsvæsenet bryder sammen, og det er det, vi gør ait, hvad vi kan 
for at undgå nu.'™ 

Adspurgt på et pressemøde 15. marts om, hvorvidt der var et økonomisk loft i forbindelse med 
introduktionen af lønkompensationsordningen, svarede finansminister Nicolai Wammen, at 
regeringen var parate til at gøre det, der skulle til, grundet den ekstraordinære situation, og at der 
ikke var et loft på, hvor mange arbejdspladser man var parat til at redde. 65 

Statsministeriet gentog på et pressemøde den 23. marts, at "vores hovedopgave, alle sammen, er 
Uge nu stadigvæk at forhindre, at for mange bliver alvorligt syge på én gang. Derfor kæmper vi videre 
for at bekæmpe og mindske smitten ." 66 

I andet forslag til lov om ændring af epidemiloven fremsat to uger senere den 26. marts fremgik, at 

Q "Regeringens altoverskyggende hovedprioritet er fortsat at afbøde de alvorlige 
konsekvenser af spredningen af COVID-19 i det danske samfund mest muligt. Det er 
helt afgørende, at samfundet og myndighederne er rustet til og har de nødvendige 
redskaber til at udføre opgaven og modvirke yderligere udbredelse af 
Coronavirussygdom 2019." 67 

Det blev i bemærkningerne til lovforslaget angivet, at det var vurderingen, at de indførte tiltag mod 
smittespredning havde haft en betydelig effekt på danskernes aktiviteter og adfærd, og at de ville 
bidrage til at aflaste og afbøde belastningen af sundhedsvæsenet. 

Det var imidlertid regeringens opfattelse, at lovgivningen på en række områder fortsat ikke 
nødvendigvis var tilstrækkelig til at sikre myndighedernes handlemuligheder i forhold til 
inddæmning og afbødning af konsekvenserne af bl.a. Covid-19, hvorfor regeringen foreslog en 
række nye ændringer og justeringer af epidemiloven. 68 

Det blev ikke yderligere berørt i bemærkningerne til lovforslaget, hvorfor den eksisterende 
lovgivning ikke nødvendigvis var tilstrækkelig. Der blev under behandlingen af lovforslaget stillet 


64 Pressemøde i Statsministeriet den 13. marts 2020: www.stm.dk/ p 14930.html 

65 Pressemøde i Statsministeriet den 15. marts 2020: www.stm.dk/ p 14925.html 

66 Pressemøde i Statsministeriet den 23. marts 2020: www.statsministeriet.dk/ p 14932.html 

67 Lovforslag nr. L 158 som fremsat, FT 19/20, s. 3. 

68 Lovforslag nr. L 158, FT 19/20 som fremsat, s. 3-4. 

flere spørgsmål til nødvendigheden af lovforslaget, 69 herunder særligt udvidelsen af hjemlen til at 
forbyde personer at forsamles og den sundhedsfaglige begrundelse for en sådan udvidelse. 70 

Sundheds- og ældreministeren henviste konsekvent til sin besvarelse af spørgsmål nr. 1 om hvorvidt 
ministeren kunne redegøre for, om der var sundhedsfagligt belæg for at indsnævre antallet af 
personer, der må mødes på offentlige steder yderligere. Det fremgik bl.a.: 

Q "Regeringens altoverskyggende hovedprioritet er fortsat at afbøde de alvorlige 
konsekvenser af spredningen afCOVID-19 i det danske samfund mest muligt [...] Der 
bør derfor efter regeringens opfattelse udvises rettidig omhu ved at tilvejebringe de 
nødvendige handlemuligheder, hvis der måtte opstå behov for at handle hurtigt og 
tage yderligere initiativer for at begrænse smittespredningen og afbøde 
konsekvenserne af spredningen [...] Som jeg oplyste under førstebehandlingen af 
lovforslaget, er regeringen dog bevidst om, at der ikke nødvendigvis for hvert enkelt 
element i lovforslaget foreligger den sædvanlige sundhedsfaglige evidens. [...] Ikke 
desto mindre påtager regeringen sig med lovforslaget det politiske ansvar for at sikre 
de fremadrettede muligheder for hurtigt at kunne handle og skride ind for at 
begrænse smittespredningen og afbøde konsekvenserne af spredningen . //?1 

Sundheds- og ældreministeren tilkendegav ligeledes i besvarelsen af en række andre spørgsmål ved 
henvisning til besvarelsen af spørgsmål nr. 1, at fremsættelsen af forslaget til anden ændringslov var 
politisk begrundet, og at der ikke lå konkrete sundhedsfaglige beregninger eller vurderinger af 
udviklingen i smittetal, indlæggelser, respiratoranvendelse m.v. til grund for lovforslaget. 72 

Sundheds- og ældreministeren blev under lovforslagets behandling spurgt om, hvilke konkrete tal 
på smitte, indlæggelser, respiratorpatienter m.v. der skulle være tilstede, før man genåbnede 
Danmark, samt hvad regeringens begrundelser for ikke at påbegynde åbningen var, når 
Sundhedsstyrelsen selv havde vurderet at den maksimale kapacitet på respiratorer ikke længere ville 
blive udfordret selv i worst case-scenariet. Hertil svarede ministeren, at Danmark så småt kunne 
begynde at åbne igen, hvis "antallet af indlæggelser vil stige mindre stejlt end ellers" og kurven 
fladede ud som følge af det fortsatte arbejde med at holde afstand, vaske hænder og undgå for 
meget aktivitet. 73 


69 Se eksempelvis Lovforslag nr. L 158, FT 19/20, spørgsmål 66 og 95. 

70 Se eksempelvis Lovforslag nr. L 158, FT 19/29, spørgsmål 

71 Lovforslag nr. L 158, FT 19/20, besvarelse af spørgsmål 1. Se også hertil besvarelsen af spørgsmål 96. 

72 Se bl.a. lovforslag nr. L 158, FT 19/20, spørgsmål 88 og 89. 

73 Lovforslag nr. L 158, FT 19/20, besvarelse af spørgsmål 67 og 69. Se hertil besvarelsen af spørgsmål 85. 

På et pressemøde den 30. marts, dagen inden vedtagelsen af anden ændringslov, udtrykte 
statsministeren forsigtig optimisme over situationen med udbredelse af coronavirus i Danmark og nævnte i 
den forbindelse de tre mål, som regeringen ifølge statsministeren hele tiden havde haft for øje. 

Q "For det første skal vi redde menneskeliv. Hvis færre bliver smittet, vi i færre dø. Og vi 
skal passe på vores ældre og mest sårbare. [...] For det andet at forhindre vores 
sundhedsvæsen i at bryde sammen. Hvis det sker, vil det gå ud over os alle sammen. 
[...] For det tredje at sørge for, at vores økonomi og vores unikke samfundsmodel 
kommer igennem krisen, så Danmark også på den anden side af corona vi! være et 
både rigt og trygt samfund." 74 

Statsministeren pointerede i den forbindelse, at der var tegn på, at kurven fladede ud og dermed 
håb om, at Danmark kunne holde sig på den grønne frem for den røde kurve i den figur, som 
Sundheds- og ældreministeren tidligere havde fremvist på flere pressemøder. 75 

På et pressemøde den 6. april 2020 præsenterede statsministeren den første fase af den 
genåbningsplan, der ifølge regeringen var tilrettelagt på baggrund af myndighedernes anbefalinger. 
Ministeren udtalte i den forbindelse, at 

Q "Indtil den dag måtte oprinde [at der bliver fundet en effektiv behandling eller 
vaccine, red.] så skal vi i Danmark gøre, hvad vi kan for at blive på den grønne kurve, 
finde balancen, så sundhedsvæsenet kan blive ved med at følge med, så Danmark 
kan komme godt igennem. Den grønne kurve er som I ved ikke Uge så stejl som den 
røde kurve. Men det er stadig en kurve, vi skal igennem . //76 

Adspurgt om, hvorvidt regeringens plan var at arbejde hen imod flokimmunitet, dvs. at ca. 60 procent 
af den danske befolkning svarende til ca. 3,5 millioner mennesker skulle smittes, svarede 
statsministeren, at 

Q "Vi har ikke en strategi i Danmark, der handler om flokimmunitet. Men vi er desværre 
i den situation, at coronaen har ramt os, og indtil der er en vaccine eller en effektiv 
behandling, så må vi imødese, at en del afos vil blive smittet. Og dét der er den både 
sundhedsfaglige og politiske strategi, det er dét, der er den grønne kurve. Det er at 
forsinke smitten, så den ikke rammer for mange på én gang." 77 


74 Pressemøde i Statsministeriet 30. marts 2020: www.statsministeriet.dk/ p 14935.html 

75 Pressemøde i Statsministeriet 30. marts 2020: www.statsministeriet.dk/ p 14935.html 

76 Pressemøde i Statsministeriet 6. april 2020: www.statsministeriet.dk/ o 14938.html 

77 Pressemøde i Statsministeriet 6. april 2020: www.statsministeriet.dk/ p 14938.html 

De tre mål fra pressemødet den 30. marts 2020 om at redde menneskeliv, forhindre 
sundhedsvæsenets kollaps og sørge for at økonomien og samfundsmodellen kommer igennem 
krisen blev af statsministeren gentaget på et pressemøde den 14. april, hvor regeringen 
annoncerede, at der var grundlag for at udvide genåbningen. 78 Det blev ikke i forbindelse med 
genåbningen konkretiseret, hvad der var regeringens nærmere mål. 

4.3 Den forsigtige genåbning: Tiden fra 17. april til 10. maj 2020 

4.3.1 Overordnet forløb i genåbningens første fase 

Den 17. april blev regeringen og Folketingets partier enige om at udvide den første genåbningsfase 
af Danmark til bl.a. at omfatte de liberale erhverv og domstolene. 79 Frisører og tandlæger m.v. fik 
som følge af udvidelsen den 20. april igen lov til at åbne deres butikker og praksisser under 
iagttagelse af en række forholdsregler. 80 

Udvidelsen skete efter politisk pres fra oppositionen, der efter annonceringen af den første 
genåbningsfase havde kritiseret regeringen for manglende inddragelse i genåbningsprocessen og 
en for langsom genåbning af samfundet. Venstres formand Jakob Ellemann-Jensen mente, at 
regeringen skulle tilrettelægge sit arbejde med at genåbne samfundet således, at Folketingets partier 
blev inddraget og ikke bare orienteret, ligesom han ønskede mere indsigt i det beslutningsgrundlag, 
som regeringen agerede på baggrund af. 81 Også De Radikales formand Morten Østergaard og SF's 
partileder Pia Olsen Dyhr efterspurgte en højere grad af inddragelse i forbindelse med genåbningen 
af Danmark. 82 

Den 20. april 2020 blev ved bekendtgørelse fastsat en grænse for de "store forsamlinger", som 
statsministeren den 6. april annoncerede på et pressemøde ville være forbudt frem til udgangen af 
august. 83 Det blev herefter med virkning fra den 21. april og frem til 1. september 2020 forbudt "at 
afholde og deltage i indendørs og udendørs arrangementer, begivenheder, aktiviteter og lignende, 
hvor der er flere end 500personer til stede!' Grænsen har dog ikke har praktisk betydning, så længe 
et forbud mod mindre forsamlinger opretholdes. 84 


JUSTITIA 


78 Pressemøde i Statsministeriet 14. april 2020: www.stm.dk/ p 14943.html 

79 Regeringen : 20. april udvides første fase af genåbningen, 17. april 2020. 

80 TV 2 Nord: Genåbning af Danmark Nu kan du komme til frisør og tandlæge, 20. april 2020. 

81 Berlingske : Blå partiledere kritiserer Mette Frederiksen: Demokratiet skal tages mere alvorligt, 6. april 2020. 

82 DR: Partiledere kritiserer manglende inddragelse: 'Vilever i et demokrati, ikke et etparti-styre', 7. april 2020. 

83 Pressemøde i Statsministeriet den 6. april 2020: www.stm.dk/ p 14938.html 

84 Bekendtgørelse nr. 456 af 20. april 2020, § 1. 

I en pressemeddelelse oplyste fire zoologiske haver den 21. april, at de ville åbne dørene for gæster 
den 1. maj 20 20. 85 Ifølge de zoologiske haver havde de fået Rigspolitiets accept til at åbne, hvis 
sundhedsmyndighedernes retningslinjer blev fulgt. Dagen efter advarede både justits- og 
erhvervsministeren imidlertid de zoologiske haver mod at åbne 1. maj, da ministrene mente, at det 
var uhensigtsmæssigt at genåbne bl.a. zoologiske haver af hensyn til faren for "ukontrolleret 
smittespredning." Erhvervsministeren meddelte, at genåbningen af diverse dele af samfundet skulle 
forhandles mellem regeringen og Folketinget. 86 Åbningen blev den efterfølgende dag opgivet, og 
direktøren for Zoologisk Have i København udtalte, at man ikke kunne "drømme om at hæve sig 
over hverken regeringen eller dygtige fagfolk', 87 men episoden gav anledning til debat om 
regeringens rolle, idet regeringen på den ene side ikke havde forbudt de zoologiske havers åbning, 
men på den anden side offentligt kritiserede haverne for at åbne og derved medvirke til ukontrolleret 
smittespredning. De zoologiske haver fik den 20. maj lov til at åbne med virkning straks, efter at 
regeringen og Folketinget blev enige om en udvidelse af anden fase af genåbningen. 88 

Den samme debat opstod efter Ikeas meddelelse et par dage efter de zoologiske haver om, at de 
ville genåbne varehuse i Gentofte og Taastrup den 27. april. Erhvervsministeren fremsatte herefter 
kritik af Ikea for at genåbne uden at koordinere det med myndighederne. Ikea havde dog allerede ti 
dage forinden meldt ud, at de ville genåbne varehusene, og var ikke blevet kontaktet af 
myndighederne i den forbindelse eller bedt om at ændre planer. 89 Regeringen meldte efterfølgende, 
at man ville se på hvordan man kunne håndtere åbningen af Ikea, som ikke var ulovlig, men imod 
regeringens anbefalinger. 90 

De Konservatives Søren Pape Poulsen og flere borgerlige politikere kritiserede erhvervsministeren 
for at blande sig i Ikeas genåbning. 91 Erhvervsminister Simon Kollerup blev bl.a. kritiseret for at 
skælde ud og moralisere over for Ikea og andre virksomheder i stedet for at lovgive. Om kritikken af 
henstillinger og anbefalinger i stedet for lovgivning svarede erhvervsministeren, at der ikke havde 
været tid til at lovgive i detaljer om genåbningen, hvorfor regeringen udstedte henstillinger og 
anbefalinger til erhvervslivet. Liberal Alliance, Venstre og De Konservative indkaldte 
erhvervsministeren til samråd på baggrund af hans kritik af Ikeas genåbning. 92 Den 30. april udsendte 


85 TV 2 : Zoologiske haver genåbner 1. maj, 21. april 2020. 

86 TV 2: Ministre advarer mod at åbne zoologiske haver: - Vi har Uge sat hele maskineriet i gang, siger zoo-direktør, 22. april 2020 og DR: 

Ministre: Åbning af zoologiske haverer 'uhensigtsmæssig', 22. april 2020. 

87 Jvllands-Posten : Zoologiske haver klar til at droppe åbning i maj, 23. april 2020. 

38 TV2: Zoologiske haver har fået grønt lys til at åbne i dag - men venter lidt, 21. maj 2020. 

89 DR: Minister kritiserer åbning efter 'klar besked' - men har ikke været i kontakt med Ikea, 27. april 2020. 

90 Berlingske : Minister ser på muligt Ikea-indgreb efter omdiskuteret åbning, 28. april 2020. 

91 Politiken : Blå politikere kritiserer minister: Bland dig ikke i Ikea-åbning, 28. april 2020. 

92 TV 2 Lorry : Blå partier kalder minister i samråd om Ikea-kritik, 28. april 2020. 

erhvervsministeriet nye retningslinjer for store butikker som f.eks. Ikea vedrørende afstands-, plads- 
og hygiejnemæssige krav i forbindelse med genåbning. 93 

I slutningen af maj var der fortsat offentlig debat om regeringens strategi. Politiken bragte den 21. 
april et debatindlæg af Morten Petersen, professor i biologi ved Københavns Universitet, hvori han 
udtalte, at det var en håbløs strategi at lade hele befolkningen, ung som ældre, forblive sociale gidsler 
på to meters afstand af hinanden i årevis. Morten Petersen kritiserede den manglende plan for at 
skærme de sårbare ældre og andre risikogrupper præcist og effektivt. Videre opfordrede han 
statsministeren til at fortælle tingene, som de var, og at fremlægge en modig plan samt et mål, som 
befolkningen kunne forholde sig til. 94 

Dagen efter bragte Jyllands-Posten et debatindlæg, hvor professor Thomas P. Boje udtalte, at 
borgerne skulle inddrages mere i håndteringen af coronasituationen. Ifølge Boje viste 
beslutningsprocessen omkring coronasituationen, at det danske folkestyre var blevet centralistisk og 
topstyret, hvorved den aktive demokratiske proces var sat ud af kraft. På den baggrund 
argumenterede Boje for, at man forankrede de langsigtede beslutninger, som coronasituationen 
krævede, ved at tage den menige borger med på råd i en direkte og forpligtende dialog. Dette burde 
gøresved at nedsætte borgerting nationalt, regionalt og lokalt. 95 

Berlingske kunne den 22. april fortælle, at sundhedsmyndighederne orienterede Folketingets 
sundhedsordførere om opsætningen af store, hvide telte som led i en mere offensiv teststrategi blot 
20 minutter før, at sundhedsmyndighederne udsendte en pressemeddelelse til offentligheden. 96 
Videre kunne Berlingske fortælle, at e-mailen fra sundhedsmyndighederne til ordførerne indeholdt 
en opfordring til ikke at udtale sig på forhånd til medierne. Flere ordførere, herunder Venstres Martin 
Geertsen, kritiserede regeringen for bagudrettet orientering af Folketinget. Ifølge Geertsen var det 
tid til igen at bruge det klassiske folketingsarbejde for at få informationer fra regeringen. 

Den 25. april blev de to første opholdsforbud indført for at forhindre smitte med coronavirus. Syd- 
og Sønderjyllands Politi udstedte et opholdsforbud ved Lakolk Butikscenter på Rømø, som gjaldt i 
fra lørdag aften den 25. til natten mellem den 26. og 27. april. 97 Københavns Politi indførte fra den 
25. april til 1. maj 2020 et midlertidigt opholdsforbud i området omkring Islands Brygge, 98 og 


93 TV 2 Lorrv : Efter Ikea-kritik: Nu præciserer regeringen retningslinjer for butikker, 30. april 2020. 

94 Politiken: Professor i biologi: Det er en håbløs strategi at lade befolkningen forblive sociale gidsler på 2 mester afstand i åre vis, 21. 
april 2020. 

95 Jyllands-Posten: Politikerne appellerer ti! vores samfundssind i en krisetid: Så lad os få et borgerting, 21. april 2020. 

96 Berlingske: Ordførere blev informeret om hvide telte 20 minutter før offentligheden i en e-mail: "Det erjo til grin " 22. april 2020. 

97 Tvs: Nu er landets første opholdsforbud kommet ved butikscenter på Rømø, 25. april 2020. 

98 Politi : Københavns Politi forbyder midlertidigt ophold på Islands Brygge, 25. april 2020. 

Københavns Politi udstede allerede i løbet af den 26. april bøder til flere borgere, der havde overtrådt 
forbuddet. Politiet havde forud for opholdsforbuddet konstateret en generel stigende tilstrømning 
af borgere til Islands Brygge i en sådan grad, at det blev vurderet nødvendigt at indføre forbuddet 
af hensyn til faren for smitte med Covid-19." Overtrædelse af opholdsforbuddene blev straffet med 
2.500 kroner i bøde. Jens Rohde fra Radikale Venstre kritiserede i forbindelse med opholdsforbuddet 
på Islands Brygge politiet for at fare for hurtigt frem med bødeblokken i stedet for at tage dialogen 
med borgerne. 100 

Venstre, Dansk Folkeparti og De Konservative indkaldte den 29. april statsminister Mette Frederiksen 
til en hasteforespørgsel i Folketinget om "håndtering af coronapandemien ". 101 Forespørgerne 
efterspurgte en langsigtede plan for håndteringen af coronapandemien, genåbningen af samfundet 
og genopretningen af dansk økonomi. Forud for debatten efterspurgte dele af Folketingets partier 
en ugentlig debat om coronasituationen med statsministeren. Oppositionen kritiserede regeringen 
for ikke at være åben om planen for samfundets genåbning. 102 

Ifølge en artikel i Berlingske den 4. maj udtrykte et flertal på tre ud af fire medlemmer af Djøfs 
Jurapanel, som blev nedsat med det formål at kvalificere den offentlige debat med stærke juridiske 
indsigter, bekymring for retssikkerheden som følge af regeringens og sundhedsmyndighedernes 
tiltag. De var bl.a. skeptiske over for indførelsen af skærpede straffe for kriminalitet, der er relateret 
til coronavirus. 103 Justitsminister Nick Hækkerup revsede jurapanelet for at efterrationalisere i 
forhold til regeringens beslutninger og bemærkede, at regeringen ikke havde den akademiske luksus 
til at kunne vende tiltagene i lang tid. 104 Ifølge ministeren gav kritikken anledning til bekymring i 
yngre demokratier og en svagere retsstat, men ikke i et godt og velfungerende demokrati og en 
stærk retsstat som den danske. Justitsministeren I de efterfølgende dage blev regeringen i stigende 
omfang og fra flere sider kritiseret for sin manglende oplysning af befolkningen og inddragelse af 
Folketinget i det faglige grundlag for regeringens coronapolitik, særligt hvad angik beslutninger om 
genåbningen af Danmark. 105 Både en række af Folketingets partier og fagpersoner med indblik i 
sundhedsmyndighedernes arbejde kritiserede regeringen for at sløre, hvilke elementer i 
genåbningen der var egentligt sundhedsfagligt begrundet, og hvilke der var politisk begrundet. 106 


99 Jf. § 10 i bekendtgørelse nr. 445 af 19. april 2020 om forbud mod større forsamlinger m.v. 

100 Berlingske : R-profH kritiserer politiets håndhævelse af opholdsforbud: "Det er farligt for tilliden mellem befolkningen og 
myndighederne", 26. april 2020. 

101 p 57 - Q m håndtering af coronapandemien, 29. april 2020. 

102 Berlingske : Oppositionen: Mette F. bør stille op til ugentlig corona-debat, 29. april 2020. 

103 Berlingske : Topjurister med bekymret opråb midt i krisen: Politikernes coronareg/er truer retssikkerheden, 4. maj 2020. 

104 Berlingske : Hækkerup revser juridiske ''mandagstrænere" efter bekymret opråb: "Vi har ikke haft den akademiske luksus", 4. maj 2020. 

105 Se bl.a. Politiken: Er Seruminstituttet overforsigtig i genåbningen? Debatsektionen s. 17, onsdag den 7. maj 2020. 

106 Se bl.a. Politiken : Professor undrer sig kraftigt over hvorfor Mølbak sendte notat, 6. maj 2020. 

Bl.a. De Radikales sundhedsfører Stinus Lindgreen udtalte i starten af maj, at det var uholdbart, at 
hverken offentligheden eller oppositionen kunne få indblik i baggrunden for modelberegningerne 
fra Statens Serum Institut i forbindelse med genåbningen af det danske samfund. 107 Ifølge Berlingske 
havde Folketingets partier siden begyndelsen af april ellers forsøgt at få fat i de data, som Statens 
Serum Institut havde benyttet til at lave risikovurderinger af forskellige genåbningsscenarier. 108 Også 
to af landets førende forskere, Jens Lundgren fra Rigshospitalet og Lars Østergaard fra Aarhus 
Universitetshospital, fremsatte kritik af sundhedsmyndighederne for at mørklægge centrale 
informationer for offentligheden og landets videnskabelige miljø. Ifølge forskerne skabte 
mørklægningen grundlag for konspirationsteorier, forvirring og mistillid hos befolkningen og 
sundhedspersonalet. De påpegede, at informationerne var afgørende for at forstå "rationalet" bag 
de beslutninger, der blev truffet undervejs. 109 

Lederen af den ekspertgruppe underStatens Serum Institut, som udviklede beregningerne, overlæge 
Robert Skov, afviste at fremlægge beregningernes kildekode og data. Ifølge Robert Skov var årsagen 
bl.a., at der fortsat blev arbejdet på modellerne. 110 Sundheds- og ældreministeriet meddelte 
efterfølgende i en pressemeddelelse den 6. maj, at ekspertgruppen ville offentliggøre de kildekoder, 
der lå til grund for modelleringsberegningerne. * * 111 

Den 6. maj, kort før forhandlingerne om den videre genåbning af samfundet, blev partierne i blå blok 
samt Radikale Venstre og Alternativet enige om et "åbenhedsmanifest" med otte punkter, der skulle 
sikre, at alle partier bl.a. fik adgang til al data i forbindelse med genåbningen. I et af principper hed 
det, at "Verden i krise. Vi har aldrig prøvet at håndtere coronavirus før. Og det har aldrig været 
vigtigere, at vi deler vores viden ." 112 

Statens Serum Institut afleverede samme dag en rapport til regeringen og Folketinget, der skulle 
danne grundlag for forhandlingerne om en yderligere genåbning af Danmark. 113 Seruminstituttet 
vurderede, at epidemien ville dø ud, hvis den daværende grad af nedlukning blev fastholdt. Videre 
vurderede Seruminstituttet, at epidemien også ville dø ud, selv om dele af samfundet blev genåbnet, 
så længe befolkningen holdt fysisk afstand og iagttog hygiejnetiltagene. 114 Rapportens konklusioner 


107 Politiken ; Eksperter advarer: Regeringen gemmer sig bag sundhedsfaglige rådgivere, 5. maj 2020. 

108 Politiken : Professor undrer sig kraftigt over hvorfor Mølbak sendte notat, 6. maj 2020. Se også Berlingske : Partier på tværs af 
Folketinget kræver åbenhed om smittespredning: "Det er både utilfredsstillende og uforståeligt", 6. maj 2020. 

109 Berlingske : Topforskere træder frem med opråb: Mørklagte tal skaber "mistillid" og svækker kampen mod coronavirus, 5. maj 2020. 

110 Altinget : Partier vil have centrale beregninger for genåbning lagt frem, 5. maj 2020. 

111 Sundheds- og ældreministeriet : Adgang til data og beregninger under coronaepidemien, 6. maj 2020. 

na tv 2 : Blå blok og Radikale mener, at regeringen er for lukket - går sammen om "åbenhedsmanifest", 6. maj 2020. 

113 Politiken : Statens Serum Institut: Danmark kan åbne meget mere, uden at antallet af indlagte eksploderer, 6. maj 2020. 

114 Berlingske: Nyt notat afslører Corona kan dø ud-men derefter komme tilbage i ny bølge, 6. maj 2020. 

blev fremsat med det forbehold, at man bl.a. ikke kendte det fulde resultat af den første 
genåbningsfase. 

Forud for forhandlingerne mellem regeringen og Folketinget om en ny fase af genåbningen, blev en 
tremandsekspertgruppe bedt om at lave en rapport om, hvordan de forskellige genåbningsscenarier 
ville påvirke samfundsøkonomien. 115 Den økonomiske ekspertgruppe, bestående af professorerne 
Torben M. Andersen (formand), Michael Svarer og Phillipp Schroder, blev bedt om at forholde sig til 
og vurdere hvert af de aktuelle initiativer mod coronaepidemien ud fra et samfundsøkonomisk 
perspektiv sat i relation til deres sundhedsmæssige betydning. Ekspertgruppen blev nedsat efter 
kritik fra flere af Folketingets partier af regeringens manglende åbenhed om vigtige tal og 
informationer med inspiration fra den norske pendant. Den økonomiske ekspertgruppes vurderinger 
skulle sammen med Statens Serum Instituts ekspertgruppes vurderinger udgøre en åben, uvildig 
vurdering, der koblede økonomi og sundhed sammen. 116 

Statsministeren annoncerede på et pressemøde på Marienborg den 7. maj, at regeringen og 
Folketinget var nået til enighed om genåbningens fase 2, der ville træde i kraft den 11. maj. 117 Målet 
med genåbningen var en gradvis reetablering af aktiviteten i samfundet, uden at sundhedsvæsnets 
kapacitet blev presset. 118 Statens Serum Institut leverede en rapport til politikerne, som dannede 
grundlag for forhandlingerne, hvori instituttet vurderede,, at det var muligt at genåbne flere dele af 
samfundet, uden at antallet af indlagte eksploderede. 119 Det blev bl.a. aftalt, at de ældste klassetrin 
(6.- 10. klasse) og detailhandlen (inkl. storcentre) samt caféer og restauranter kunne genåbne. Anden 
fase af genåbningen blev indført differentieret, så professionel idræt uden tilskuere kunne genåbne 
med det samme, mens bl.a. detailhandlen måtte genåbne 11. maj og endelig måtte bl.a. 
restaurations- og cafébranchen først genåbne 18. maj. 120 

4.3.2 Regeringens strategi og målsætninger i genåbningens første fase 

I perioden efter påske og frem til den 12. maj 2020 afholdt regeringen ikke pressemøder i 
Statsministeriet. 

Regeringens strategi var fra tiden efter påske at gennemføre en såkaldt gradvis og kontrolleret 
genåbning af Danmark. Sundhedsstyrelsen kaldte det en afbødningsstrategi for Covid-19. 121 


115 Altinget : Ny ekspertgruppe af topøkonomer skal rådgive regering og partier før næste fase af genåbning, 1. maj 2020. 

116 Finans : Danmark får coronarapport efter norsk model, 1. maj 2020. 

117 TV 2 Nord : Pian for næste fase af genåbningen er på plads, 7. maj 2020. 

118 Statsministeriet : Aftale om plan for genåbning af Danmark, 7. maj 2020. 

119 Politiken : Statens Serum Institut: Danmark kan åbne meget mere, uden at antallet af indlagte eksploderer, 6. maj 2020. 

120 Berlingske : Aftale på plads: Partiledere enige om næste fase af genåbningen, 7. maj 2020. 

121 Sundhedsstyrelsen : Covid-19 i Danmark, Status-7. epidemiuge, 15. april 2020. 

Sundhedsmyndighederne fokuserede i denne fase på en tidlig opsporing af smittede, udvidet brug 
af test, isolation af smittede og hjælp til isolation for dem, der ikke havde mulighed for det samt 
mere fokus på kontaktopsporing. Sundhedsvæsenets aktiviteter skulle desuden føres tilbage til tiden 
før coronasituationen. 

Den 21. april oplyste statsministeren i Folketinget - efter spørgsmål fra Venstres formand Jakob 
Ellemann-Jensen om en langsigtet plan for samfundet genåbning - at "vi forfølger den plan, vi har 
haft hele tiden, nemlig 1) at redde menneskeliv, 2) at sikre, at vores sundhedsvæsen kan håndtere en 
udefrakommende rigtig, rigtig ubuden og svær gæst og 3) at sørge for med alt, hvad vi har, at få 
dansk økonomi, danske lønmodtagere, beskæftigelsen og danske virksomheder så godt igennem 
den her krise som overhovedet muligt. Det mål er i mine øjne uændret ;" 122 Målene blev ikke i denne 
periode præciseret nærmere. 

Jakob Ellemann-Jensen svarede, at Venstre var enig i målene, men at han savnede en plan for at nå 
målene. Ellemann-Jensen kritiserede i forbindelse med forhandlingerne om genåbningens fase 2 
regeringen for at være fem uger bagud og for at bevæge sig på en "zig-zag-kurs", når det gjaldt 
genåbningsplanen. 123 

Regeringen blev fra andre sider kritiseret af Folketinget for ikke at fremlægge en samlet strategi. 
Ifølge De Radikales Morten Østergaard havde Danmark brug for en strategi for genåbningen, som 
både indeholdt et mål, en teststrategi og en plan for, hvordan samfundet afviklede restriktionerne. 124 
Også fra det private erhvervsliv blev regeringen kritiseret for manglende plan og bl.a. 
logistiskvirksomheden DSV's topledelse savnede klare politiske meldinger fra regeringen om 
fremtiden efter coronasituationen. 125 


4.4 Genåbningens anden fase: Tiden fra 10. maj 2020 til 1. juni 


2020 


4.4.1 Overordnet forløb i genåbningens anden fase 

Efter statsministerens annoncering af planen for anden fase af genåbningen, meddelte justitsminister 
Nick Hækkerup den 9. maj, at der ville blive indført et forbud mod at åbne for aktiviteter, der ikke 


122 Folketinget, 94. møde, tirsdag den 21. april 2020 kl. 13.00: https://www.ft.dk/forhandiinqei/201 91/20191M094 2020-04-21 1300.htm . 

123 PolicvWatch : Ellemann-Jensen til Frederiksen: Vi savner en coronaplan, 21. april 2020 og Politiken : Ellemann-Jensen: Regeringen er 
fem uger bagud med genåbningsplan, 30. april 2020. 

124 PolicvWatch : De Radikale savner samlet coronastrategi fra regeringen, 20. april 2020. 

125 PolicvWatch : DSV-top savner politisk melding: "Regeringen har ingen plan", 30. april 2020. 


Justitia | Fruebjergvej 3 | 2100 København 0 | 23926100 | info@justitia-int.org 


34 









Justitia | Danmarks uafhængige juridiske tænketank 
RETSSTATEN og COVID9 

var omfattet af aftalen om genåbningens fase 2 med bødestraf for manglende overholdelse. 126 
Justitsministerens melding kom efter, at flere kulturinstitutioner, der ikke var omfattet af 
genåbningsplanen, havde luftet, at de ville trodse planen og åbne. 127 

1 forbindelse med genåbning af detailhandlen og de øvrige aktiviteter omfattet af genåbningens fase 

2 udsendte Sundhedsstyrelsen den 10. maj en opdatering af de generelle anbefalinger om 
forebyggelse af smitte, hvor bl.a. anbefalingen om at holde en social afstand på to meter i det 
offentlige rum som udgangspunkt blev ændret til én. Sundhedsstyrelsen halverede afstandslængden 
efter en samlet vurdering af den foreliggende dokumentation, internationale anbefalinger og 
erfaringersamt pragmatiske overvejelser om bæredygtighed og proportionalitet. 128 Allan Randrup 
Thomsen, professor og virolog ved Københavns Universitet, udtrykte bekymring for timingen af 
afstandshalveringen. Thomsen kaldte afstandshalveringen for et eksperiment ovenpå et andet, idet 
den opdaterede anbefaling kom samtidig med en større genåbning af samfundet. 129 Ændringerne 
fra Sundhedsstyrelsen blev også kritiseret af flere politiske partier. 130 Søren Pape Poulsen krævede, 
at statsministeren opdaterede partierne på, hvad de ændrede anbefalinger betød for genåbningen 
af samfundet. Morten Østergaard og Jakob Ellemann-Jensen mente, at regeringen skulle have 
planlagt forhandlingerne således, at partilederne kunne tage afstandsændringen med i 
betragtningerne i forbindelse med forhandlingerne om genåbningens fase 2. 131 

Sundhedsstyrelsen offentliggjorde den 11. maj beregningerne for smittetrykket efter den første fase 
af genåbningen. Det fremgik heraf, at smittetrykket var faldet siden 25. april og den seneste uge frem 
til 7. maj havde ligget på stabilt på 0,7, hvilket indikerede, at epidemien var ved at afvikle sig trods 
den delvise genåbning af samfundet. 132 

Den 12. maj offentliggjorde statsministeren på et pressemøde, at der ville blive etableret en styrelse 
i Justitsministeriet til at sikre forsyning og lagre af værnemidler, test og isolationsfaciliteter. Ifølge 
statsministeren skulle styrelsen stå fordet praktiske, logistikken og det samfundsmæssige beredskab, 
mens Sundhedsstyrelsen skulle fokusere på patienterne og de sundhedsfaglige strategier. 


JUSTITIA 


126 DR: Regeringen laver forbud mod at trodse genåbningsplan, 9. maj 2020. 

iz7 Ty g iLorrv : Regeringen med klar besked tit Zoo: Forbudt og strafbart at åbne, 10. maj 2020. 

128 Sundhedsstyrelsen : Vi skal alle fortsat holde afstand og vise hensyn - men h vis vi holder høj hygiejne, så kan vi rykke en smule 
tættere sammen, 10. maj 2020 og Sundhedsstyrelsen : COV1D-19: Forebyggelse af smittespredning, 10. maj 2020. 

129 DR: Ny afstandsanbefaling bekymrer professor: 'Det er et eksperiment ovenpå et andet', 11. maj 2020. 

130 dr- p ar tj er undrer sig over lempet afstandskrav: Er det sundhedsfagligt forsvarligt eller bare praktisk?, 11. maj 2020. 

131 Berlingske : Østergaard og Ellemann-Jensen i hård kritik af regeringen efter "svigt": "Det stiller tingene i et andet lys", 11. maj 2020. 

132 SSI: Smittetrykket falder trods genåbning (seneste opdatering), 11. maj 2020. 

Justitsministeren fortalte, at styrelsen skulle være klar til august, så den kunne understøtte 
sundhedsmyndighedernes indsats under en eventuel anden bølge af Covid-19. 133 

En række sundhedsordførere kritiserede regeringen og sundhedsmyndighederne for skiftende 
teststrategier, som bl.a. ligesom regeringens plan for genåbningen blev beskrevet som en 
zigzagkurs. 134 På et samråd den 14. maj afviste sundheds- og ældreministeren kritikken af den 
skiftende teststrategi. 135 Ifølge ministeren var det et vilkår for en ny sygdom, og derfor ændrede 
sundhedsmyndighederne strategi, når kendskabet til coronavirussen steg. I et interview med 
Politiken anerkendte Sundhedsstyrelsens direktør Søren Brostrøm den manglende klarhed omkring 
teststrategien. 136 

Forud for partilederdebatten på DR og TV 2 den 14. maj inviterede statsministeren partilederne til 
en drøftelse af en udvidelse af genåbningens fase 2. Baggrunden for invitationen var en rapport fra 
Statens Serum Institut, som viste, at coronasmitten var under kontrol i Danmark. 137 

Kritikken af regeringens håndtering af coronasituationen fortsatte i maj. Flere partiledere og 
eksperter efterspurgte i midten af maj, at regeringen opstillede klare, målbare kriterier for, hvad der 
afgør, om Danmark fremover skal åbnes mere eller lukkes ned igen. Kravet kom i kølvandet på en 
kritik af, at regeringen og sundhedsmyndighederne under coronaudbruddet kom med så uklare og 
ukonkrete meldinger om, hvilke krisemål man helt præcist navigerede og styrede landet efter, at det 
havde været svært for Folketinget, erhvervslivet og borgerne at gennemskue. 138 

Dagen efter var over 400 demonstranter forsamlet foran Københavns Rådhusplads. Ifølge 
arrangørerne var formålet at demonstrere mod danskernes tab af rettigheder under 
coronasituationen. En af arrangørerne udtalte, at coronasituationen gjorde indhug i danskernes 
grundlovssikrede rettigheder uden sundhedsfaglige argumenter og forklarede, at demonstranterne 
ønskede svar på, hvad argumentet for de mange indgreb under coronasituationen var. 139 

Juraprofessor Ditlev Tamm satte i et debatindlæg den 18. maj spørgsmålstegn ved den danske 
håndtering af coronasituationen. Tamm rejste bl.a. spørgsmålet om, hvorvidt de foreliggende stærke 


133 Pressemøde i Statsministeriet den 12. maj 2020: www.stm.dk/ o 14952.html 

134 Berlingske : Myndigheder slettede centralt tal i teststrategi fra retningslinjer: "Man fjerner målsætningen i takt med, at man ikke når 
dem" 12. maj 2020. 

135 Berlingske : Minister afviser kritik af skiftende strategier: "Det er vilkårene med en ny sygdom", 14. maj 2020. 

136 Politiken : Beskyldes for et "noget kaotisk forløb": Brostrøm erkender uklar dansk teststrategi, 11. maj 2020. 

137 TV 2; Mette Frederiksen er klar til at udvide anden fase af genåbningen, 14. maj 2020. 

138 Berlingske : Partiledere og erhvervsliv kræver krisemål fra Mette Frederiksen: Lige nu styrer vi i blinde, 14. maj 2020. 

139 TV 2 Lorrv : Over 400 demonstrerer på Rådhuspladsen: “Hvis det var farligt, var det ve! ikke tilladt", 16. maj 2020. 

indgreb overhovedet havde været nødvendige henset til den frygtede situation, som aldrig blev en 
realitet. 140 

Det kom den 19. maj frem, at myndighederne i marts havde overvurderet coronavirussens farlighed 
og effekterne af samfundets omfattende nedlukning. Instituttet havde ved en fejl vurderet 
smittettrykket til 2,6 og efterfølgende oplyst, at smittetrykket var næsten halveret fra nedlukningen 
12. marts og 12 dage frem, men det skulle rettelig på tidspunktet have været vurderet til 2,1. Det 
blev senere klart, at det reelle smittetryk på tidspunktet alene var 1,5, og det reelle fald i smittetrykket 
udgjorde således i perioden alene 13 pct. fra 1,5 til 1,3. 141 

Et flertal uden om regeringen foreslog i slutningen af maj, at fem eksperter med forskellig 
videnskabelige baggrund i et halvt år skulle gennemføre en uvildig udredning af regeringen og 
myndighedernes håndtering af coronasituationen. 142 Justitsministeren var enig i behovet for en 
evaluering af coronahåndteringen, men tidspunktet var ifølge ministeren ikke det rette, da flere af 
aktørerne stadig var i gang med at håndtere situationen. Beslutningen blev gennemført den 27. maj 
og et særligt udvalg igangsatte herefter arbejdet med at opstille rammerne for udredningen, som i 
slutningen af juni blev præsenteret for Udvalget for Forretningsorden og Folketingets formand. 
Centralt for redegørelsen bliver en undersøgelse af det beslutningsgrundlag, som myndighederne 
gav regeringen forud for nedlukningen i marts. Der bliver ikke tale om en egentlig kommission, og 
det er ikke et mål at placere et eventuelt politisk ansvar for hverken embedsmænd eller politikere. 
Professor emeritus i offentlig forvaltning ved Aarhus Universitet, Jørgen Grønnegård Christensen, er udpeget 
til at stå i spidsen for udredningsarbejdet, der efter planen skal afsluttes til januar 2021. 143 

Regeringen og Folketingets partier blev sent den 20. maj enige om en udvidelse af genåbningens 
fase 2. 144 Ifølge aftalen kunne bl.a. DR og TV2, visse kultur- og fritidsaktiviteter, offentlige 
forskningsaktiviteter, der kræver tilstedeværelse, ungdomsuddannelserne, foreningslivet og 
højskoler m.v. åbne. 145 Som noget nyt blev der foretaget en geografisk differentieret genåbning, idet 
den fysiske tilstedeværelse genoptoges i den offentlige sektor, bortset fra i Region Hovedstaden og 
Region Sjælland. Et politisk flertal udenom regeringen gik til forhandlingerne med bl.a. et ønske om 
at lempe forsamlingsforbuddet og grænselukningen. 146 


140 Politiken : Professor emeritus: Vi kan grine ad svenskerne, men de er os overlegne i troen på sig selv, 18. maj 2020. 

141 Berlingske : Seruminstituttet har overdrevet faren ved coronavirus ved "en fejt", 18. maj 2020. 

142 Politiken : Oppositionen tager magten over evaluering af coronakrisen, 19. maj 2020. 

143 Jvllands-Posten; Folketinget tager corona-undersøgetse i egne hænder, 27. maj 2020 og Berlingske: Nu bliver regeringen centrum for 
stor granskning af coronakrisen: Kendt professor skal stå i spidsen, 23. juni 2020. 

144 Politiken : Folketinget er enige om udvidet genåbning af fase 2, 20. maj 2020. 

145 Regeringen : Danmark åbner yderligere op fra 27. maj, 21. maj 2020. 

146 DR: Flertal udenom regeringen presser på: Åben alt bortset fra natklubber og store arrangementer, 20. maj 2020. 

Forsamlingsforbuddet på 10 personer blev imidlertid opretholdt og skulle efter planen først hæves 
fra den 8. juni til mellem 30 og 50 personer. Nedlukningen af grænsen blev også opretholdt, dog 
blev kriterierne for "anerkendelsesværdigt formål for indrejse til Danmark" lempet således, at bl.a. 
personer med fast bopæl i øvrige nordiske lande og Tyskland, som har en kæreste eller et 
familiemedlem i Danmark, kunne indrejse. 

Forud for de politiske forhandlinger udkom Statens Serum Institut med nye beregninger, som 
skitserede fire forskellige scenarier for en yderligere genåbning af samfundet. 147 Instituttet 
vurderede, at en yderligere genåbning af samfundet ikke ville resultere i en væsentlig belastning af 
sundhedsvæsnets kapacitet. I rapporten gjorde Seruminstituttets ekspertgruppe opmærksom på, at 
beregningerne var forbundet med en række usikkerhedsmomenter, idet man bl.a. regnede med en 
længere tidshorisont. 148 Jan Pravsgaard Christensen, professor i immunologi på Københavns 
Universitet, mente med henvisning til usikkerhedsmomenterne i Seruminstituttets rapport, at 
udvidelsen af genåbningens fase 2 var for tidlig, idet man burde vente til der forelå en evaluering af 
fase 2 som den var. 149 

En gennemgang af forløbet op til den store nedlukning af Danmark fik i slutningen af maj en række 
eksperter og partier til at udtale tvivl om den forklaring, som statsministeren gav befolkningen, da 
hun lukkede landet. Mens statsministeren havde henvist til, at det var myndighedernes anbefaling, 
at al unødvendig aktivitet blev lukket ned, stod det nu klart, at Sundhedsstyrelsen ikke stod bag en 
så vidtgående anbefaling, idet Sundhedsstyrelsen allerede den 10. marts foreslog en række tiltag 
mod Covid-19, hvoraf nedlukning af samfundet ikke var inkluderet. Dette fik professor i 
sundhedspolitik ved SDU Kjeld Møller Pedersen til at kritisere regeringen for at have misbrugt 
myndighedernes sundhedsfaglige rådgivning: "Regeringen trak en klædedragt ned over sin politik 
og gav indtryk af, at det var den sundhedsfaglige rådgivning at lukke ned. Men det tangerer en 
usandhed." 150 Offentliggørelsen fik Venstre til at kalde statsministeren i samråd for at forklare 
nedlukningen. 151 Statsministeren fastholdt, at det var en samlet myndighedsgruppe der rådgav om 
nedlukningen, men afviste at svare på, hvilken konkret myndighedsgruppe, der var tale om. 152 

Et par dage senere kom det yderligere frem, at Sundhedsstyrelsens direktør Søren Brostrøm i en mail 
sendt til centrale embedsmænd i Sundhedsministeriet den 1. marts advarede om, at en omfattende 


147 Berlingske : Nye notater Særligt stor usikkerhed ved yderligere genåbning, 20. maj 2020. 

148 Statens Serum Institut: Tillægsrapport af d. 20. maj 2020. 

149 Berlingske : Danske forskere forudser altafgørende moment: "Der er alle chancer for, at smitten spreder sig, for nu er der åbnet for alle 
sluser", 21. maj 2020. 

150 Jvllands-Posten : Brostrøms papirer rejser tvivl om Mette Frederiksens forklaring, 21. maj 2020. 

151 Berlingske : Venstre kalder Mette F. i samråd for at forklare nedlukning, 21. maj 2020. 

152 Berlingske : Statsministeren fastholder, at myndigheder rådgav om nedlunkning, 22. maj 2020. 

nedlukning kunne gøre mere skade end gavn for samfundet. Der var ifølge Søren Brostrøm generelt 
ikke god dokumentation for den smitteforebyggende effekt ved tiltag som begrænsning af 
forsamlinger, lukning af virksomheder, uddannelsesinstitutioner m.v. Han pointerede samtidig, at der 
ville være en høj tærskel for, at Sundhedsstyrelsen ville anbefale omfattende tiltag som anført. 153 To 
ud af tre eksperter, som Berlingske havde talt med, fastholdt på trods af offentliggørelsen, at det ikke 
var en fejl at lukke samfundet ned i så omfattende grad som sket. 154 

En mailkorrespondance, som Ekstra Bladet havde fået aktindsigt i, viste, at man fra politisk hold 
tilbage i slutningen af marts ikke ville offentliggøre, at smittetrykket i Danmark var lavere end ventet, 
da det blev klart, at der var fejl i beregningerne fra Statens Serum Institut. 155 Det lavere smittetryk 
kom først til offentlighedens kendskab længe efter, at regeringen den 23. marts valgte at forlænge 
nedlukningen af Danmark. Hverken Sundhedsstyrelsen eller Statens Serum Institut ønskede at udtale 
sig til Ekstra Bladet om, hvorfor rapporten ikke blev udsendt, da den var klar. Ifølge 
Sundhedsministeriet ventede man med at offentliggøre dokumentet, idet oplysningerne skulle 
ledsages af et notat med overvejelser om konsekvenserne ved at frigøre så meget intensiv kapacitet 
til brug for behandling af Covid-19, som først blev udarbejdet i dagene fra den 20. marts til den 23. 
marts. Politisk ordfører for Venstre Sophie Løhde udtalte, at tilbageholdelsen af de positive tal var 
dybt manipulerende overfor befolkningen. 156 

I en artikel bragt den 28. maj kunne Berlingske blotlægge en række usædvanlige uenigheder mellem 
sundhedsmyndighederne og regeringen om bl.a. vurderingen af truslen fra Covid-19 tilbage i februar 
og marts. Mens Sundhedsstyrelsen estimerede, at højest 10-15 pct. af borgerne ville blive smittet 
med den nye coronavirus, frygtede regeringen, at 25 pct. ville blive smittet, bl.a. med henvisning til 
vurderinger fra de norske myndigheder. Berlingske kunne desuden afdække, at det politiske system 
i flere tilfælde overtrumfede vurderinger fra fagfolkene i Statens Serum Institut og 
Sundhedsstyrelsen. Dette fik professor ved SDU Kjeld Møller Pedersen til at udtale, at "det er en 
regering, der i det hele taget sidder anbefalingerne overhørig. Det er en politisk ret, som regeringen 
har, men den kan ikke længere troværdigt sige, at den følger sundhedsmyndighedernes 
vurderinger .;" 157 


153 Ekstra Bladet ; Mai! afslører: Brostrøm advarede om skadelige konsekvenser ved at lukke Danmark, 25. maj 2020. 

154 Berlingske : Nyt dokument har sået tvivl om nedlukning. Men var det en fejl at lukke Danmark?, 27. maj 2020. 

155 Ekstra Bladet : Regeringen bremserede positive coronatal, 27. maj 2020. 

156 Berlingske : Brostrøm og Mølbak fik nej til at fortælle danskerne om en positiv udvikling i coronasmitten: "Det vil man ikke politisk" 
28. maj 2020. 

157 Berlingske : Interne dokumenter afslører strid om coronastrategi: "Politikerne har villet udvise handlekraft for enhver pris - uanset 
eksperternes rådgivning", 28. maj 2020. 

Det kom samme dag frem, at Sundhedsministeriets departementschef Per Okkels i en mail den 14. 
marts bad Søren Brostrøm om at tilsidesætte proportionalitetsprincippet til fordel for et ekstremt 
forsigtighedsprincip, som regeringen opererede med. Ifølge sundhedsjuridiske eksperter, som 
Politiken havde talt med, var det højest opsigtsvækkende, at en departementschef bad en 
underordnet myndighed om ikke at tænke fagligt, men politisk. Else Smith, tidligere direktør i 
Sundhedsstyrelsen, mente, at proportionalitetsprincippet var en sundhedsfaglig kontrol af, at der 
ikke blev udøvet magt, uden det var rimeligt og nødvendigt. Ifølge Kristian Lauta, professor med 
ekspertise i katastroferet, var mailen fra Okkels et vidnesbyrd om den magtforskydning, som havde 
fundet sted med bl.a. den ændrede epidemilov. 158 

Ifølge et fortroligt referat fra et lukket samråd, som Jyllands-Posten havde fået fat på, pegede 
sundheds- og ældreministeren i forbindelse med nedlukningen af Danmark på Sundhedsstyrelsen, 
som en af de myndigheder, der havde anbefalet nedlukningen. Ifølge Kristian Lauta lugtede det af, 
at ministeren havde videregivet urigtige oplysninger til Folketinget. Kent Kristensen, lektor i 
sundhedsjura på SDU, vurderede, at ministeren hverken havde givet et retvisende eller 
fyldestgørende billede af den rådgivning, som ministeren havde fået. 159 

Det kom den 31. maj frem i medierne, at coronatestede danskeres biologiske materiale blev gemt i 
Danmarks Nationale Biobank i op til 10 år efter deres død, hvis de blev testet for coronavirus i et af 
de hvide telte (Testcenter Danmark) rundt om i landet. Der blev i den forbindelse fremsat en del kritik 
af, at dette alene var oplyst på side tre i en pdf ved et klik på linket "Behandling af dine personoplysninger 
ved virustest" ved bookning af tid til coronatest i et af testteltene. Professor på Aalborg Universitet 
Thomas Ploug udtrykte stærk bekymring over, at man opbevarede biologisk materiale, uden at 
befolkningen opdagede det. 160 

4.4.2 Regeringens strategi og målsætninger i genåbningens anden fase 

Det fremgik af den aftale om plan for genåbning af Danmark, som regeringen indgik med 
Folketingets partier i starten af maj, at "målet med genåbningen er en gradvis reetablering af 
aktiviteten i samfundet, uden at sundhedsvæsenets kapacitet sættes under pres . ,/161 

Der blev i perioden efter statsministerens pressemøde lige efter påske den 14. april og frem til 
skæringsdatoen for denne analyse 1. juni alene afholdt et enkelt pressemøde i Statsministeriet den 
12. maj. På pressemødet annoncerede statsministeren, at coronasmitten var under kontrol, og at 
regeringen nu havde en langsigtet plan for, hvordan samfundet gradvist og kontrolleret skulle 


158 Politiken : Intern mail afsløren Departementschef bad Brostrøm om at skrotte sin faglighed, 28. maj 2020. 

159 Jyllands-Posten : Fortroligt referat: Minister pegede på Sundhedsstyrelsen under lukket samråd, 30. maj 2020. 

160 Jyllands-Posten : Seruminstituttet gemme dna fra coronatestede danskere i op ti/ 10 år efter deres død, 31. maj 2020. 

161 Statsministeriet : Aftale om plan for genåbning af Danmark, 7. maj 2020. 

genåbne. I forbindelse med prioriteringen af, hvad der kunne åbne, udtalte statsministeren, at "Hvis 
alt i Danmark åbnes på én gang, så er risikoen for at smitten eksploderer overhængende, så det gør 
vi ikke. Åbningen skal være kontrolleret, og den skal være gradvis, så vi kan følge sygdommens 
udvikling ." 162 Der blev ikke oplyst nærmere om regeringens videre målsætning under 
genåbningsforløbet eller grundlaget for beslutningen om, hvad og hvor meget der kunne genåbnes. 

Sundhedsstyrelsens direktør Søren Brostrøm fortalte i et interview med Information den 14. maj, at 
den danske strategi var, at "vores samfund kommer godt igennem epidemien uden unødig 
sygelighed og dødelighed og uden at vores sundhedsvæsen knækker sammen Ad spurgt om, 
hvorvidt målet med indsatsen var at holde smitten så langt nede som overhovedet muligt, svarede 
Brostrøm, at "sigtet er, at vi bevarer kontrollen med vores epidemi, sådan at epidemien ikke 
kontrollerer os. Groft sagt skal danskernes sundhed og vores velfærdssamfund komme helskindet 
igennem og vores sundhedsvæsen skal ikke knække. "Adspurgt om der sigtes efter et konkret 
smittetryk, svarede Brostrøm, at "sigtet er ikke et bestemt nummer eller en bestemt flokimmunitet. 

163 


4.5 Sammenfatning 

Tiden omkring den delvise nedlukning af Danmark den 11. marts og hasteændringen af 
epidemiloven den efterfølgende dag var præget af frygt for, at en fortsat stigning i antallet af 
smittede med coronavirus ville medføre, at det danske sundhedsvæsen ville bryde sammen, og at 
tusindvis af mennesker ville dø på kort tid. 

Danmark stod ikke alene med frygten. Verden havde fulgt med, da Italien kæmpede med et 
overbelastet sundhedssystem. Statsministeren pointerede i den forbindelse, at hovedopgaven var at 
undgå, at for mange danskere blev smittet på én gang, som det var sket i Italien. Med henvisning til 
sundheds- og ældreministerens figur skulle vi ramme den grønne graf, der fulgte sundhedsvæsenets 
normale kapacitet, og ikke den røde graf, hvorved vi risikerede, at sundhedsvæsenet brød sammen. 

Ingen kunne på daværende tidspunkt forudse, hvordan udviklingen med coronasmitte ville forløbe, 
men det efterfølgende forløb har dokumenteret, at situationen i marts ikke var så alvorlig som 
forudsat. Det viser bl.a. de senere beregninger fra Statens Serum Institut, der efterfølgende 
vurderede smittetrykket på tidspunktet for nedlukningen til 1,5 i stedet for de oprindelige 2,6. De i 
slutningen af marts offentliggjorte prognoser tog ikke højde for de hidtidige initiativer. 


62 Pressemøde i Statsministeriet den 12. maj 2020: www.stm.dk/ p 14952.html . 

63 Information : Søren Brostrøm om coronaindsatsen: "Jeg er ret sikker på, at vi kan bevare kontrollen", 14. maj 2020. 

Med den viden, der foreligger i starten af juni, kan det konstateres, at situationen ikke på noget 
tidspunkt har været i nærheden af den røde kurve og udfordret sundhedsvæsenets kapacitet. 
Udviklingen i Danmark har - bl.a. som følge af de indførte tiltag m.v. - under hele forløbet holdt sig 
meget lavt på den grønne kurve. Mens Danmark i starten af marts befandt sig i en situation, der kan 
betegnes som en krisetilstand, ændrede billedet sig meget hurtigt, og på tidspunktet for udgivelsen 
af denne analyse i slutningen af juni er meget få patienter i respirator grundet Covid-19. 

Justitia anbefaler på den baggrund, at det nøje overvejes, hvorvidt alle de vidtgående tiltag, der blev 
indført i marts 2020, fortsat og fuldt ud kan legitimeres. 

Justitia vil derfor i kapitel 5 først gennemgå de mest vidtgående indgreb i borgernes rettigheder og 
friheder og derefter fremsætte konkrete anbefalinger til, hvilke af epidemilovens bestemmelser der 
bør forbedres eller ophæves for at blive tilpasset en fremtid, hvor den aktuelle sundhedstrussel kan 
ændre sig løbende. 

5. Rettigheder og friheder 


Udgangspunktet i en demokratisk retsstat er, at borgerne har en udstrakt frihed til at bevæge sig frit 
rundt i Danmark og verden uden overvågning og indgreb fra myndigheders side. 

Udbredelsen af coronavirus er også i Danmark anset som en så stor trussel, ikke kun mod 
folkesundheden, men også mod selve sundhedsvæsenet, at det har fået de folkevalgte til at indføre 
voldsomme begrænsninger på vores liv og frihed. 

I denne del vil begrebet om undtagelsestilstand som led i bekæmpelsen af coronavirus blive 
introduceret i afsnit 5.1, hvorefter beskyttelsen af borgernes grundlæggende rettigheder efter 
grundloven og menneskeretten vil blive beskrevet i afsnit 5.2. Herefter vil de enkelte 
rettighedsindskrænkninger som skønnes at være af særligt indgribende betydning for den enkelte 
borger blive gennemgået under afsnit 5.3. Endelig vil analysen i afsnit 5.4 indeholde en vurdering af 
de indførte tiltag og deres umiddelbare overensstemmelse med grundloven og menneskeretten 
samt anbefalinger til retssikkerhedsmæssige forbedringer af den relevante lovgivning. 


5.1 Undtagelsestilstand 


Der er ikke i Danmark blevet erklæret undtagelsestilstand, men en lang række lande både i og uden 
for Europa har i forbindelse med bekæmpelsen af coronavirus indført undtagelsestilstand eller 
erklæret nødret. Den 31. marts 2020 var der 87 lande verden over, der havde erklæret nødret, og 
som derved i et eller andet omfang kunne gribe ind i borgernes rettigheder. 164 

Som det mest ekstreme eksempel vedtog det ungarske parlament en nødretslov, der gav landets 
premierminister Viktor Orbån ret til at regere pr. dekret på ubestemt tid, da loven ikke havde nogen 
udløbsdato. Parlamentet skulle orienteres om de dekreter, der blev indført, men havde ingen 
indflydelse på dem, hvilket indebar en faktisk suspendering af demokratiet i Ungarn. Kun regeringen 
eller to tredjedeles flertal i parlamentet - som er det flertal, Viktor Orbåns Fidesz-parti sidder på i 
parlamentet - kunne ophæve nødretstilstanden. 165 Samtidig blev straffeloven ændret, så enhver, der 
blev fundet skyldig i at sprede "falske eller forvrængende informationer om nødretstilstanden på en 
måde, som er egnet til at skræmme eller ophidse en stor gruppe mennesker" kunne blive idømt 


164 Berlingske : I hele verden indfører regeringer nødret: Forskning på området viser “overraskende og bekymrende resultater", 31. marts 
2020. 

165 Weekendavisen : Corona-diktatoren, 2. april 2020 og Berlingske: Vi må nu spørge, om Ungarn stadig hører hjemme i EU, 5. april 2020. 

fængselsstraf. Det blev forventet, at loven ville at ramme journalister, aktivister og NGO'er som 
kritiserede regeringen. 166 

Ungarns nødretslov vakte bred bekymring, herunder hos EU-kommissionen. Kommissionens 
formand Ursula von der Leyen udtalte i slutningen af marts, at nationale tiltag for at mindske 
spredning af coronavirus skulle begrænses til, hvad der var nødvendigt, at de ikke måtte vare på 
ubestemt tid, samt at regeringerne skulle sørge for, at sådanne foranstaltninger var underlagt 
regelmæssig kontrol. 167 Også Amnesty International kritiserede Ungarn for ikke at bekæmpe 
coronavirus med respekt for retsstaten og menneskerettighederne, men i stedet sætte landets 
parlament ud af kraft. 168 Den ungarnske regering meddelte i slutningen af maj, at nødretstilstanden 
ville blive ophævet 20. juni. 169 Den 16. juni stemte Ungarns parlament for ophævelsen, men 
godkendte dog samtidig en lov, som ifølge kritikere gav mulighed for at erklære "medicinsk 
nødretstilstand" og regere med dekreter selv efter ophævelsen af nødretstilstanden. 170 De mere end 
100 dekreter udstedt af Victor Orbån i perioden, hvoraf mange ifølge The Guardian ikke umiddelbart 
havde relevans for coronasituationen, vil desuden i vidt omfang fortsat vil stå ved magt efter 
ophævelsen af nødretstilstanden. 171 

Også i Spanien, som ifølge premierminister Pedro Sanchez efter coronavirussens indtog stod over 
for sin værste krise siden borgerkrigen i 1930'erne, blev der den 14. marts erklæret nødsituation 
("Estado de Alarma"). Det indebar væsentlige begrænsninger for bevægelsesfriheden i hele landet, 
da alle offentlige forsamlinger blev forbudt, og borgerne blev underlagt udgangsforbud med 
undtagelse af indkøb af mad og apoteksvarer, lægebesøg, bank- og forsikringsforretning og 
lignende. 172 Flere andre lande såsom Rumænien, Bulgarien, Estland, Tjekkiet og Letland indførte 
også nødret eller erklærede nødretstilstand eller nødsituation. 173 1 Italien, som kunne betegnes som 
coronavirussens europæiske epicenter, og som flere gange blev præsenteret som 
skræmmeeksemplet på, hvor hurtigt smitte med coronavirus kunne udbrede sig i samfundet, blev 
gennemført Europas hidtil længste lukning med et mere end 50 dage langt udgangsforbud. 174 


166 Amnesty International: Coronakrisen er også en global menneskerettighedskrise, 8. april 2020. 

167 European Commission : Statement by President von der Leyen on emergency measures in Members States, 31. marts 2020. 

168 Amnesty International : Ungarn: Orbån-regeringen får frie tøjler til at angribe menneskerettighederne, 31. marts 2020. 

169 Berlingske: Ungarn stopper nødretstilstand, 28. maj 2020, 1. sektion s. 14. 

170 Jvllands-Posten : Ungarns parlament ophæver stærkt kritiseret coronalov, 16. juni 2020. 

171 Berlingske: Ungarn stopper nødretstilstand, 28. maj 2020, 1. sektion s. 14. 

172 Jvllands-Posten : Spanien har registreret højeste daglige antal coronadødsfaid, 27. marts 2020 og Udenrigsministeriet: 
www.spanien.um.dk/da/reise-oa-ophold/coronavirus/ (lokaliseret 17. april 2020). 

173 Altinget: Europa Lukker ned: Sådan forsøger andre europæiske lande at begrænse coronasmitten, 19. marts 2020. 

174 Berlingske : Efter to måneders udgangsforbud indleder Italien genåbningen - og den vækker vrede, 4. maj 2020. 

Blandt de nordiske lande erklærede Island undtagelsestilstand den 6. marts, 175 efterfulgt af Finland 
den 17. marts, 176 mens hverken Norge eller Sverige erklærede undtagelsestilstand eller påberåbte 
sig nødret. I Norge blev indført en midlertidig "koronalov", der frem til ophævelsen bemyndigede 
regeringen til at iværksætte tiltag, herunder både udfylde, supplere og fravige gældende lovgivning, 
udenom Stortinget som led i bekæmpelsen af Covid-19, når tiltagenes formål ikke kunne varetages 
gennem almindelig lovbehandling i Stortinget. 177 Loven indeholdt dog en adgang for mindst en 
tredjedel af Stortingets medlemmer til skriftligt at modsige sig en bestemt forskrift m.v., hvorefter 
regeringen var forpligtet til straks at ophæve denne. 178 1 Sverige blev valgt en strategi der adskilte 
sig fra både den norske og den danske, idet den svenske regering og Folkhålsmyndigheten 
(overordnet svarende til danske Sundhedsstyrelsen) i vid udstrækning forsøgte at opretholde 
normaltilstanden og baserede den adfærdsændring, der var nødvendiggjort af udbredelsen af 
coronavirus, på frivillighed frem fortvang. 179 

5.2 Grundloven og menneskerettighederne 

Selv om Danmark ikke har erklæret undtagelsestilstand eller generelt brudt lovgivningens grænser 
med henvisning til en nødretstilstand, er der gennemført tidsbegrænsede initiativer, ligesom 
myndighederne ved forskellige lejligheder har overvejet af bryde lovens grænser med henvisning til begrebet 
nødret. De politiske initiativer har kort sagt været så usædvanlige, at der er grund til at overveje, om 
de har holdt sig inden for rammerne af grundloven og de internationale menneskerettigheder. 

I det følgende vil den overordnede ramme for beskyttelsen af borgernes friheds- og 
menneskerettigheder efter grundloven og Den Europæiske Menneskerettighedskonvention (herefter 
"EMRK") blive beskrevet. Det gælder både den almindelige adgang til at gøre indgreb i borgernes 
rettigheder, når dette er nødvendigt, og adgangen til at tilsidesætte (såkaldt "derogation") borgernes 
rettigheder med henvisning til en erklæret undtagelsestilstand eller nødretsbetragtninger. 

Det er i forbindelse med vurderingen af, om indgrebene i borgernes rettigheder har været 
proportionale efter såvel grundloven som EMRK som beskrevet i kapitel 4 afgørende, hvad formålet 
med indgrebene var. Den juridiske vurdering vanskeliggøres således af, at regeringens politiske 
målsætninger ændrede sig undervejs. Analysen vil uanset dette vurdere proportionaliteten generelt 
og belyse områder, hvor der kunne være behov for politisk at drøfte en præcisering og forbedring 


JUSTITIA 


175 TV 2; Coronavirus får Island tit at erklære undtagelsestilstand, 6. marts 2020. 

176 Udenrigsministeriet: www.finland.um.dk/da/reise-oa-ophold/information-om-corona-covid-19/ (lokaliseret 17. april 2020). 

177 Se LOV-2020-03-27-17 ("koronaloven") §§ 1 og 2. Loven gjaldt først i en måned, men ophævelsesdatoen blev ved lov nr. 34 af 24. 
april 2020 ændret til 27. maj 2020, jf. lovens § 7. 

178 Lovens § 5. 

179 DR: Derfor håndterer Sverige og Danmark coronakrisen så forskelligt, 27. marts 2020. 

af lovgivningen med henblik på at bringe den i bedre overensstemmelse med borgernes 
frihedsrettigheder. 

Der er i Danmark ikke tradition for at erklære undtagelsestilstand, og der findes ikke særlige regler om det i 
grundloven. Der gælder dog en uskreven grundsætning om forfatningsmæssig nødret. Også Den Europæiske 
Menneskerettighedskonventions artikel 15 rummer en mulighed for, at medlemsstaterne under krig eller 
anden offentlig faretilstand, der truer nationens eksistens, kan fravige dens forpligtelser efter konventionen. 
Den danske nødretsgrundsætning og EMRK artikel 15 behandles nedenfor under afsnit 5.2.1. Herefter vil 
beskyttelsen af borgernes friheds- og menneskerettigheder efter grundloven og EMRK overordnet blive 
behandlet i afsnit 5.2.2 og 5.2.3 og sammenfattet og vurderet i afsnit 5.2.4. 

5.2.1 Nødret 

Idéen om undtagelsestilstand går tilbage til Romerriget og indebærer, at en regering kan erklære, at 
en række love og regler kan tilsidesættes i en periode, hvis landet er truet, også selv om en række af 
borgernes rettigheder herved brydes. Erklæring af undtagelsestilstand indebærersom regel også, at 
parlamentet og retsvæsenet svækkes over for regeringen, hvilket har konsekvenser for magtens 
tredeling. 180 

Der er ikke i Danmark tradition for formelt at erklære undtagelsestilstand, hvilket heller ikke har været 
tilfældet i forbindelse med coronasituationen. Det er ikke dermed sagt, at der i Danmark har været 
tale om en normaltilstand, da Folketinget på meget kort tid vedtog en midlertidig lovgivning 
gældende i lidt under et år, som overlod meget vidtgående beføjelser til regeringen til bl.a. at gøre 
indgreb i borgernes frihedsrettigheder i et omfang, der er højest usædvanligt. Dette er sket under 
iagttagelse af den procedure for hastebehandling af lovforslag, der følger af Folketingets 
Forretningsorden, og det var ikke hensigten at bryde borgernes friheds- og menneskerettigheder. 

Sidste gang en dansk regering direkte tog stilling til spørgsmålet om undtagelsestilstand var i august 
1943, da den daværende samlingsregering blev mødt med et ultimatum af besættelsesmagten, som 
bl.a. krævede, at regeringen erklærede undtagelsestilstand. Da det danske svar var benægtende, 
indførte den tyske besættelsesmagt militær undtagelsestilstand i Danmark. 181 Siden har der været 
nogen politisk debat om muligheden for at erklære nødret, eksempelvis i forbindelse med 
terrorangrebet på det franske magasin Charlie Hebdo i januar 2015, 182 ligesom de danske 


180 Se Berlingske: I hele verden indfører regeringer nødret: Forskning på området viser overraskende og bekymrende resultater, 31. marts 2020 og 
Kristian Cedervall Lauta i VICE: Hvad ville der ske, hvis der blev erklæret undtagelsestilstand i Danmark?, 16. november 2015. 

181 Christensen, Claus Bundgård m.fl.: Danmark besat - krig og hverdag 1940- 45, side 425 ff., 4. udgave 2015 og Danmarkshistorien.dk: 
www.danmarkshistorien.dk/leksikon-og-kilder/vis/materiale/29-august-1943-augustoproeret/ (lokaliseret 23. juni 2020). 

182 Se eksempelvis Berlingske: DF vil indføre nødret for at dæmme opfor terror, 7. januar 2015 og Politiken : Pind om nødret: Der må være røget en 
finke af Pia Kjærsgaards pande, 8. januar 2015. 

muligheder for at erklære undtagelsestilstand var genstand for medieomtale i forbindelse med, at 
Frankrig senere samme år erklærede undtagelsestilstand efter nye terrorangreb i november. 183 

Forfatningsretligt findes ikke i dansk ret et særligt regelsæt, som træder i kraft i undtagelsestilfælde. 
Man var under forhandlingerne på den grundlovgivende rigsforsamling bevidst om behovet for, at 
en regering under ekstraordinære forhold som eksempelvis krig eller belejringstilstand kunne gøre 
fravigelser fra grundloven. Rigsforsamlingen undlod dog at lovfæste en regel herom, antageligt ud 
fra den betragtning, at det er vanskeligt at udforme en regel, som ikke kan misbruges. 184 

I stedet gælder i Danmark en uskreven grundsætning om konstitutionel nødret, som kan 
retfærdiggøre fravigelse af de almindelige spilleregler og normer, men kun i ekstreme tilfælde, hvor 
staten og dens institutioner er i alvorlig fare. ws Det er således anerkendt, at regeringen kan sætte 
forfatningsbestemmelser ud af kraft under ekstraordinære forhold, selv om der ikke findes formel 
hjemmel hertil, da grundsætningen er anerkendt som uskreven dansk forfatningsret. 186 

Påberåbelse af konstitutionel nødret antages ifølge dr.jur. Max Sørensen - hvis udlægning 
anerkendes af flere juridiske forfattere - at kræve, at der foreligger en " virkelig alvorlig fare for staten 
og dens institutioner", og at nødretsgrundsætningen således eksempelvis kan påberåbes, hvis 
statens eksistens eller folkestyrets opretholdelse står på spil. 187 Ifølge dr.jur. Alf Ross er det ifølge 
sagens natur vanskeligt, hvis ikke umuligt, på forhånd at opstille regler om, hvornår der foreligger 
en sådan nødsituation, hvorfor de teoretiske betragtninger om betingelserne for udøvelse af 
konstitutionel nødret altid er vage. Om en situation er så ekstraordinær, at den gør et forfatningsbrud 
retmæssigt, må ifølge Alf Ross afhænge af, om den forfatningsstridige handlemåde almindeligt 
accepteres som gyldig ret. 188 Vurderingen vil i sidste ende være op til de danske domstole, som ikke 
blot kan efterprøve eksistensen af en nødretstilstand, men også om denne har nødvendiggjort 
fravigelse af grundlovens rettigheder. 

Også Den Europæiske Menneskerettighedskonventions artikel 15 tager højde for, at der i 
medlemsstaterne kan opstå en nødretssituation, hvor retssystemets almindelige spilleregler for en 
periode i større eller mindre omfang må sættes ud af kraft. I EMRK er der således i modsætning til 
den danske grundlov nedfældet en udtrykkelig nødretsklausul, som giver medlemsstaterne hjemmel 


183 Berlingske : Danmark er uden undtagelsestilstand ved terrorangreb, 18. november 2018. 

184 Ross, Alf og Ernst Andersen: Dansk Statsforfatningsret II (1948), s. 88-89. 

185 Information : Tiltagene mod corona er uhørte i fredstid. Men menneskeretligt er de indtil videre inden for skiven, 4. april 2020 og Rytter, Jens Elo: 
Individets Grundlæggende Rettigheder, 3. udgave (2019), s. 123. 

186 Ross, Alf og Ernst Andersen: Dansk Statsforfatningsret II (1948), s. 89 og Jens Elo Rytter. Individets Grundlæggende Rettigheder, 3. udgave 
(2019), s. 123. 

187 Sørensen, Max: Statsforfatningsret (1969), s. 39. Se også Henrik Zahle: Dansk forfatningsret 3 (2003), s. 265 og Jens Elo Rytter: Individets 
Grundlæggende Rettigheder, 3. udgave (2019), s. 123. 

188 Ross, Alf og Ernst Andersen: Dansk Statsforfatningsret II (1948), s. 90. 

til at træffe forholdsregler, der gør indgreb i staternes forpligtelser ifølge konventionen ("derogere") 
under "krig eller anden offentlig faretilstand, der truer nationens eksistens". Dette kan ifølge 
bestemmelsen alene ske i det omfang det er strengt påkrævet afsituationen og forudsat, at sådanne 
forholdsregler ikke er uforenelige med medlemsstatens andre forpligtelser ifølge folkeretten. 
Artiklens stk. 2 udelukker dog fravigelse af en række af konventionens artikler, som eksempelvis 
artikel 3 om forbud mod tortur m.m., ligesom en stat, der ønsker at gøre brug af retten til at fravige 
konventionen, har pligt til at underrette Europarådets generalsekretær om de trufne foranstaltninger 
og deres begrundelse samt om deres ophævelse ifølge bestemmelsens stk. 3. 189 

Det følger af bl.a. EMDs afgørelse i sagen Ireiand v the United Kingdom fra 1978, at staterne er 
overladt en bred skønsmargin ved både spørgsmålet om, hvorvidt der foreligger en 
undtagelsestilstand og spørgsmålet om, hvilke foranstaltninger der er påkrævet for at imødegå den. 
EMD udtalte i den forbindelse, at staterne grundet deres direkte og løbende involvering i de 
presserende behov i situationen er bedre egnet til at vurdere både tilstedeværelsen af en 
krisesituation og indholdet og rækkevidden af de fravigelser af konventionens bestemmelser, der er 
nødvendige for at afværge den. 190 

For så vidt angår den første hovedbetingelse om, at der foreligger krig eller anden offentlig 
fa restilstand, der truer nationens eksistens, fastslog EMD i den ledende dom Lawiess v. Ireiand (No. 
3) fra 1961, at der skal være tale om en exceptionel krise- eller nødsituation som berører hele 
befolkningen og udgør en trussel mod det organiserede samfundsliv i staten. 191 Af den franske 
version af præmissen fremgår ligeledes, at faretilstanden skal være overhængende. 192 Hermed synes 
umiddelbart angivet en høj tærskel for derogation og en kvalificering af, hvad faretilstanden skal 
rette sig imod. 193 Statens skønsmargin er dog særligt vidtgående, når det gælder spørgsmålet om, 
hvorvidt der foreligger en nødretstilstand. EMD har endnu aldrig fundet, at der ikke forelå en 
undtagelsestilstand, hvor en sådan var påberåbt af statens regering og har herved reelt sænket 
tærsklen for, hvornår der kan siges at foreligge en nødretstilstand ifølge bestemmelsen. 194 EMD 
erkendte i sagen A and Others v. the United Kingdom Ua 2009, at domstolen før har konkluderet, at 
der var tale om en nødsituation, selv om statens overlevelse eller institutioner tilsyneladende ikke var 
i reel fare. 195 


189 Rytter, Jens Elo: Individets Grundlæggende Rettigheder, 3. udgave (2019), s. 118. 

190 Ibid., s. 119. 

191 Lawiess v. Ireiand (No. 3) af 1. juli 1961, sagsnr. 332/57, pr. 28. 

192 Rytter, Jens Elo: Individets Grundlæggende Rettigheder, 3. udgave (2019), s. 120. 

193 Rytter, Jens Elo: Undtagelsestilstanden og dens judicielle efterprøvelse-Suspension af menneskerettigheder i kampen mod terrorisme. Juristen 
nr. 4, 2009, s. 105. 

194 Rytter, Jens Elo: Individets Grundlæggende Rettigheder, 3. udgave (2019), s. 120. 

195 A and Others v. the United Kingdom af 19. Februar 2009, sagsnr. 3455/05, pr. 179 og Rytter, Jens Elo: Individets Grundlæggende Rettigheder, 3. 
udgave (2019), s. 120-121. 


Justitia | Fruebjergvej 3 | 2100 København 0 | 23926100 | info@justitia-int.org 


48 





JUSTITIA 


Justitia | Danmarks uafhængige juridiske tænketank 
RETSSTATEN og COVID9 


Den anden hovedbetingelse er, at de konkrete foranstaltninger er nødvendige og proportionale. 
Nødvendighedskravet følger af bestemmelsens ordlyd og indebærer en vurdering af, om mindre 
vidtgående indgreb ville have været utilstrækkelige til at imødegå situationen. 
Proportionalitetskravet har EMD indfortolket i kravet om, at derogationen skal være strengt 
påkrævet : 196 EMD synes i stigende grad at lægge vægten på en friere proportionalitetsvurdering 
med fokus på karakteren af den rettighed som fraviges, indgrebets varighed og retsgarantier mod 
misbrug. 197 

Det er i første række Folketinget og regeringen, der må vurdere, hvor langt de vil gå, men i sidste 
ende er det domstolene, der må trække grænsen for beskyttelsen af borgernes rettigheder over for 
statens myndigheder. Eftersom Danmark ikke har bevæget sig i nærheden af en undtagelses- eller 
nødretstilstand, vil det følgende fokusere på rettighederne uden for en sådan tilstand. 

5.2.2 Grundloven 

Der findes i grundloven en række bestemmelser om borgerrettigheder, der er så væsentlige for det 
enkelte menneske og samfundet, at de til enhver tid skal respekteres af statsmagten, herunder 
lovgivningsmagten. 198 Af særlig relevans for de gennemførte tiltag i forbindelse med 
coronasituationen er beskyttelsen af den personlige frihed efter grundlovens § 71, beskyttelsen af 
boligen efter § 72 og retten til at forsamle sig efter § 79. 

Det følger af grundlovens § 71, stk. 2, at frihedsberøvelse kun kan finde sted med hjemmel i loven 
og af stk. 6, at lovligheden af en frihedsberøvelse uden for strafferetsplejen, der ikke er omfattet af 
de i bestemmelsen nævnte undtagelser, på begæring af den frihedsberøvede skal forelægges 
domstolene. Hvorvidt der er tale om frihedsberøvelse omfattet af bestemmelsen vil i en række 
tilfælde bero på en konkret vurdering, men der er ved epidemilovens § 5 om påbud om bl.a. isolation 
og tvangsindlæggelse tale om hjemmel til frihedsberøvelse, hvorfor lovligheden af sådanne indgreb 
efter begæring vil skulle forelægges domstolene. 199 

Ifølge grundlovens § 72 om boligens ukrænkelighed er udgangspunktet, at tvangsindgreb i private 
hjem såsom eksempelvis husundersøgelse eller beslaglæggelse kræver retskendelse. 
Udgangspunktet om krav om retskendelse kan dog fraviges, hvis indgrebet sker med hjemmel i lov. 
I forbindelse med behandlingen af forslaget til første ændringslov til epidemiloven udgik efter 


196 Rytter, Jens Elo: Undtagelsestilstanden og dens judicielle efterprøvelse - Suspension af menneskerettigheder i kampen mod terorisme. Juristen 
nr. 4, 2009, s. 108. 

197 Rytter, Jens Elo: Individets Grundlæggende Rettigheder, 3. udgave (2019), s. 121-122. 

198 Christensen, Jens Peter m.fl.: Dansk Statsret, 2. udgave (2016), s. 275. 

199 Se hertil lovforslag nr. L 133 som fremsat, FT 19/20, s. 13. 

politiske drøftelser et forslag om, at sundhedsmyndighederne - eventuelt med bistand fra politiet - 
som en del af håndhævelsen eller gennemførelsen af påbud om undersøgelse, indlæggelse, isolation 
eller tvangsmæssig behandling uden retskendelse skulle kunne få adgang til en persons bolig og 
andre lokaliteter, som personen råder over. 200 Derimod blev indsat en bestemmelse om, at 
sundheds- og ældreministeren efter forhandling med justitsministeren kan fastsætte regler om, at 
der uden retskendelse er adgang til lokaler og andre lokaliteter med henblik på kontrol af 
overholdelsen af regler om forbud mod at samles flere personer i medfør af epidemilovens § 6, stk. 
I. 201 Da grundlovens § 72 indeholder en adgang til at fravige kravet om retskendelse ved at indføre 
lovhjemmel til indgreb, er grundloven overholdt i den forbindelse. 

Det følger derudover af grundlovens § 79, at borgerne har ret til uden forudgående tilladelse at samle 
sig ubevæbnede. Politiet har dog ifølge bestemmelsen ret til at overvære offentlige forsamlinger, 
ligesom forsamlinger under åben himmel kan forbydes, når der af dem kan befrygtes fare for den 
offentlige fred. Der er således i grundloven taget højde for, at særlige omstændigheder kan 
begrunde, at borgernes forsamlingsfrihed fraviges. 

Forsamlingsfriheden udgør sammen med ytrings- og foreningsfriheden de politiske 
frihedsrettigheder, som er af afgørende betydning for, at et samfund kan betragtes som 
demokratisk. 202 Hovedformålet med bestemmelsen er at beskytte den politiske meningsdannelse. 203 
Det følger af bemærkningerne til første ændringslov til epidemiloven, med hvilken der blev indført 
en adgang til at nedlægge forbud mod større forsamlinger, arrangementer, begivenheder m.v., at 
ordningen ikke giver mulighed for at fastsætte regler eller i øvrigt foretage indgreb, der er rettet 
mod meningstilkendegivelser. Det følger også af den bekendtgørelse, der er udstedt i medfør af 
loven, at forsamlingsforbuddet ikke gælder forsamlinger med "et politisk eller andet 
meningsbefordrende øjemed. /a04 

Det er ifølge bemærkningerne til forslaget til anden ændringslov til epidemiloven almindeligt 
antaget i den forfatningsretlige litteratur, at grundlovens § 79 ikke udtømmende gør op med de 
indgrebsmuligheder, der er over for forsamlinger, og at der således kan foretages indgreb af hensyn 
til andre væsentlige og offentlige eller private interesser end "fare for den offentlige fred", forudsat 
at der ikke dermed er tilsigtet et indgreb i forsamlingens ytringstilkendegivelse som sådan. 205 Det 


200 Foreslået indført som epidemilovens § 5, stk. 3. Se hertil betænkning over lovforslag nr. L 133, FT 19/20, s. 16. 

201 Epidemilovens § 6, stk. 2. 

202 Christensen, Jens Peter m.fl,: Dansk Statsret, 2. udgave (2016), s. 375. 

203 Jvllands-Posten : Kan det være lovligt at bryde grundloven? (Kronik af Jens Peter Christensen), 18. april 2020. 

204 Dette følger af § 13, stk. 2, i bekendtgørelse nr. 687 af 27. maj 2020, som senere ændret ved bekendtgørelse nr. 791 af 7. juni 2020, 
som var gældende bekendtgørelse på tidspunktet for affattelsen af dette afsnit. 

205 Lovforslag nr. L 133 som fremsat, FT 19/20, s. 13 med henvisninger til statsretlig litteratur af Poul Andersen, Alf Ross og Henrik Zahle. 

er fastslået af Højesteret i den såkaldte "rockerlovssag" om lovligheden af politiets adgang til under 
visse betingelser at forbyde en person at opholde sig et bestemt sted, at "bestemmelsen hindrer 
imidlertid ikke, at der ved lov fastsættes regler, som - uden at være rettet mod en forsamlings 
meningstilkendegivelser - begrænser forsamlingsfriheden, når dette sker til beskyttelse af andre 
væsentlige interesser, herunder andres Hv og velfærd."™ Professor Henning Matzen henviste i 1909 
specifikt til forbud mod forsamlinger i tilfælde af epidemier som et eksempel, hvor bestemmelser i 
den almindelige lovgivning må skulle respekteres trods grundlovens forsamlingsfrihed, idet 
bestemmelsen ikke foreskriver en ubegrænset ret til forsamlingsfrihed. 207 Dr.jur. Henrik Zahle var 
ligeledes af den opfattelse, at Folketinget kunne gennemføre visse almene reguleringer af 
forsamlingsfrihedens grænser, herunder i form af bestemmelser i epidemilove. 208 

Udover at et indgreb i forsamlingsfriheden skal være begrundet i en fare for den offentlige fred eller 
en anden tilsvarende trussel, skal indgrebet være proportionelt med truslen. Dette blev ligeledes 
fastslået af Højesteret i den ovenfor nævnte "rockerlovssag". 209 Ifølge professor Jens Elo Rytter 
indebærer dette nødvendigheds- og proportionalitetskrav, at Folketinget og politiet skal tage 
udstrakt hensyn til forsamlingsfriheden og, hvis indgreb bliver nødvendigt for at beskytte andre 
vægtige interesser, vælge den mindst indgribende af flere egnede løsninger. 210 Nødvendigheds- og 
proportionalitetskravets opfyldelse afhænger af indgrebets karakter, intensitet og formål. 
Forsamlinger uden et ytringsformål antages traditionelt at nyde mindre beskyttelse end politiske 
møder og demonstrationer. 211 

Domstolene vil, ifølge højesteretsdommer Jens Peter Christensen, hvis det en dag skulle komme til 
indgreb, der strider mod grundloven, skulle afveje vigtigheden af de demokratiske og 
retssikkerhedsmæssige hensyn, som de fravegne grundlovsbestemmelser beskytter, over for vægten 
af de værdier og hensyn, som har begrundet grundlovsbruddet, hvortil de sidstnævnte hensyn 
utvivlsomt skal være meget tungtvejende for at kunne bære igennem. 212 

5.2.3 Menneskeretten 

Der gælder efter Den Europæiske Menneskerettighedskonvention (EMRK) en række rettigheder af 
betydning for vurderingen af coronatiltagene i Danmark. Det gælder bl.a. EMRK artikel 5 om 
frihedsberøvelse, der er relevant i forhold til tvangsindlæggelse og tvangsisolation. Det gælder også 


206 u.i999.1 798 H. 

207 Matzen, Henning: Den Danske Statsforfatningsret III, 3. udgave (1909), s. 418. 

208 Zahle, Henrik: Danmarks Riges Grundlov med kommentarer, 2. udgave (2006), s. 576 

209 U.I999.1798 H og Christensen, Jens Peter m.fl.: Dansk Statsret, 2. udgave (2016), s. 378-379. 

210 Rytter, Jens Elo: Individets grundlæggende rettigheder, 1. udgave (2013), s. 356 

211 Ibid., s. 357. 

212 Jvllands-Posten: Kan det være lovligt at bryde grundloven? (Kronik af Jens Peter Christensen), 18. april 2020. 

art. 8 om privatliv og familieliv samt art. 2 i fjerde tillægsprotokol om bevægelsesfrihed, der har 
betydning for tvangsmæssige undersøgelser, tvangsbehandling og tvangsvaccination, 
adgangsforbud og opholdsforbud samt overvågning. Endelig skal de foretagne indgreb i borgernes 
forsamlingsfrihed overholde kravene efter EMRK art. 11 om forenings- og forsamlingsfrihed. 

Indgreb i borgernes rettigheder efter EMRK skal normalt være foreskrevet ved lov og være 
nødvendige i et demokratisk samfund af hensyn til et eller flere legitime formål. De legitime formål 
omfatter bl.a. hensynet til statens sikkerhed og hensynet til at beskytte sundheden. Den Europæiske 
Menneskerettighedsdomstol har udtalt, at "den nationale sikkerhed" skal anvendes med varsomhed 
og fortolkes indskrænkende, og at selv om der nødvendigvis må overlades en betydelig skønsmargin 
til staterne, kan grænserne ikke strækkes ud over en naturlig sproglig forståelse. 213 

Kravet om at indgrebet skal være nødvendigt i et demokratisk samfund indebærer, at indgrebet skal 
have til formål at modsvare et presserende socialt behov og være proportionalt i forhold tii det 
forfulgte legitime formå! 214 Ved vurderingen af om proportionalitetskravet er opfyldt, er det af 
betydning, om de anvendte foranstaltninger er rimelige og egnede til at opnå det legitime formål. 215 
I proportionalitetsvurderingen afvejes således hensynet til rettighedens beskyttelse over for hensynet 
til modstående interesser, f.eks. bekæmpelse af smittespredning. 216 Hvis staten har holdt sig 
indenfor disse grænser, er det ikke i sig selv afgørende, om der kan påvises alternative 
foranstaltninger. 217 

Medlemsstaterne har en vis skønsmargin ved både vurderingen af, om et indgreb er nødvendigt i et 
demokratisk samfund, og dermed proportionelt, og ved valget af midlerne til at opnå målet. Statens 
skønsmargin kan være vid eller snæver afhængigt af omstændighederne, den omhandlede 
konventionsrettighed og dens baggrund. På de områder, hvor statens skønsmargin er snæver, skal 
der fremføres tungtvejende grunde for, at indgrebet anses for retfærd i g gjort, mens der på områder, 
hvor statens skønsmargin er vid, skal fremføres mindre tungtvejende grunde. 218 Der kan i en konkret 
sag være forhold, som taler for henholdsvis en vid og en snæver skønsmargin. 219 

Det er ikke muligt at fastslå omfanget af statens skønsmargin i en konkret situation, men generelt 
varierer skønsmarginen i forhold til 1) karakteren af de rettigheder, der gøres indgreb i, 2) 


213 Kjølbro, Jon Fridrik: Den Europæiske Menneskerettighedskonvention - For praktikere, 4. udgave (2017), s. 766. 

214 Ibid., s. 767. 

215 Ibid., s. 768. 

216 Lorenzen, Peer m.fl.: Den Europæiske Menneskerettighedskonvention med kommentarer (art. 1 - 9), 3. udgave (2011), s. 31. 

217 Kjølbro, Jon Fridrik: Den Europæiske Menneskerettighedskonvention - For praktikere, 4. udgave (2017), s. 768. 

218 Ibid., s. 771 

219 Mennesson mod Frankrig af 26. juni 2014, sagsnr. 65192/11, pr. 75-86. 

rettighedens betydning for klageren og indgrebets intensitet, 3) karakteren af de aktiviteter, der 
gøres indgreb i, 4) karakteren af de anerkendelsesværdige formål, som indgrebet søger at varetage, 
samt 5) hvorvidt, der på det omhandlede retsområde er konsensus blandt Europarådets 
medlemsstater eller om retsområdet er under udvikling. 220 For så vidt angår beskyttelse af statens 
sikkerhed, har staten en vid skønsmargin, når det gælder valget af de midler, som anvendes. 221 
Domstolen vil sjældent underkende statens skøn med hensyn til statens sikkerhed, så længe der er 
tilstrækkelige og effektive garantier mod misbrug. 222 

EMRK art. 5 foreskriver som udgangspunkt ikke en proportionalitetsafvejning på samme måde som 
art. 8 og art. 1 1, 223 Der skal derfor ikke foretages en afvejning af modstående hensyn for at vurdere, 
om staten har fundet en rimelig balance i forhold til en frihedsberøvelse. Det er således tilstrækkeligt, 
at en lovlig frihedsberøvelse har hjemmel i en af undtagelsesbestemmelserne i art. 5, stk. 1, litra a - 
f, og at der er en sammenhæng mellem selve frihedsberøvelsen og formålet med 
frihedsberøvelsen. 224 Generelt kan det om art. 5 siges, at myndighederne skal overveje, om der er en 
alternativ foranstaltning til frihedsberøvelse, som de har fundet utilstrækkelig til at sikre den 
personlige og offentlige interesse, før de tyr til frihedsberøvelse. Heri kan udledes et generelt krav 
om, at frihedsberøvelser skal være proportionale. 225 

5.2.4 Sammenfatning 

Beskyttelsen af borgernes friheds- og menneskerettigheder efter såvel grundloven som EMRK er ikke 
absolutte, idet der kan gøres indgreb i disse rettigheder, når visse betingelser er opfyldt. Særligt 
gælder der for mange rettigheders vedkommende et krav om proportionalitet, der indebærer, at et 
indgreb skal være egnet og nødvendigt, samt at der skal være et rimeligt forhold mellem det 
tilstræbte formål og det anvendte middel. Vurderingen vil afhænge af de konkrete omstændigheder, 
hvor bl.a. den forestående sundhedstrussel og indgrebets intensitet vil indgå. 

Hertil kommer den særlige adgang til under nødretstilstand at fravige begge regelsæt, når dette er 
nødvendigt. Der gælder således i Danmark en uskreven grundsætning om konstitutionel nødret, som 


220 Kjølbro, Jon Fridrik: Den Europæiske Menneskerettighedskonvention - For praktikere, 4. udgave (2017), s. 768 

221 Rainey, Bernadette m.fl.: The European Convention on Human Rights, 7. udgave (2017), s. 365; Se bl.a. Leander mod Sverige af 26. 
marts 1987, sagsnr. 9248/81, pr. 59. 

222 Se bl.a. Klass and Others mod Tyskland af 6. september 1978, sagsnr. 5029/71, pr. 48-50 

223 Lorenzen, Peer m.fl.: Den Europæiske Menneskerettighedskonvention med kommentarer (art. 1 - 9), 3. udgave (2011), s. 286 f.; 
Christoffersen, Jonas: Fair Balance: Proportionality, Subsidiarity and Primarity in the European Convention on Human Rights, (2009), s. 
117 

224 Lorenzen, Peer m.fl.: Den Europæiske Menneskerettighedskonvention med kommentarer (art. 1 - 9), 3. udgave (2011), s. 287. For art. 
5, stk. 1, litra c, gælder et særligt krav om proportionalitet, jf. Kjølbro, Jon Fridrik: Den Europæiske Menneskerettighedskonvention - For 
praktikere, 4. udgave (2017), s. 386. 

225 Kjølbro, Jon Fridrik: Den Europæiske Menneskerettighedskonvention - For praktikere, 4. udgave (2017), s. 387 

kan retfærdiggøre bl.a. en fravigelse af beskyttelsen af borgernes frihedsrettigheder i ekstreme 
tilfælde, hvor staten og dens institutioner er i alvorlig fare. Nødretsgrundsætningen har muligvis 
kunne begrunde enkelte fravigelser af grundlovens beskyttelse, der eventuelt må have været i 
begyndelsen af coronaepidemien i Danmark, hvor der befrygtedes fare for at sundhedsvæsenet ville 
bryde sammen. 

Det er i sidste ende op til domstolene at vurdere, om betingelserne er opfyldt. 

5.3 Ændringerne af epidemiloven 

Efter epidemiloven kan der iværksættes en række foranstaltninger med det formål at hindre, at visse 
sygdomme udbredes i Danmark eller føres ind eller ud af Danmark. 226 

Epidemiloven blev straks efter den annoncerede nedlukning af Danmark ændret, så sundheds- og 
ældreministeren fik en række vidtgående beføjelser, både i form af allerede eksisterende beføjelser, 
der blev overført fra epidemikommissionerne til ministeren og i form af helt nye beføjelser. 

Sundheds- og ældreministerens magt afhænger af, hvor farlig sygdommen er, og foranstaltningerne 
er derfor knyttet til to lister: 

Liste A: Alment farlige sygdomme. 

Liste B: Øvrige smitsomme og andre overførbare sygdomme. 227 

Mens liste A omfatter sygdomme som kopper, SARS, ebola, pest, difteri og multiresistent 
tuberkulose, omfatter liste B eksempelvis kolera, tyfus, tuberkulose, mæslinger og fugleinfluenza. 
Coronavirussygdom 2019 (Covid-19) blev ved bekendtgørelse optaget på liste B den 27. februar 
2020. 228 

Sondringen mellem alment farlige sygdomme på den ene side og øvrige smitsomme og andre 
overførbare sygdomme på den anden side har betydning for, hvilke af epidemilovens 
foranstaltninger, der kan bringes i anvendelse. De mest vidtgående foranstaltninger i lovens §§ 5-9 
og §§ 12a-12f såsom eksempelvis tvangsundersøgelse, -indlæggelse, -behandling og -isolation og 


226 LBKG nr. 1026 af 1. oktober 2019 om foranstaltninger mod smitsomme og andre overførbare sygdomme med senere ændringer. 

227 Epidemiloven §§ 1 og 2. 

228 Bekendtgørelse nr. 157 af 27. februar 2020 om ændring af liste B til lov om foranstaltninger mod smitsomme sygdomme og andre overførbare 
sygdomme. Liste A og B findes bagerst i epidemiloven. 

opholds- og forsamlingsforbud kan således som udgangspunkt kun finde anvendelse over for de 
alment farlige sygdomme optaget på liste A. 

Efter den tidligere epidemilov kunne sundheds- og ældreministeren efter indstilling fra 
Sundhedsstyrelsen 229 ifølge lovens § 10 bestemme, at foranstaltningerne rettet mod liste A- 
sygdomme også kan iværksættes over for liste B-sygdomme, når disse optræder på en ondartet 
måde eller med stor udbredelse, eller når andre forhold indebærer en særlig stor risiko for 
smittespredning. En sådan beslutning blev den 28. februar truffet af sundheds- og ældreministeren 
for så vidt angår Covid-19, der dagen forinden var blevet optaget på liste B. 230 Epidemiloven blev 
desuagtet ændret, så ministeren efter ændringen kunne anvende liste A-midler over for liste B- 
sygdomme ikke efter indstilling, men blot efter rådgivning fra Sundhedsstyrelsen. Efter vedtagelse 
af den første ændringslov skal Sundhedsstyrelsen således ikke være enig med sundheds- og 
ældreministeren. 

Analysen vil i det følgende have fokus på de lovændringer, der indebærer de største 
retssikkerhedsmæssige betænkeligheder og skaber grundlag for de mest omfattende indgreb i 
borgernes frihedsrettigheder. 

5.3.1 Tvangsundersøgelse, - indlæggelse, -isolation og -behandling 

Sundheds- og ældreministeren blev ved første ændring af epidemiloven tillagt beføjelser, der før lå 
hos epidemikommissionerne, ligesom ministeren fik udvidet beføjelserne efter de gældende regler. 
Det følger nu af epidemilovens § 5, stk. 1, at sundheds- og ældreministeren kan påbyde enhver, der 
lider af en alment farlig sygdom, eller som formodes at kunne være smittet med en sådan 

1. at lade sig undersøge af en sundhedsperson, 

2. at lade sig indlægge pa°et sygehus eller i anden egnet facilitet, eller 

3. at lade sig isolere i en egnet facilitet. 231 

Sundheds- og ældreministeren fik hjemmel til at påbyde enhver, der formodesdX kunne være smittet 
med en alment farlig sygdom at lade sig undersøge, isolere eller indlægge, hvilket ifølge den tidligere 
gældende lov alene kunne ske, når personen måtte antages at være smittet med en sådan. Ifølge 
bemærkningerne til lovforslaget bliver en formodning om at en person er smittet aktuel, hvis 
personen har symptomer pa° sygdommen. Herudover kan personens forudgående eller aktuelle 
ophold i et område i Danmark eller udlandet, hvor sygdommen er udbredt, også føre til, at personen 


229 Ordlyden af § 10 blev ændret ved lov nr. 208 af 17. marts 2020. 

230 Lovforslag nr. L 133 som fremsat, FT 19/20, s. 8. 

231 Epidemiloven § 5, stk. 1. 

formodes at kunne være smittet. Det samme vil være tilfældet, når personen har eller har haft 
samkvem eller øvrigt kontakt med en anden person, som har opholdt sig i et sådant område. Det 
forudsættes at opholdet ikke er så langt tilbage i tiden, at personen ikke længere kan formodes at 
være smittet. 232 

Der var ikke ifølge den tidligere epidemilov hjemmel til at udstede påbud til en person, alene fordi 
vedkommende eksempelvis havde haft nær kontakt til en smittet person, og 
sundhedsmyndighederne derfor formodede, at personen kunne være smittet. Efter praksis blev 
"antages "at være smittet forstået således, at den pågældende endnu ikke havde fået diagnosticeret 
en alment farlig sygdom, men at det af sundhedsmyndighederne blev anset for "overvejende 
sandsynligt", at den pågældende var smittet, eksempelvis hvis sundhedsmyndighederne iagttog en 
person, som udviste symptomer på en alment farlig sygdom og afventede svar på prøver taget fra 
en sådan person. 233 

Tidligere var der kun hjemmel til at epidemikommissionen kunne påbyde indlæggelse eller isolation 
på et sygehus og ikke i anden egnet facilitet. 234 Isolering i en egnet facilitet vil ifølge 
bemærkningerne til lovforslaget f.eks. kunne være den pågældendes eget hjem, men også sygehuse, 
kaserner, hoteller m.v. hvis isolation i eget hjem ikke er hensigtsmæssigt f.eks. grundet risiko for at 
smitte andre personer i husstanden. 235 

Der skete således ved lovændringen både en overførsel af kompetencen fra epidemikommissionerne 
til sundheds- og ældreministeren, en udvidelse af kredsen af personer, der kan påbydes at lade sig 
undersøge, indlægge eller isolere samt en udvidelse af kredsen af de faciliteter, som der kan påbydes 
indlæggelse eller isolation i. 

Ifølge epidemilovens § 5, stk. 2, kan sundheds- og ældreministeren iværksætte tvangsmæssig 
behandling af en person, som lider af eller formodes at være smittet med en alment farlig sygdom, 
hvis isolation ikke er tilstrækkelig til at forebygge eller inddæmme udbredelse af sygdommen. Før 
ændringen af epidemiloven kunne dette alene ske efter indstilling fra Sundhedsstyrelsen. Efter 
vedtagelsen af første ændringslov kan sundheds- og ældreministeren iværksætte tvangsbehandling 
uden indstilling, idet det dog følger af forarbejderne, at tvangsmæssig behandling kun skal 
iværksættes i ekstraordinære tilfælde, hvor man ikke ved isolation i henhold til stk. 1, kan forebygge 
eller inddæmme udbredelse af sygdommen. 236 


232 Lovforslag nr. L 133, FT 19/20 som fremsat, s. 22. 

233 Lovforslag nr. L 133, FT 19/20 som fremsat, s. 7. 

234 Tidligere gældende epidemilov § 5, stk. 1, og § 6, stk. 1. 

235 Lovforslag nr. L 133, FT 19/20 som fremsat, s. 23. 

236 Lovforslag nr. L 133, FT 19/20 som fremsat, s. 23. 

Det er en forudsætning, at tvangsindlæggelse, -isolation og -behandling alene opretholdes så længe, 
det er nødvendigt. 237 Det angives ikke nærmere i bemærkningerne til lovforslaget, hvad der ligger i 
at kravet om nødvendighed, eller hvad tvangsforanstaltningen skal være nødvendig for. Der stilles 
ikke for selve iværksættelsen af et af de nævnte tiltag krav om, at indgrebet er nødvendigt af hensyn 
til eksempelvis at hindre udbredelse af Covid-19 i det danske samfund, da det ifølge loven alene er 
et krav, at den person der udsættes for indgrebet lider af en alment farlig sygdom eller formodes at 
være smittet med en sådan. 

Ved pålæg der har karakter af frihedsberøvelse, og ved afslag på anmodning om ophævelse af 
pålægget, skal sundheds- og ældreministeren ifølge epidemilovens § 20 give vejledning om 
adgangen til domstolsprøvelse. 

I medfør af bestemmelsen er udstedt en bekendtgørelse, der bemyndiger Styrelsen for 
Patientsikkerhed til at varetage beføjelserne til at udstede påbud om tvangsundersøgelse, - 
indlæggelse, -isolation og -behandling. 238 Styrelsen for Patientsikkerhed har i en besvarelse af en 
aktindsigtsanmodning fra Justitia oplyst, at beføjelserne ifølge epidemilovens § 5 alene har været 
anvendt i fire sager. Der var i alle sager tale om påbud om, at borgerne skulle lade sig isolere, idet 
der i en enkelt af sagerne tillige var givet påbud om undersøgelse i form af testpodning for Covid- 
19 med henblik på at forkorte isolationstiden, såfremt testen var negativ. Der var i alle tilfælde tale 
om en beboer eller indlagt på eksempelvis et plejecenter eller et bosted og Styrelsen for 
Patientsikkerhed lagde ved alle meddelelser af påbud vægt på, at personen udgjorde en særlig 
potentiel smittefare for sine omgivelser, eksempelvis fordi personen omgikkes ældre personer, 
personer med somatiske lidelser såsom KOL, astma og hjertelidelser eller personer i stofmisbruger- 
og hjemløsemiljøet, der helbredsmæssigt blev vurderet atvære særligt sårbare. 239 

5.3.2 Tvangsvaccination 

Før vedtagelsen af første ændringslov var der allerede hjemmel i epidemiloven til, at sundheds- og 
ældreministeren efter indstilling fra Sundhedsstyrelsen kunne påbyde, at der skulle iværksættes 
tvangsmæssig vaccination inden for et nærmere afgrænset område eller af en nærmere afgrænset 
personkreds for at hindre udbredelse af en alment farlig sygdom. Bestemmelsen er videreført som 
epidemilovens § 8, stk. 1. 


237 Lovforslag nr. L 133, FT 19/20 som fremsat, s. 22-23. 

238 Bekendtgørelse nr. 368 af 4. april 2020, udstedt efter anden ændring af epidemiloven, der erstattede bekendtgørelse nr. 214 af 17. 
marts 2020 som blev udstedt efter første ændring af epidemiloven. 

239 Anmodning om aktindsigt af 6. maj 2020 fra Justitia til Styrelsen for Patientsikkerhed, besvaret ved mail af 26. maj 2020 og 29. maj 
2020. 

Det fremgår af forarbejderne til loven, at det er forudsat, at tvangsvaccination kun iværksættes i helt 
ekstraordinære situationer, dvs. hvis udbredelse af en alment farlig sygdom ikke kan hindres på 
anden mindre indgribende måde, f.eks. ved frivillig eller tvangsmæssig isolation eller ved afspærring 
af et afgrænset område. 240 

Adgangen til tvangsvaccination blev også udvidet ved første ændringslov til epidemiloven. Som § 8, 
stk. 2 blev således indsat en adgang til, at sundheds- og ældreministeren, når det er nødvendigt for 
at forebygge eller inddæmme udbredelse af en alment farlig sygdom i Danmark, kan fastsætte regler 
om, at der skal iværksættes tvangsvaccination af nærmere bestemt risikogrupper med henblik på at 
minimere udbredelse af øvrige sygdomme \ befolkningen. 

Det forudsættes ifølge forarbejderne, at også denne bestemmelse alene anvendes i ekstraordinære 
situationer, hvor formålet ikke kan opnås ved andre mindre vidtgående foranstaltninger, og hvor 
vægtige hensyn gør sig gældende i forhold til at nedbringe antallet af øvrige patienter i 
sundhedsvæsenet. 

Adspurgt om hvilke risikogrupper der er henvist til og hvilke andre vaccinationer, der forventes 
omfattet, svarede sundheds- og ældreministeren under udvalgsbehandlingen, at det vil være en 
konkret vurdering, hvilke risikogrupper der i den aktuelle situation skal vaccineres efter 
bestemmelsen, men at den eventuelt kan omfatte en ny Covid-19 lignende virus. 241 

Sundheds- og ældreministeren er således bemyndiget til at fastsætte regler ved bekendtgørelse, der 
kan medføre tvangsvaccination for ikke alene alment farlige sygdomme, men også andre sygdomme 
for at sikre kapacitet i sundhedsvæsenet. 

5.3.3 Forsamlingsforbud 

Sundheds- og ældreministeren blev ved første ændringslov bemyndiget til efter forhandling med 
justitsministeren at fastsætte regler om forbud mod afholdelse af og deltagelse i større forsamlinger, 
arrangementer, begivenheder m.v., når det er nødvendigt for at forebygge eller inddæmme 
udbredelse af en alment farlig sygdom her i landet. 242 Vurderingen af hvorvidt et sådant forbud er 
nødvendigt tilkommer i første række ministeren, men spørgsmålet om, hvorvidt der er den fornødne 
hjemmel til bekendtgørelsen, vil kunne prøves ved domstolene. 243 


240 Lovforslag nr. L 133, FT 19/20 som fremsat, s. 26. 

241 Betænkning over lovforslag nr. L 133, FT 19/20, s. 15 (svar på spørgsmål 24). 

242 Epidemilovens § 6, stk. 1,1. pkt. 

243 Lovforslag nr. L 133, FT 19/20, besvarelse af spørgsmål nr. 36. 

Det fremgår af forarbejderne til første ændringslov, at det var "hensigten, at grænsen skal være 100 
personer, men antallet vil kunne hæves eller sænkes afhængigt af, hvad der vurderes at være 
nødvendigt for at forebygge eller inddæmme udbredelse af den pågældende sygdom. " 244 Der blev 
dermed lagt op til, at begrænsningen af opholdsfriheden ville omfatte forsamlinger på omkring 100 
personer. 

Det følger af forarbejderne til første ændringslov, at forsamlinger, arrangementer, begivenheder m.v. 
skal forstås bredt som omfattende enhver situation, hvor personer opholder sig sammen. Eksempler 
på dette kan være koncerter, idrætsbegivenheder, fester, generalforsamlinger og møder i selskaber 
og foreninger. 245 Første ændringslov medførte således, at ministeren fik en bred bemyndigelse til at 
fastsætte regler, der udgør store indgreb i befolkningens opholds- og forsamlingsfrihed. 

Med hjemmel i bestemmelsen blev der den 17. marts udstedt en bekendtgørelse, der forbød 
afholdelse af og deltagelse i indendørs og udendørs arrangementer, begivenheder, aktiviteter og 
lignende med flere end 10 personer til stede. 246 Forbuddet gjaldt dog ifølge bekendtgørelsen ikke 
private boliger, forsamlinger med et politisk eller andet meningsbefordrende øjemed, begravelser 
og bisættelser samt Folketinget. 247 Domstolene var således i begyndelsen omfattet af forbuddet, 
men blev senere undtaget, jf. nærmere afsnit 6.5 om bl.a. grundlovens § 61. 

Forbuddets grænse på 10 personer var ikke begrundet, da det blev indført ved bekendtgørelse. 
Sundhedsstyrelsen tilkendegav forud for indførelsen af forbuddet, at de mest effektive tiltag til at 
hindre smittespredning ifølge styrelsens vurdering var adfærdsmæssige tiltag i den brede befolkning 
såsom opprioritering af hygiejne, selvisolation af personer med symptomer samt generelle tiltag til 
at hindre tætheden af mennesker i det offentlige rum, f.eks. i offentlig transport. 248 

Der blev ifølge Rigspolitiet rejst 134 sigtelser for overtrædelse af bekendtgørelsen fra denne trådte i 
kraft den 18. marts og frem til 29. marts. 249 Der kan imidlertid rejses tvivl ved, om forbuddet mod at 
forsamles flere end 10 personer havde den fornødne lovhjemmel i § 6, stk. 1 som denne var affattet 
efter første ændringslov til epidemiloven. Det fremgik således af ordlyden af den dagældende § 6, 
stk. 1, at der kunne fastsættes regler om forbud mod afholdelse afog deltagelse i større forsamlinger, 
arrangementer, begivenheder m.v. 250 Henset til også forudsætningerne i forarbejderne om, at det 


244 Lovforslag nr. L 133, FT 19/20 som fremsat, s. 24. 

245 Lovforslag nr. L 133, FT 19/20 som fremsat, s. 24. 

246 Bekendtgørelse nr. 224 af 17. marts 2020, § 1, stk. 1, (historisk). 

247 Bekendtgørelse nr. 224 af 17. marts 2020, §§ 1, stk. 2, 3 og 9 (historisk). 

248 Lovforslag nr. L 158, FT 19/20, Bilag 2 (Sundhedsstyrelsens høringssvar med henvisning til Sundhedsstyrelsens rådgivning af 15. marts 
2020). 

249 Lovforslag nr. L 158, FT 19/20, besvarelse af spørgsmål nr. 180. Det er ikke Justitia bekendt, hvor mange sigtelser blev rejst efter 29. 
marts og frem til ikrafttrædelsesdatoen for anden ændringslov til epidemiloven, hvor hjemlen i § 6, stk. 1, blev ændret. 

250 Lov nr. 208 af 17. marts 2020, punkt 6, § 6, stk. 1. 

var hensigten, at grænsen for et forsamlingsforbud var skulle være 100 personer er det tvivlsomt, 
om en forsamlingsforbud på over 10 personer kunne siges at opfylde lovens krav om en "større" 
forsamling. 

Hjemlen i epidemilovens § 6, stk. 1 blev ved anden ændringslov ændret til, at sundheds- og 
ældreministeren kunne fastsætte regler om forbud mod "at flere personer befinder sig på samme 
sted. "Den nedre grænse blev dermed ændret til tre personer, ligesom henvisningen til forsamlinger, 
arrangementer, begivenheder m.v. udgik. Da det allerede fremgik af brugen af "m.v. "at der ikke før 
var tale om en udtømmende opregning, og da det ifølge forarbejderne til første ændringslov 
fremgår, at enhver situation hvor personer opholder sig sammen kan være omfattet, var der dog 
alene tale om en sproglig præcisering af lovteksten. 251 Det blev i bemærkningerne til lovforslaget 
forudsat, at der ikke vil blive fastsat regler om forbud mod, at tre medlemmer eller flere af samme 
husstand eller som er nærmeste pårørende befinder sig på samme sted. Det blev ligeledes 
bemærket, at der som udgangspunkt ikke med hjemmel i bestemmelsen vil blive fastsat regler, der 
gælder for private boliger. 252 

Af Sundhedsstyrelsens høringssvar til lovforslaget fremgår, at der ifølge Sundhedsstyrelsen ikke ud 
fra sundhedsfaglig dokumentation kan fastsættes en øvre grænse for et bestemt antal deltagere i en 
forsamling. Sundhedsstyrelsen foreslog derimod, at man anlagde en mere kvalitativ tilgang, hvor 
myndighederne konkret vejledte om, hvordan forsamlinger, arrangementer m.v. kunne gennemføres 
forsvarligt ud fra sundhedsfaglige råd. 253 Sundheds- og ældreministeren blev under behandlingen 
af lovforslaget spurgt, om han kunne redegøre for, om der var sundhedsfagligt belæg for at 
indsnævre forsamlingsforbuddet yderligere. Hertil svarede ministeren, at "regeringen er bevidst om, 
at der ikke nødvendigvis for hvert enkelte element i lovforslaget foreligger den sædvanlige 
sundhedsfaglige evidens. Det gælder også den grænse, der foreslås i den foreslåede ændring af 
epidemilovens § 6, stk. 1.". Ministeren oplyste i den forbindelse, at regeringen med lovforslaget påtog 
sig det politiske ansvar for at sikre de fremadrettede muligheder for hurtigt at kunne handle og 
skride ind for at begrænse smittespredningen og afbøde konsekvenserne af spredningen. 254 

Det blev ved udvidelsen af sundheds- og ældreministerens bemyndigelse til at udstede 
forsamlingsforbud tilføjet, at regler om forbud mod at ti eller færre personer befinder sig på samme 
sted alene kan fastsættes på baggrund af rådgivning fra sundhedsmyndighederne, og kun hvis de 


251 Lovforslag nr. L 158, FT 19/20 som fremsat, s. 5 og s. 16-17. 

252 Lovforslag nr. L 158, FT 19/20 som fremsat, s. 5. 

253 Lovforslag nr. L 158, FT 19/20, bilag 2. 

254 Lovforslag nr. L 158, FT 19/20, besvarelse af spørgsmål nr. 1. 

foreliggende oplysninger tilsiger, at forbuddet er nødvendigt for at forebygge eller inddæmme 
alvorlig smittespredning, og at et mindre indgribende forbud ikke er tilstrækkeligt. 255 

Det kan ifølge bemærkningerne f.eks. være tilfældet, hvis sundhedsmyndighederne finder 
indikationer på, at der er sket en uventet negativ udvikling i antallet af smittede med Covid-19 med 
heraf følgende forventede kapacitetsudfordringer i sundhedsvæsenet. Det kan endvidere ifølge 
bemærkningerne være tilfældet, hvis myndighederne konstaterer, at der er sket en uhensigtsmæssig 
ændring i adfærdsmønstre i befolkningen generelt eller blandt smittede, der medfører en ikke 
ubetydelig risiko for, at antallet af smittede med Covid-19 vil stige. Dette kan eksempelvis være på 
baggrund af oplysninger fra politiet om tendenser til, at myndighedernes anbefalinger om afstand 
ikke efterleves i tilstrækkeligt omfang. 256 Der ses ikke i bemærkningerne nogle forudsætninger om, 
hvilken stigning i antal smittede m.v. der kan udløse en stramning af forsamlingsforbuddet. 

Der blev under behandlingen af anden ændringslov til epidemiloven stillet en lang række spørgsmål 
til sundheds- og ældreministeren vedrørende baggrunden for samt anvendelsen og 
proportionaliteten af den foreslåede udvidede hjemmel til at begrænse forsamlinger, herunder 
hvorvidt der var sundhedsfagligt belæg herfor. Hertil svarede ministeren, at "der bør efter 
regeringens opfattelse udvises rettidig omhu ved at tilvejebringe de nødvendige handlemuligheder, 
hvis der måtte opstå behov for at handle hurtigt og tage yderligere initiativer for at begrænse 
smittespredningen og afbøde konsekvenserne af spredningen. " 257 Ministeren henviste herudover til 
de dele af Sundhedsstyrelsens høringssvar til lovforslaget, hvori var angivet Sundhedsstyrelsens 
opfattelse af, at de mest effektive tiltag til at hindre smittespredning var adfærdsmæssige tiltag i den 
brede befolkning samt generelle tiltag til at hindre tætheden af mennesker i det offentlige rum, f.eks. 
i offentlig transport. Ministeren henviste også til Sundhedsstyrelsens publikation fra 23. marts 2020, 
hvori Sundhedsstyrelsen anbefalede personer at holde fysisk afstand og mindske sociale 
aktiviteter. 258 

Der blev også efter vedtagelsen af anden ændringslov fastholdt et forsamlingsforbud med en grænse 
på 10 personer. 259 Det må særligt på baggrund af de udmeldinger om en positiv udvikling i antallet 
af indlagte med Covid-19, som statsministeren fremsatte samtidig med vedtagelsen af anden 
ændringslov, anses for tvivlsomt om en stramning af forsamlingsforbuddet til under 10 personer 
allerede på dette tidspunkt ville have været proportionelt. Dette gælder særligt, når der som oplyst 


255 Epidemilovens § 6, stk. 1, 3. pkt. 

256 Betænkning over lovforslag nr. L158, FT 19/20, s. 8 (bemærkninger til ændringsforslag nr. 4) og sundheds- og ældreministerens besvarelse af 
spørgsmål nr. 169. 

257 Lovforslag nr. L 158, FT 19/20, besvarelse af spørgsmål nr. 1. 

258 Sundhedsstyrelsen : COVID-19 i Danmark - Epidemiens første bølge. Status og strategi. Version 23. marts 2020. 

259 Dette var tilfældet pr. 28. maj 2020 hvor dette afsnit blev affattet, jf. bekendtgørelse nr. 687 af 27. maj 2020, § 1. 

af ministeren ikke nødvendigvis var den sædvanlige sundhedsfaglige evidens for at en stramning 
ville have en effekt. 260 

Rigspolitiet har ved besvarelsen af en aktindsigtsanmodning fra Justitia oplyst, at der i perioden 18. 
marts til 14. juni 2020 blev rejst 836 sigtelser for overtrædelse af forbuddet mod at forsamles efter 
skiftende bekendtgørelser udstedt i medfør af epidemiloven. 261 Fra 8. juni 2020 blev grænsen hævet 
til 50 personer. 262 

Rigspolitiet førte i første omgang en strategi, der fokuserede på at løse problemer med manglende 
overholdelse af forsamlingsforbuddet med dialog og vejledning, hvor bøder alene blev udstedt som 
sidste mulighed. Den 26. april varslede Rigspolitiet, at retningslinjerne for politiets håndhævelse af 
forsamlingsforbuddet blev skærpet, så der fremover som udgangspunkt ville blive uddelt en bøde, 
hvis der var grundlag for det. Ændringen skyldtes, at der ifølge Rigspolitiet de seneste dage var set 
en udvikling, der viste et behov for at skærpe praksis. 263 Politiet blev flere gange kritiseret for deres 
håndhævelse af forsamlingsforbuddet af bl.a. borgere, der ud fra en læsning af loven forudsatte, at 
deres aktivitet var lovlig. 264 

Regler som ministeren fastsætter om forbud mod ophold kan i øvrigt fravige anden lovgivning. 265 
Det betyder, at regler udstedt i bekendtgørelse af ministeren, vil være gældende trods anden 
lovgivning, der beskytter eksempelvis forsamlingsfriheden. Det forudsættes dog, at regler fastsat af 
ministeren vil være i overensstemmelse med grundloven og Den Europæiske 
Menneskerettighedskonvention. 266 

5.3.4 Adgangsforbud 

Ved første ændringslov blev ligeledes som noget nyt indsat en bemyndigelse i epidemilovens § 6 a 
for sundheds- og ældreministeren til at fastsætte regler om forbud mod adgang til eller restriktioner 
for adgangen til offentlige institutioner m.v., når det er nødvendigt for at forbygge eller inddæmme 
udbredelse af en alment farlig sygdom i Danmark. Ved anden ændringslov blev "adgangen til 
offentlige institutioner m.v." ændret til "adgangen ti! eller brugen af indendørs eller udendørs 


260 Lovforslag nr. L 158, FT 19/20, besvarelse af spørgsmål nr. 1. 

261 Anmodning om aktindsigt fra Justitia til Rigspolitiet den 6. maj 2020, besvaret ved mail af 17. og 19. juni 2020. Opgørelsen er ifølge 
Rigspolitiet baseret på data trukket fra POLSAS, der er et sagsstyringssystem og ikke et statistiksystem og er derfor behæftet med en vis 
usikkerhed. 

262 Bekendtgørelse nr. 791 af 7. juni 2020. 

263 DR: Politiet skifter strategi: Nu falder bøden før dialogen, 26. april 2020. 

264 Se eksempelvis Jvllands-Posten : Forsamlingsforbud eller ej? Flere kritiserer politiets "uforståelige" bøder, 15. maj 2020. 

265 Epidemiloven § 6, stk. 1, 3. pkt. 

266 Lovforslag nr. L 158, FT 19/20 som fremsat, 24. 

offentlige institutioner og idrætsanlæg, legepladser og lignende faciliteter, der frembyder 
smittefare." 

Sundheds- og ældreministeren kan herefter i medfør af bestemmelsen udstede regler om forbud 
mod adgang til bl.a. biblioteker, svømmehaller m.v., men efter ændringen ikke alene indendørs men 
også udendørs offentlige institutioner m.v. 267 Epidemilovens § 6 a giver derimod ikke adgang til at 
fastsætte regler om offentlige parker, veje, pladser m.v., som i stedet er omfattet af lovens § 6, stk. 3, 
som beskrevet straks nedenfor. Bestemmelsen finder kun anvendelse på idrætsanlæg m.v. som en 
offentlig myndighed råder over, og dermed ikke private idrætsanlæg m.v. 268 

Det følger af forarbejderne til anden ændringslov, at hjemlen blev udvidet, da det kan vise sig 
nødvendigt at fastsætte regler om forbud mod adgang til eller restriktioner for udendørs offentlige 
idrætsanlæg, legepladser m.v., idet sådanne faciliteter efter deres karakter kan indebære smittefare 
afhængigt af det videre forløb af indsatsen mod Covid-19. 269 Ved anden ændringslov blev ligeledes 
tilføjet, at regler fastsat i medfør af bestemmelsen kan fravige anden lovgivning. 270 

Herudover følger det af epidemilovens § 7, at sundheds- og ældreministeren kan påbyde, at der skal 
ske afspærring af et område, hvor en alment farlig sygdom optræder, hvor der er risiko for, at en 
sådan sygdom optræder eller bringes ind, eller hvor der er mistanke om, at der er udlagt biologisk 
kampstof, således at samkvem med omgivelserne forhindres i fornødent omfang. Ifølge den tidligere 
epidemilov tilkom denne kompetence epidemikommissionerne, men afspærring krævede da, at en 
sygdom allerede optrådte i området. Sundheds- og ældreministeren har yderligere med første 
ændringslov fået kompetence til at udstede nærmere regler om afgrænsningen af det område der 
afspærres og adgangen til at meddele påbud, samt restriktioner for personer, der har bopæl i 
området. 271 Ministeren vil i den forbindelse kunne fastsætte regler om den nærmere geografiske 
afgrænsning af området og varigheden af et påbud om afspærring. Der vil ligeledes kunne fastsættes 
regler om, at visse persongrupper har lov til at færdes i området, herunder redningsarbejdere, 
hjemmehjælpere og skraldemænd. 272 

Der er derudover som noget nyt i epidemiloven indsat en adgang for sundheds- og ældreministeren 
til, når det er nødvendigt for at forebygge eller inddæmme udbredelse af en alment farlig sygdom i 
Danmark, at fastsætte regler om forbud mod adgang til eller restriktioner for transportmidler, 273 for 


267 Lovforslag nr. L 158, FT 19/20 som fremsat, s. 19. 

268 Betænkning over lovforslag nr. L 158, FT 19/20, s. 30 (spørgsmål 24). 

269 Lovforslag nr. L 158, FT 19/20 som fremsat, s. 7. 

270 Epidemiloven § 6 a, 2. pkt. 

271 Epidemiloven § 7, stk. 3. 

272 Lovforslag nr. L 133, FT 19/20 som fremsat, s. 25. 

273 Epidemilovens § 12 a. Ifølge bestemmelsen kan dette alene ske efter forhandling med vedkommende minister. 

adgangen til eller brugen af lokaler og andre lokaliteter, som fysiske eller juridiske personer råder 
over, og hvortil offentligheden har adgang 274 og for besøgendes adgang til offentlige og private 
plejehjem, plejeboliger, aflastningspladser, anbringelsessteder og botilbud m.v. og sygehuse og 
klinikker. 275 

I de tilfælde hvor ministeren er tillagt kompetence til at fastsætte regler om henholdsvis 
transportmidler og lokaler og lokaliteter med offentlig adgang kan det ikke udelukkes, at der kan 
være tale om ekspropriation. Der er med første ændringslov indsat hjemmel i epidemilovens § 27 til, 
at sundheds- og ældreministeren kan iværksætte ekspropriation, hvilket behandles nærmere 
nedenfor. 

Der blev i medfør af bestemmelsen udstedt en række bekendtgørelser, der påbød bl.a. lokaler hvor 
der udøves idræts- og fritidsaktiviteter såsom svømmehaller og træningscentre, restauranter, 
diskoteker m.v. at holde lukket i en periode. 276 

5.3.5 Opholdsforbud 

Ved anden ændringslov skete en yderligere udvidelse af sundheds- og ældreministerens adgang til 
at fastsætte indskrænkninger i opholdsfriheden. Ministeren blev ifølge epidemilovens § 6, stk. 3 
bemyndiget til at fastsætte regler om, at politiet kan nedlægge forbud mod ophold på et bestemt 
sted, hvortil der er almindelig adgang, i en bestemt periode, hvis det efter politiets skøn er 
nødvendigt for at forhindre fare for smitte med en alment farlig sygdom det pågældende sted. 
Fastsættelse af regler kræver ifølge bestemmelsen, at det er nødvendigt for at inddæmme 
udbredelsen afen alment farlig sygdom og skal ske efterforhandling med justitsministeren. 

Opholdsforbuddet kan bl.a. omfatte offentlige parker, pladser, strande, veje, forlystelsesparker, 
banegårde og lufthavne samt forretninger og indkøbscentre i åbningstiden. Reglen er tiltænkt 
situationer, hvor et forbud mod at flere personer befinder sig samme sted ikke viser sig tilstrækkeligt 
for at forhindre smittespredning på steder i det offentlige rum, hvor flere personer typisk befinder 
sig tæt på hinanden, herunder på strande, pladser og veje og i parker, som i stigende omfang må 
forventes at blive benyttet af offentligheden i sommerperioden. 277 Sundheds- og ældreministeren 
oplyste ved besvarelsen af et udvalgsspørgsmål, at det vil bero på en konkret vurdering i det enkelte 
tilfælde, hvornår det vil være nødvendigt at nedlægge et opholdsforbud, hvor der bl.a. kan tages 


274 Epidemilovens § 12 b. Ifølge bestemmelsen kan dette alene ske efter forhandling med erhvervsministeren. 

275 Epidemilovens § 12 c. 

276 Se den på tidspunktet for affattelsen af dette afsnit seneste bekendtgørelse nr. 687 af 27. maj 2020, §§ 5-10. 

277 Lovforslag nr. L 158, FT 19/20 som fremsat, s. 6. Reglen skal kunne benyttes i tilfælde hvor det ikke er tilstrækkeligt at der er nedlagt et forbud 
mod at flere personer opholder sig samme sted eller hvor regler om begrænset adgang til offentlige institutioner m.v. som beskrevet ovenfor, eller 
lokaler og lokaliteter hvor offentligheden har adgang, jf. § 12 b, ikke er tilstrækkeligt til at forhindre smittefare det pågældende sted 

hensyn til Sundhedsstyrelsens generelle anbefalinger vedrørende smittefaren fra den pågældende 
sygdom og de konkrete forhold på stedet. 278 

Forbud mod ophold efter § 6, stk. 3 vil kun kunne indebære et forbud mod at tage ophold inden for 
et bestemt område, men kan ikke eksempelvis omfatte at gå henover en plads eller igennem en park. 
Forbuddet vil yderligere kun kunne nedlægges for mindre afgrænsede områder og i begrænsede 
tidsrum. Eksempelvis vil der ikke kunne nedlægges forbud mod ophold i en hel bydel eller 
lignende. 279 

I medfør af bestemmelsen er udstedt en bekendtgørelse, der giver politiet adgang til at nedlægge 
forbud mod ophold på et bestemt sted, hvortil der er almindelig adgang, hvis det efter politiets skøn 
er nødvendigt for at forhindre fare for smitte med Covid-19 det pågældende sted og reglerne om 
forsamlings- og adgangsforbud ikke skønnes at være tilstrækkelige til at forhindre smittefaren. 
Politiet skal ved skønsudøvelsen tage hensyn til Sundhedsstyrelsens generelle anbefalinger 
vedrørende smittefaren for Covid-19. 280 

Bekendtgørelsens § 10 har på tidspunktet for udgivelsen af denne analyse alene været anvendt til at 
udstede tre opholdsforbud: Ved Lakolk Butikscenter på Rømø fra den 25. om aftenen til natten 
mellem den 26. og 27. april, 281 en zone ved havnefronten på Islands Brygge i København fra 25. april 
og en uge frem, 282 og på Sandkaj/Goteborg Plads mellem 2. og 4. juni 2020. 283 

Rigspolitiet har ved besvarelsen afen aktindsigtsanmodning fra Justitia oplyst, at derfra den 25. april 
til den 1. maj 2020 blev rejst i alt 34 sigtelser for overtrædelse af forbuddet på Islands Brygge. 284 Der 
blev i denne forbindelse udtalt en del kritik af politiets håndhævelse af forbuddet, der ifølge bl.a. 
folketingsmedlem Jens Rohde gik over stregen ved at sigte personer efter tilsyneladende kortvarige 
ophold på området med deres børn frem for at bede personerne om at forlade området. 285 

5.3.6 Patientrettigheder 


278 Lovforslag nr. L 158, FT 19/20, besvarelse af spørgsmål nr. 23. 

279 Lovforslag nr. L 158, FT 19/20 som fremsat, s. 6 og 17-18. 

280 Hjemlen i epidemilovens § 6, stk. 3, blev første gang udnyttet ved bekendtgørelse nr. 370 af 4. april 2020. Den gældende 
bekendtgørelse på tidspunktet for affattelsen af dette afsnit var bekendtgørelse nr. 687 af 27. maj 2020. 

281 Tvs: Nu er landets første opholdsforbud kommet ved butikscenter på Rømø, 25. april 2020. 

282 Polit i: Københavns Politi forbyder midlertidigt ophold på Islands Brygge, 25. april 2020. 

283 Politi: Københavns Politi indfører opholdsforbud på Sandkaj/Goteborg Plads, 2. juni 2020. 

284 Anmodning om aktindsigt fra Justitia til Rigspolitiet den 6. maj 2020, besvaret 17. juni 2020. Opgørelsen er ifølge Rigspolitiet baseret 
på data trukket fra POLSAS, der er et sagsstyringssystem og ikke et statistiksystem og er derfor behæftet med en vis usikkerhed. Der er 
af tidsmæssige grunde alene søgt aktindsigt i antallet af bøder udstedt for overtrædelse af forbuddet på Islands Brygge. 

285 Berlingske : R-profH kritiserer politiets håndhævelse af opholdsforbud:"Det er farligt for tilliden mellem befolkningen og 
myndighederne", 26. april 2020. 

Der blev ved første ændringslov indsat hjemmel i epidemilovens § 12 d, stk. 1, til, at sundheds- og 
ældreministeren kan fastsætte regler om fravigelse af forpligtelser for det offentlige og privates 
rettigheder over for det offentlige fastsat i anden lovgivning, i medfør af anden lovgivning eller i 
afgørelser truffet af det offentlige i medfør af anden lovgivning. Dette kan ske, når det er nødvendigt 
for at sikre kapacitet til behandling og pleje af personer, der er smittet med en alment farlig sygdom, 
og de pågældende forpligtelser og rettigheder må anses for at være af mere underordnet betydning 
i forhold til kapacitetsbehovet 

Bestemmelsen medfører, at sundheds- og ældreministeren ved bekendtgørelse kan fastsætte regler, 
der fuldstændigt eller delvist begrænser en persons rettigheder eller det offentliges pligter. Det er 
ifølge bemærkningerne til bestemmelsen en betingelse, at sundhedsvæsenets behandlings-, pleje- 
og personalekapacitet er under pres på grund af en alment farlig sygdom optaget på epidemilovens 
liste A eller en liste B-sygdom som Covid-19, når sundheds- og ældreministeren har truffet 
beslutning herom, jf. lovens § 10, så der ikke er ressourcer til at behandle andre patientgrupper i 
samme omfang og med samme hastighed som tidligere. Det forudsættes, at der fortsat skal tages 
hånd om patienter med livstruende og akutte sygdomme. Det vil derfor være en betingelse, at de 
forpligtelser og rettigheder, som fraviges, må anses for at være af mere underordnet betydning i 
forhold til de kapacitetsbehov, som der vurderes at være til behandling af personer, der er smittet 
med en alment farlig sygdom. 

Som eksempler på områder, hvor der kan ske fravigelse af regler m.v. er i bemærkningerne til 
lovforslaget bl.a. nævnt regler om forebyggende helbredsundersøgelser til børn under den 
undervisningspligtige alder, hurtig udredning, udvidet frit sygehusvalg, maksimale ventetider for 
behandling af livstruende sygdomme og alkohol- og stofmisbrugsbehandling. 286 

I et fagligt bidrag, der gennemgik konsekvenser og prioriteringsovervejelser i forbindelse med 
suspension af udrednings- og behandlingsretten, vurderede Sundhedsstyrelsen den 8. marts 2020, 
at Covid-19 epidemien ville omfatte 10 procent af befolkningen. Det ville svare til, at 11.000 patienter 
over en tre-fire måneders periode ville have behov for sygehusbehandling, og ca. 2.300 ville have 
behov for intensiv behandling. På den baggrund vurderede Sundhedsstyrelsen, at det ville være 
fornuftigt, hvis patienter med sygdomme, hvor der ikke var et akut behandlingsbehov, og hvor det 
var fagligt forsvarligt at udskyde behandlingen, ikke blev behandlet i en periode på tre måneder, 
som epidemien forventedes at udvikle sig over. De frigivne kapacitets- og personalemæssige 
ressourcer skulle bruges til at prioritere behandlingen af kritisk syge patienter, herunder kritisk syge 
patienter med Covid-19. Sundhedsstyrelsen mente ikke, at suspensionen i første omgang ville have 
en indflydelse på reglerne om maksimale ventetider ved kræft og visse tilstande ved iskæmiske 


286 Lovforslag nr. L 133, FT 19/20 som fremsat, s. 29-30. 

hjertesygdomme. 287 Sundhedsstyrelsen anbefalede dog, at man overvejede, om de tidsmæssige 
rettigheder for udvalgte kræftsygdomme, f.eks. prosta ta kræft, skulle suspenderes i perioden. 
Hvorvidt en konkret patient skulle tilbydes udredning og behandling - trods suspensionen - skulle 
afgøres ved en konkret, individuel lægefaglig vurdering og stillingtagen, og vurderingen skulle 
foretages en læge med relevante kompetencer. 288 

Der blev herudover ved anden ændringslov indsat hjemmel til, at sundheds- og ældreministeren kan 
fastsætte regler om fravigelse af betingelser fastsat i anden lovgivning eller i medfør af anden 
lovgivning, når fravigelse er nødvendig for at sikre patientsikkerheden eller patienters og borgeres 
behandling, pleje og andre rettigheder m.v. i anden lovgivning eller i medfør af anden lovgivning. 
Disse betingelser fastsat i anden lovgivning m.v. skal ikke kunne opfyldes som følge af et 
ekstraordinært ressourcetræk hos sundhedsmyndighederne eller tiltag eller foranstaltninger, der er 
truffet med henblik på at forebygge eller inddæmme udbredelsen af en alment farlig sygdom. 289 
Formålet med den nye bemyndigelsesbestemmelse er at sikre muligheden for, at patienter eller 
borgere, hvis behandling, pleje m.v. er blevet aflyst eller udskudt som følge af, at sundhedsvæsenets 
kapacitet er anvendt til patienter med akutte og livstruende sygdomme, kan få tilbudt anden 
behandling, pleje m.v. som erstatning for den aflyste. 290 

Hjemlen indsat ved anden ændringslov vil bl.a. kunne anvendes til at suspendere forbud mod at 
kvinder der er ældre end 45 år modtager fertilitetsbehandling, hvis kvinden ikke kan modtage 
forventet behandlingen på grund af lukning af klinikker grundet risiko for smittespredning. 291 

I medfør af epidemilovens § 12 d, stk. 1, og 2 blev udstedt bekendtgørelse nr. 364 af 4. april 2020. 292 
Bekendtgørelsen har ifølge § 1 bl.a. til formål at sikre, at der på det regionale sundhedsområde og 
det kommunale sundheds-, ældre- og socialområde kan foretages den nødvendige prioritering af 
den behandlings-, pleje- og personalemæssige kapacitet i forbindelse med håndteringen af Covid- 


19 . 


Ifølge bekendtgørelsens § 2, stk. 2, kan Regionsrådet i en af landets regioner på baggrund af en 
vurdering af regionens samlede behandlings- og personalekapacitet beslutte at udskyde planlagte 
og fremtidige undersøgelser, behandlinger, indkaldelser m.v. Regionsrådet kan herunder se bort fra 
tidsfrister og kadencer efter en række bestemmelser i sundhedsloven og regler fastsat i medfør heraf, 


287 Iskæmisk hjertesygdom er ifølge Sundhedsstyrelsen en fælles betegnelse for sygdomme i hjertet, der skyldes forsnævring af de årer, 
der forsyner hjertet med blod, hvilket bl.a. kan føre til smerter omkring hjertet, blodprop i hjertet og pludselig død. 

288 Lovforslag nr. L 133, FT 19/20, bilag til supplerende svar på spørgsmål nr. 23. 

289 Epidemiloven § 12 d, stk. 2. 

290 Lovforslag nr. L 158, FT 19/20 som fremsat, s. 10. 

291 Lovforslag nr. L 158, FT 19/20 som fremsat, s. 22. 

292 Bekendtgørelse nr. 364 af 4. april 2020. 

eksempelvis regler om udvidet frit sygehusvalg og hurtig udredning. Kommunalbestyrelserne i 
landets kommuner kan ifølge § 11 på samme vis beslutte at se bort fra tidsfrister og kadencer på 
kommunens område, eksempelvis efter regler om forebyggende sundhedsundersøgelser for børn 
og unge i den skolepligtige alder, iværksættelse af alkoholbehandling m.v. 

Sundheds- og ældreministeren oplyste på et pressemøde den 13. marts, at udrednings- og 
behandlingsgarantien ville blive suspenderet fra 17. marts 2020. 293 Dette betød, at alle ikke-akutte 
operationer og behandlinger blev udskudt. Både udrednings- og behandlingsgarantien blev 
foreløbigt suspenderet frem til 1. marts 2021. 294 Den 13. marts udsendte Sundhedsstyrelsen et notat 
til regionerne om vejledning med hensyn til reduktion af hospitalsaktivitet i forbindelse med Covid- 
19. I notatet oplistede sundhedsstyrelsen vejledende eksempler på operationer, indgreb og 
undersøgelser, som kunne reduceres. 295 

5.3.7 Overvågning 

Indhentelse af oplysninger efter epidemiloven 

Med første ændringslov blev der indsat en bemyndigelsesbestemmelse i epidemilovens § 21 a, 
hvorefter sundheds- og ældreministeren kan fastsætte regler om fysiske og juridiske personers samt 
myndigheders oplysningsforpligtelser for at hindre udbredelse og smitte af alment farlige 
sygdomme og øvrige smitsomme og andre overførbare sygdomme. Derudover blev der i § 21 b 
indsat hjemmel til behandling af personoplysninger, hvis behandlingen er nødvendig for at hindre 
udbredelse af og smitte med samme sygdomme. 

Formålet var at etablere et grundlag for, at der hurtigt kan fastsættes regler, som forpligter fysiske 
og juridiske personer samt myndigheder til at give relevante oplysninger for at hindre udbredelse 
og smitte af en bestemt sygdom samt om, at personoplysninger kan behandles, hvis der er behov 
for det. 

Det fremgår af forarbejderne til første ændringslov, at hjemlen i § 21 a bl.a. kan anvendes til at 
fastsætte regler om, at personer, der har opholdt sig i zoner, hvor sundhedsmyndighederne har 
fundet, at der er stor risiko for smittespredning, skal afgive oplysninger om deres ophold. Hjemlen 
kan ifølge forarbejderne også anvendes til eksempelvis at fastsætte regler om, at virksomheder skal 
afgive betalingsoplysninger eller lignende med henblik pa° kontaktopsporing for at sikre mulighed 
for at målrette information om risiko for smitte af en bestemt sygdom. Behandlingen af 


293 TV 2 ; Operationer vil blive aflyst på grund af coronasmitte - få overblikket her, 13. marts 2020. 

294 JvdskeVest kysten : Behandlingsgarantien er sat ud af kraft, 13. april 2020. 

295 Sundhedsstyrelsen : Notat om reduktion af hospitalsaktivitet ifm. COVID-19,13. marts 2020. 

personoplysningerne vil ske inden for rammerne af databeskyttelsesforordningen og 
databeskyttelsesloven samt retssikkerhedsloven. 296 

Sundheds- og ældreministeren vil i medfør af § 21 b kunne fastsætte regler, som giver mulighed for 
at både private og offentlige aktører kan behandle personoplysninger. Dette kan ifølge forarbejderne 
bl.a. være relevant, hvis der er behov for, at der hurtigt tilvejebringes hjemmel til, at private aktører 
kan videregive personoplysninger til offentlige myndigheder med henblik på at inddæmme 
smittespredning. Det forudsættes også her, at behandling af data er i overensstemmelse med 
reglerne om databeskyttelse. 297 

1 medfør af bestemmelserne blev der udstedt bekendtgørelse nr. 216 af 17. marts 2020, som senere 
blev ændret. Bekendtgørelsen indeholdt i første omgang en ganske omfattende adgang for 
myndighederne til at behandle personoplysninger om almindelige borgere. Ifølge bekendtgørelsens 
§ 1 var juridiske personer forpligtet til efter anmodning fra Styrelsen for Patientsikkerhed eller politiet 
at afgive relevante oplysninger, herunder om navn og adresse på betalingskortindehaver, tid og sted 
for betalingstransaktioner samt oplysninger, der kan tjene til at stadfæste en slutbruger i forbindelse 
med dennes anvendelse af kommunikationsnet- eller tjenester. Bekendtgørelsen gav både Amnesty 
International og Justitia anledning til at udtrykke bekymring og fremhæve vigtigheden af, at et 
sådant indgreb i borgernes privatliv er proportionelt. 298 § 1 blev senere ændret ved bekendtgørelse 
nr. 347 af 30. marts 2020, hvorefter adgangen til at indhente oplysninger om navn og adresse på 
betalingskortindehaver samt tid og sted for betalingstransaktioner udgik af bekendtgørelsen. 

Justitia er ikke bekendt med hvordan eventuelt indsamlede oplysninger er blevet anvendt. 

Ifølge den bekendtgørelse der gjaldt på tidspunktet for udgivelsen af denne analyse, er juridiske 
personer fortsat i medfør af § 1 forpligtet til efter anmodning fra Styrelsen for Patientsikkerhed eller 
politiet at afgive relevante oplysninger, når dette er nødvendigt med henblik på at hindre udbredelse 
og smitte med Covid-19, uden at dette er nærmere defineret. Herudover er fysiske personer ifølge § 

2 forpligtet til efter anmodning fra Styrelsen for Patientsikkerhed eller politiet at afgive oplysninger 
om et tidligere opholdssted i ind- eller udland samt hvem personen har været i nær kontakt med. 
Anmodning kan kun ske i særlige tilfælde, når det er nødvendigt for at hindre udbredelse af og 
smitte med Covid-19. 299 Bekendtgørelsen ophæves automatisk den 31. oktober 2020. 300 


296 Lovforslag nr. L 133, FT 19/20 som fremsat, s. 33-34. 

297 Ibid., s. 34. 

298 Berlinqske : Mistænkt for at være smittet? Styrelse kan kræve at få udleveret dine dankorttransaktioner, 29. marts 2020. 

299 Bekendtgørelse nr. 746 af 30. maj 2020. 

300 Bekendtgørelsens § 7, stk. 2. 

Indhentelse af oplysninger i øvrigt 

Statens Serum Institut henvendte sig den 19. marts 2020 til Teleindustrien, som er 
brancheorganisation for de danske tele- og internetudbydere, med henblik på at få adgang til 
teleoplysninger, der kunne hjælpe i bekæmpelsen af Covid-19. 301 Seruminstituttet ønskede i første 
omgang ikke at udtale sig om, hvilken type data, der var tale om, da mange spørgsmål ifølge direktør 
Kåre Mølbak skulle afklares, før instituttet kunne udtale sig om, hvordan håndteringen af teledata 
skulle fungere i praksis. Mølbak kunne dog bekræfte, at dataindsamlingen skulle tjene til at finde ud 
af, om borgerne overholdt de retningslinjer, som politikerne udstedte, f.eks. forbuddet mod at 
forsamles mere end 10 personer. 302 

Flere eksperter i beskyttelsen af privatlivets fred vurderede i den forbindelse, at en udlevering ikke 
ville være problematisk, så længe der var tale om anonymiserede og aggregerede data, som ikke 
kunne spores tilbage til enkeltpersoner. Derimod blev det anset for problematisk, hvis der blev 
udleveret data, der ikke forinden var anonymiseret af teleselskaberne. 303 

Statens Serum Institut garanterede den 26. marts, at brugen af teledata ikke skulle anvendes til at 
spore enkelte borgeres færden under coronasituationen. Instituttet ønskede kun overordnede og 
anonymiserede oplysninger om antallet af mobiltelefoner, som havde skiftet geografisk placering 
inden for et givent tidsrum. Formålet var ifølge overlæge Robert Skov både at udarbejde prognoser, 
estimater m.v. for effekten af en genåbning og at indsamle data om effekten af forskellige tiltag til 
brug for en eventuel anden bølge af Covid-19 i efteråret. 304 

Den 14. april 2020 blev det bekræftet, at teleselskaberne havde påbegyndt leveringen af data til 
Statens Serum Institut i anonymiseret og aggregeret form. Jakob Willer, som er direktør for 
Teleindustrien, forsikrede i den forbindelse om, at alt var "juridisk efter bogen". Flan fremhævede, at 
der ikke var tale om videregivelse af personhenførbare data, og at teleselskaberne havde fået 
Erhvervsstyrelsens og Justitsministeriets datatilsyns godkendelse til levere dataene til 
Seruminstituttet. 305 

Justitia er ikke bekendt med, hvordan disse oplysninger bliver anvendt, og hvad der er kommet ud 
af sundhedsmyndighedernes analyser på dette område. 


301 Berlingske: Myndighederne ønsker adgang ti/ mobildata - eksperter tager situationen med ro, 28. marts 2020. 

302 DR: Coronavirus: Seruminstitut vil tjekke danskernes bevægelser med mobildata, 23. marts 2020. 

303 Berlingske: Myndighederne ønsker adgang tii mobildata - eksperter tager situationen med ro, 28. marts 2020. 

304 Jvllands-Posten: Statens Serum Institut bryder tavshed: "Vi vil på ingen måde overvåge danskerne", 26. marts 2020. 

305 Berlingske : Teleselskaber er begyndt at udlevere data om danskerne, 14. april 2020. 

Smitte-app 


Det fremgik af regeringens plan for første fase af genåbningen af Danmark, at 
sundhedsmyndighederne ville lancere en app, der skulle styrke datagrundlaget for myndighedernes 
overvågning af smitten og danskernes færden. Appen blev præsenteret som en frivillig ordning, som 
borgere over 15 år ville blive opfordret til at benytte sig af, og som i første version bl.a. kunne 
registrere kontakt inden for 1 -2 meter med andre med appen installeret. 306 Appen skulle efter planen 
hjælpe med at opspore smittekæder ved at kortlægge kontakter mellem telefoner. 307 Data ville ifølge 
Sundhedsmyndighederne alene blive anvendt i såkaldt "pseudominiseret" form, 308 som betyder, at 
personerne kun kan identificeres, hvis data kombineres med andre oplysninger. Appen gav 
anledning til bekymringer hos en række faglige eksperter, herunder Justitia, om især 
overvågningsmulighederne og medførte stor debat i offentligheden. 

En række europæiske eksperter advarede efterfølgende mod en app-løsning som den, regeringen 
havde præsenteret, hvor følsomme oplysninger blev opbevaret centralt, da det bl.a. medfører en 
øget risiko for misbrug af de indsamlede data. 309 Flere politiske partier opfordrede i den forbindelse 
regeringen til ikke at tage forhastede skridt. 310 

Dataetisk Råd blev inddraget i udviklingen af app'en, hvilket førte til en række væsentlige 
forbedringer, herunder en mere klar afgrænsning af formål, anonymitet samt sikring af frivillighed 
og frihed for borgerne. 311 Der blev også nedsat et Advisory Board, som skulle rådgive 
myndighederne om udviklingen af app'en i forhold til sikkerhed og privatlivsbeskyttelse af 
privatliv. 312 

Regeringen tilkendegav efterfølgende at ville udvikle en smittesporings-app, som byggede på 
teknologi frigivet af Apple og Google, der anvender decentral opbevaring og derfor ikke lagrer 
oplysninger om brugernes færden på en central server. 313 App'en udkom i midten af juni 2020. 


306 Berlingske: Eksperter er betænkelige ved Heunickes smitte-app: "Det er jo overvågning", 10. april 2020. 

307 Berlingske: 300 forskere advarer staten mod at hamstre intime data: Nu gør Danmark det, som Tyskland ikke turde, 29. april 2020. 

308 Se bl.a. Berlingske: Eksperter er betænkelige ved Heunickes smitte-app: "Det er jo overvågning", 10. april 2020. 

309 Berlingske: 300 forskere advarer staten mod at hamstre intime data: Nu gør Danmark det, som Tyskland ikke turde, 29. april 2020. 

310 Berlingske: Støttepartier efterlyser svar om dansk virusapp: Hvis Tyskland kan, hvorfor kan vi så ikke?, 29. april 2020. 

311 Dataetisk Råd : Dataetisk Råd fremsætter anbefalinger til den danske smittesporingsapp, 17. juni 2020. 

3,2 Sundheds- og Ældreministeriet : Nyt Advisory Board skal rådgive myndighederne om den kommende danske smittestops-app, 1. maj 
2020. 

313 DR: Efter kritik sadler regeringen om: Ny corona-app skifter ti! Apple og Googles teknologi, 14. maj 2020. 

Flere medlemmer af Dataetisk Råd, der har fulgt appens udvikling, har i den offentlige debat givet 
udtryk for, at de er blevet trygge ved behandlingen af borgernes persondata. 314 

5.3.8 Magtanvendelse 

Sundheds- og ældreministeren har ved ændringslovene til epidemiloven fået en række beføjelser til 
efter forhandling med justitsministeren at fastsætte regler om politiets bistand ved anvendelsen af 
lovens bemyndigelser. 

Ifølge epidemilovens § 5, stk. 3 kan sundheds- og ældreministeren efter forhandling med 
justitsministeren fastsætte regler om politiets bistand til at gennemføre påbud om undersøgelse, 
indlæggelse, isolation og tvangsmæssig behandling. Det følger af forarbejderne til første 
ændringslov, at politiet kan anvende magtmidler i overensstemmelse med politiloven for at 
gennemføre påbud. Det omfatter magtanvendelse som almindelig fysisk magt samt brug af 
skydevåben, stav, hund, gas og peberspray. Det følger yderligere af politiloven, at sådanne 
magtanvendelser skal være nødvendige og forsvarlige og kun må ske med midler, der står i rimeligt 
forhold til den interesse, der søges beskyttet. 315 

Sundheds- og ældreministeren kan yderligere ifølge § 6, stk. 3, efter forhandling med 
justitsministeren fastsætte regler om, at politiet kan anvende den fornødne magt for at sikre, at regler 
om opholdsforbud overholdes. 316 Det skal forstås på samme måde som ved adgangen til at fastsætte 
regler om politiets bistand til at påbud om undersøgelse, indlæggelse, isolation og tvangsbehandling 
overholdes. 317 

Derudover kan sundheds- og ældreministeren ifølge epidemilovens § 6, stk. 4, efter forhandling med 
justitsministeren fastsætte regler om, at politiet kan anvende den fornødne magt for at sikre, at regler 
fastsat i medfør af lovens § 6, stk. 1 og 3 overholdes, dvs. et gældende forsamlings- eller 
opholdsforbud. Det skal ifølge bemærkningerne til lovforslaget forstås på samme måde som ved 
adgangen til at fastsætte regler om politiets bistand til at sikre overholdelse af påbud om 
undersøgelse, indlæggelse, isolation og tvangsbehandling. 318 Ministeren kan også efterforhandling 
med justitsministeren fastsætte regler om politiets bistand i forbindelse med adgang til lokaler og 
andre lokaliteter med henblik på kontrol af overholdelsen af regler om forsamlingsforbud efter stk. 
1 uden retskendelse, jf. stk. 2. 


314 Se bl.a. Berlingske: Her er kritikernes dom overden danske corona-app: En pH op og en pil ned, 18. juni 2020 og Jonas Christoffersens 
på Twitter den 18. juni 2020. 

315 Lovforslag nr. L 133, FT 19/20 som fremsat, s. 23. 

316 Epidemiloven § 6, stk. 4. 

317 Lovforslag nr. L 133, FT 19/20 som fremsat, s. 24-25. 

313 Lovforslag nr. L 133, FT 19/20 som fremsat, s. 24-25. 

5.3.9 Kontrolundersøgelser 

Det blev ved første ændringslov til epidemiloven foreslået indført i epidemilovens § 5, at 
sundhedsmyndighederne, evt. med bistand fra politiet, som en del af håndhævelsen eller 
gennemførelsen af et påbud om undersøgelse, indlæggelse, isolation eller tvangsmæssig behandling 
uden retskendelse kunne få adgang til en persons bolig eller andre lokaliteter, som personen råder 
over. Denne del af bestemmelsen blev dog ikke vedtaget, da regeringen selv fremsatte et 
ændringsforslag om, at adgangen til bolig mv. uden retskendelse blev taget ud af lovforslaget til 
første ændringslov. Ifølge sundheds- og ældreministeren var ændringsforslaget begrundet i de 
politiske drøftelser, der havde været, samt at ordningen ville finde begrænset anvendelse i praksis. 319 

Ved første ændringslov blev derimod indsat en hjemmel i epidemilovens § 6, stk. 2 til, at sundheds- 
og ældreministeren efter forhandling med justitsministeren kan fastsætte regler om, at der uden 
retskendelse er adgang til lokaler og andre lokaliteter med henblik på at kontrollere overholdelsen 
af regler om begrænsning af opholdsfriheden. Politiet kan i den forbindelse yde bistand til, at 
reglerne overholdes. Det følger af betænkningen til anden ændringslov, at bemyndigelsen ikke vil 
blive benyttet til at fastsætte regler om, at der uden retskendelse er adgang til private boliger. 320 For 
at få adgang til private boliger skal politiet således gå frem efter de almindelige straffeprocessuelle 
regler om ransagning. 321 

5.3.10 Straf og strafforhøjelser 

Ifølge epidemilovens § 29, stk. 1 kan den, der overtræder forbud eller undlader at efterkomme påbud 
eftervisse bestemmelser i epidemiloven straffes med bøde eller fængsel i indtil 6 måneder. 322 Med 
første ændringslov blev det tilføjet, at der også kan idømmes bøde eller fængselsstraf for 
overtrædelse af påbud om tvangsmæssig behandling. Med anden ændringslov blev det tilføjet, at 
overtrædelse af reglerne om bl.a. udlevering af passagerlisteoplysninger ved transportmidlers 
ankomst ligeledes kan straffes. 323 

Det følger derudover af epidemiloven, at der kan fastsættes bødestraf eller fængsel indtil 6 måneder 
på baggrund af bestemmelser i forskrifter, der er udfærdiget efter epidemiloven. 324 Det betyder, at 
der kan idømmes straf i de mange tilfælde, hvor sundheds- og ældreministeren efter en 


319 Betænkning over lovforslag nr. L 133, FT 19/20, s. 16. 

320 Betænkning over lovforslag nr. L 158, FT 19/20, s. 2 og 67-68 (spørgsmål 99). 

321 Retsplejeloven kapitel 73, jf. epidemiloven § 30. 

322 Epidemiloven § 29, stk. 1. 

323 Epidemilovens § 29, stk. 1, nr. 1. 

324 Epidemiloven § 29, stk. 2 

bemyndigelsesbestemmelse i epidemiloven kan fastsætte regler ved bekendtgørelse. 325 Der blev 
med første ændringslov ligeledes indsat hjemmel til, at der kan pålægges selskaber strafansvar efter 
reglerne i straffeloven. 326 

Der blev desuden i starten af april vedtaget et lovforslag om en fordobling af straffen for en række 
lovovertrædelser, såfremt lovovertrædelsen har baggrund i eller sammenhæng med Covid-19- 
epidemien i Danmark eller endda en firdobling, såfremt der er tale om svindel med hjælpepakker til 
imødegåelse af skadevirkninger ved Covid-19-epidemien. 327 

Justitia er ikke bekendt med, i hvilket omfang bestemmelserne har været anvendt. 

5.3.11 Ekspropriation 

Den første ændring af epidemiloven gav sundheds- og ældreministeren hjemmel til at iværksætte 
ekspropriation af privat ejendom. Der var ikke før lovændringen hjemmel til at foretage 
ekspropriation efter epidemiloven. Hvis gennemførelse af foranstaltninger efter epidemiloven eller 
regler fastsat i medfør af epidemiloven udgør et ekspropriativt indgreb, ydes der fuldstændig 
erstatning til den eller de berørte ejere. 328 

Betingelserne for at der er tale om ekspropriation blev gennemgået i bemærkningerne til 
lovforslaget, og det blev i den forbindelse antaget, at foranstaltninger efter epidemiloven ofte ikke 
vil skulle anses for ekspropriative indgreb i grundlovens forstand. Der blev særligt lagt vægt på, at 
sådanne foranstaltninger kan begrundes i en samfundsmæssig interesse i at afværge smittefare 
blandt mennesker, der befinder sig i Danmark og opretholde et sundhedsvæsen, der kan håndtere 
både behandlingen af personer smittet med den pågældende sygdom og øvrige personer med 
behov for behandling i sundhedsvæsenet. Det fremgår dog yderligere af forarbejderne til første 
ændringslov, at det ikke kan udelukkes på forhånd, at et indgreb efter omstændighederne kan 
udgøre ekspropriation. Hvis indgrebet udgør ekspropriation, vil den pågældende have krav pa° 
erstatning. Hvis der ikke kan opnås enighed om hvorvidt der foreligger ekspropriation og 
erstatningsudmålingen, ma°spørgsmålet indbringes for domstolene. 329 

5.3.12 Erstatning efter epidemiloven 


JUSTITIA 


325 Ved anden ændringslov er bestemmelsen blevet nyaffattet med stort set samme ordlyd. Det følger af lovforslag nr. L 158, FT 19/20, som fremsat 
at der med nyaffattelsen også forventes højere bødestraffe. 

326 Epidemiloven § 29, stk. 4. 

327 Lov nr. 349 af 2. april 2020. Loven indebar ikke alene ændringer i straffeloven, men også retsplejeloven og udlændingeloven 
vedrørende henholdsvis blokering af hjemmesider og udvisning af udlændinge. 

328 Epidemiloven § 27. 

329 Lovforslag nr. L 133, FT 19/20 som fremsat, s. 36-37. 

Ved den første ændring af epidemiloven blev § 27 ophævet, hvorefter det offentlige ydede 
erstatning, hvis der i forbindelse med forebyggende foranstaltninger, der iværksættes i medfør af 
lovens kapitel 3 for at hindre udbredelse af smitsomme og andre overførbare sygdomme, påføres 
nogen et tab. Foranstaltningerne efter lovens kapitel 3 omfattede bl.a. epidemikommissionernes 
adgang til at påbyde tvangsundersøgelse, tvangsindlæggelse til observation på et sygehus, 
tvangsisolation og adgang til at påbyde at et område, hvor en alment farlig sygdom optræder 
afspærres, og at der afholdes offentlige arrangementer og lignende i området. 

Ophævelsen af epidemilovens § 27 blev ikke nærmere begrundet i bemærkningerne til lovforslaget. 

Det blev i betænkningen til første ændringslov bemærket, at man ikke kendte de økonomiske 
konsekvenser ved ikke at ophæve bestemmelsen i kombination med de foreslåede grundlæggende 
ændringer, der fandt sted med første ændringslov, hvorved området for indgreb blev udvidet 
betydeligt. 330 Forarbejderne kan med andre ord læses således, at det ikke på tidspunktet for første 
hasteændring af epidemiloven var muligt at overskue de økonomiske konsekvenser for de 
virksomheder, personer m.v. som blev ramt af de forbud, begrænsninger m.v., der blev muliggjort 
med den nye epidemilov. 

Sundheds- og ældreministeren blev under lovforslagets behandling bedt om at redegøre for, 
hvordan borgernes retssikkerhed blev forringet i forhold til tidligere lov, herunder i forhold til 
erstatning/kompensation. Hertil svarede ministeren, at der grundet de grundlæggende 
ændringsforslag vanskeligt kunne foretages en direkte sammenligning mellem den gældende 
epidemilov og lovforslaget. Ministeren redegjorde herefter blot for ændringen af bestemmelsen, 
som med lovforslaget blev målrettet ekspropriative indgreb, jf. nærmere ovenfor. Derudover fremhævede 
ministeren de j nitiat j ver( som regeringen havde fremlagtforatholdehåndenunderdanskearbejdspladser ' 331 Sundheds- og 
ældreministeren anførte endvidere i besvarelsen af et folketingsspørgsmål om omfanget af den 
førgældende erstatningsadgang, at bestemmelsen ministeriet bekendt ikke havde været anvendt i 
nyere tid, og at det på den baggrund ikke var muligt at oplyse nærmere om bestemmelsens 
anvendelse i praksis. 332 

I stedet for ret til erstatning som efter den førgældende § 27 i epidemiloven, blev der indført en 
række kompensationsordninger i form af økonomiske hjælpepakker til lønmodtagere og erhvervsliv. 
Fljælpepakkerne indeholdt forskellige initiativer, herunder udskydelse af betalingsfrist for skatter og 
afgifter, støttepuljer- og ordninger, lempelser af kapitalkrav m.v., garantiordninger, 


330 Betænkning over lovforslag nr. L 133, FT 19/20, s. 4. 

331 Lovforslag nr. L 133, FT 19/20, besvarelse af spørgsmål nr. 51. 

332 Lovforslag nr. L 133, FT 19/20, besvarelse af spørgsmål nr. 65. 

lønkompensation, lempeligere dagpenge- og sygedagpengekrav og øgede lånemuligheder for 
studerende m.v. 333 

Frederik Waage, professor i forfatningsret ved Syddansk Universitet, udtalte i forbindelse med 
ophævelsen, at det var bemærkelsesværdigt og vidtgående, at regeringen fjernede retten til 
erstatning efter § 27. 334 Waage udtrykte dog også senere forståelse for den politiske beslutning om 
ophævelsen, da det ikke var muligt at forudse den forestående nedlukning, og da den tidligere 
erstatningsordning ifølge hans fortolkning var møntet på lokale udbrud af smitte. 335 

Brancheorganisationen SMVdanmark fremlagde i starten af juni et regnskab over forskellen mellem 
udbetalingerne fra Folketingets hjælpepakker og den erstatning, som kunne være udbetalt af staten, 
hvis regeringen havde opretholdt den brede erstatningsadgang efter § 27. Ifølge SMVdanmark 
udgjorde beløbet 18 mia. kr. I den forbindelse udtalte professor i økonomi ved Aarhus Universitet 
Christian Bjørnskov, at man burde have beholdt den gamle erstatningsordning, som var et udtryk for 
fuld kompensation fra staten for at bryde med princippet om næringsfrihed. 336 

5.4 Sammenfatning og anbefalinger 

Der er med ændringerne af epidemiloven, bekendtgørelser udstedt i medfør af loven og 
håndhævelsen heraf sket meget vidtgående indgreb i en række af borgernes rettigheder og friheder. 
De foretagne indgreb efter epidemiloven er sket med henblik på at forebygge eller inddæmme 
smitte med coronavirus. De udstedte regler, påbud og forbud må således som udgangspunkt i 
overensstemmelse med sundheds- og ældreministeriets vurdering anses for at forfølge vægtige 
hensyn til beskyttelse af den offentlige sundhed. 337 

Det er vanskeligt at vurdere, om indgrebene fuldt ud har været i overensstemmelse med borgernes 
rettigheder, dels fordi de politiske målsætninger har været vage og ukonkrete og ændret sig 
undervejs som beskrevet ovenfor under afsnit 4.5, dels fordi indgrebene altid skal vurderes konkret 
og dels fordi der ikke foreligger præcis retspraksis. 


333 Altinget : Hjælpepakker for milliarder: Få overblik over alle initiativerne, 20. april 2020. Se hertil også lovforslag nr. L 133, FT 19/20, besvarelse af 
spørgsmål nr. 71. 

334 Berlinqske : Regeringen fjerner ret til erstatning i ny hastelov: "Det er bemærkelsesværdigt", 12. marts 2020. 

335 Berlinqske: Ændring af hastelov kostede virksomheder mindst 18 milliarder kroner. Løb regeringen fra regningen?, 8. juni 2020. 

336 Berlinqske: Ændring af hastelov kostede virksomheder mindst 18 milliarder kroner. Løb regeringen fra regningen? 8. juni 2020. 

337 Se bl.a. lovforslag nr. L 133, FT 19/20 som fremsat, s. 14. 

Justitia mener overordnet, at indgrebene har været i overensstemmelse med grundloven og 
menneskeretten, da de blev indført, 338 man at der i takt med situationens udvikling i stigende grad 
kan rejses tvivl om, hvorvidt alle indgreb fortsat må anses for nødvendige og proportionale. Der 
henvises også til afsnit 5.5 om domstolenes forhold. 

Uanset om det juridiske svar ender med at være, at indgrebene har holdt sig på den rigtige side af 
rettighedernes yderste grænse, er det af stor vigtighed, at indgrebene er afbalancerede og 
gennemtænkte, samt at det nøje vurderes om indgrebene var og til stadighed er nødvendige i takt 
med, at trusselsbilledet ændrer sig. Dette gælder særligt i en situation som den foreliggende, hvor 
sundheds- og ældreministeren har haft meget vide rammer for beslutninger om indgreb. 

I det følgende vil derfor blive præsenteret en række konkrete anbefalinger til, hvordan lovgivningen 
på området kan forbedres ved den kommende revision af epidemiloven. Justitia anbefaler, at 
Folketinget går i gang med processen med at udarbejde en ny epidemilov snarest muligt, så loven 
kan blive baseret på en ordentligt evaluering og en bred politisk diskussion med Folketinget. 

Tvangsundersøaelse, -indlæggelse, -isolation og -behandling (5.3.1) 

Der er med epidemilovens § 5 indført adgang til, at sundhedsmyndighederne kan foretage 
vidtgående indgreb i den enkelte borgers privatliv og frihed. Dette gælder særligt adgangen til 
tvangsindlæggelse og -behandling. Sådanne indgreb vil formentlig være proportionale, når der 
befrygtes fare for et sammenbrud i sundhedsvæsenet og dermed en sundhedskrise, der truer den 
offentlige fred eller statens sikkerhed, mens det er tvivlsomt om navnlig tvangsundersøgelse, - 
indlæggelse og -behandling må anses for proportionelt i lyset af risikobilledet efter genåbningen - 
i hvert fald hvis formålet er generelt at hindre smittespredning. 

Justitia anbefaler derfor, at det nøje overvejes, om bestemmelsen er nødvendig og bør videreføres 
til den nye epidemilov. 

I praksis har beføjelserne alene været anvendt ved fire lejligheder, hvilket understøtter, at 
bestemmelsens anvendelsesområde bør begrænses til helt særlige tilfælde, hvor en person udgør 
en konkret smittefare for andre personer, der har begrænsede muligheder for at beskytte sig selv 
mod smitte, eksempelvis på en psykiatrisk afdeling eller et plejehjem. Dermed vil bestemmelsen være 
begrundet i vægtige hensyn til konkrete personers liv og sundhed. 


338 Se vedrørende grundloven også professor Frederik Waaqe: Grundlovssikrede rettigheder suspenderet under corona-krisen, SDU, 4. 
juni 2020. Se også Institut for Menneskerettigheder og Advokatsamfundet: COVID-19-TILTAG I DANMARK - Retssikkerhedsmæssige og 
menneskeretlige konsekvenser, 5. juni 2020. 

Det bør derudover af retssikkerhedsmæssige hensyn uddybes, hvad der nærmere ligger i betingelsen 
om, at en person formodes smittet, hvornår sygdommen må anses for udbredt i et område, samt 
hvor tæt eller langvarig kontakt der skal være tale om. Det anbefales ligeledes at det uddybes, 
hvornår en opretholdelse af et af de nævnte indgreb ikke længere må anses for nødvendig 
(eksempelvis indtil personen efter lægelig vurdering ikke længere udgør en smitterisiko), herunder 
hvad opretholdelsen skal være nødvendig af hensyn til. Endeligt anbefales, at sundheds- og 
ældreministeren efter anmodning fra en person, der har været udsat for et af de nævnte indgreb, 
forpligtes til at indbringe spørgsmålet om indgrebets lovlighed for domstolene - og ikke kun som i 
dag vejlede om domstolsprøvelse efter epidemilovens § 20. Denne retssikkerhedsgaranti er særligt 
væsentlig, når det efter det oplyste primært er psykiatriske patienter, misbrugere m.v., der har været 
udsat for påbud om isolation, og som derfor ofte vil have ringe muligheder for og kapacitet til 
selvstændigt at indbringe et søgsmål for domstolene. 339 

Tvangsvaccination (5.3.2) 


Epidemilovens § 8 bemyndiger sundheds- og ældreministeren til at fastsætte regler om 
tvangsvaccination, som er et særdeles vidtgående indgreb i retten til privatliv. Et sådant indgreb kan 
muligvis legitimeres, når der befrygtes fare for statens sikkerhed eller den offentlige fred. Det er 
derimod særdeles tvivlsomt om et sådant indgreb under omstændigheder, hvor der ikke længere 
vurderes at være en forestående trussel om en alvorlig sundhedskrise, vil være proportionelt. Dette 
gælder særligt bestemmelsens stk. 2, hvorefter der kan sketvangsvaccination imod andre sygdomme 
end alment farlige sygdomme med henblik på at nedbringe antallet af øvrige patienter i 
sundhedsvæsenet. 

Justitia anbefaler, at det nøje overvejes at afskaffe adgangen til tvangsvaccination i 
smittespredningsøjemed, og at det - såfremt adgangen til tvangsvaccination opretholdes - nøje 
overvejes, om betingelserne skal skærpes, og om iværksættelse skal godkendes af en uafhængig, 
sundhedsfaglig instans. Det kan også overvejes, om iværksættelse af tvangsvaccination haren sådan 
indgribende karakter, at det bør godkendes af Folketinget. 

Forsamlingsforbud (5.3.3) 


Et generelt forbud mod at forsamle sig udgør en begrænsning af forsamlingsfriheden efter både 
grundloven og EMRK og skal for at være lovlig være proportionel. Særligt den med anden 
ændringslov til epidemiloven indførte adgang til at forbyde helt ned til tre personer at forsamles er 
meget indgribende. Muligheden har ikke på tidspunktet for udgivelsen af denne analyse været 
anvendt, og der kan rejses tvivl ved, om indførelsen af et forsamlingsforbud på ned til 3 personer 


339 Pressemeddelelse i Statsministeriet, 12. maj 2020: https://www.stm.dk/ p 14952.html 

allerede på tidspunktet for lovforslagets vedtagelse 26. marts ville kunne anses for proportionelt i 
lyset af de daværende udmeldinger om udviklingen af coronasmitte. Det er henset til den manglende 
sundhedsfaglige opbakning til at indføre et generelt forsamlingsforbud særligt vigtigt nøje at 
overveje proportionaliteten af gældende forsamlingsforbud løbende og indskrænke eller ophæve 
disse, så snart de ikke længere er absolut nødvendige. 

Det anbefales, at bestemmelsen i epidemilovens § 6, stk. 1 gradbøjes, så der alene kan fastsættes 
forbud mod forsamlinger på under 10 personer, når dette er strengt nødvendigt for at forebygge 
eller inddæmme alvorlig smittespredning ved en risiko, der kan sidestilles med en trussel mod den 
offentlige fred. Et så vidtgående indgreb i forsamlingsfriheden bør have sundhedsfaglig forankring 
og derfor også alene kunne ske på anbefaling og ikke rådgivning fra sundhedsmyndighederne. 

Det bør af retssikkerhedsmæssige hensyn ligeledes tilføjes selve lovens ordlyd, at bestemmelsen ikke 
kan anvendes til at fastsætte regler, der gælder for private boliger. 

Justitia tilslutter sig i øvrigt Advokatsamfundets og Institut for Menneskerettigheders anbefalinger 
om en præcisering af et muligt forsamlingsforbud, så det er gennemskueligt for befolkningen, 
hvornår man er omfattet af forbuddet. 340 

Adqanqsforbud (5.3.4) 


Justitia har ikke bemærkninger hertil. 

Opholdsforbud (5.3.5) 

Det fremgår af epidemilovens § 6, stk. 3, at der alene kan nedlægges opholdsforbud, hvis det efter 
politiets skøn er nødvendigt for at forhindre fare for smitte det pågældende sted. Da der her er tale 
om et sundhedsfagligt skøn, bør dette i stedet tilkomme sundhedsmyndighederne. Det anbefales 
således, at det indføres i bestemmelsen, at politiet skal rådføre sig med Sundhedsstyrelsen forud for 
indførelsen af opholdsforbud. 

Patientrettigheder (5.3.6) 


Der er med epidemilovens § 12 d indsat en beføjelse til sundheds- og ældreministeren til at prioritere 
mellem forskellige patientgrupper ved at tilsidesætte visse gruppers lovsikrede rettigheder, når 
ministeren vurderer, at disse er af mere underordnet betydning end kapacitetsbehovet til at 


340 Institut for Menneskerettigheder og Advokatsamfundet: COVID-19-TILTAG I DANMARK- Retssikkerhedsmæssige og 
menneskeretlige konsekvenser, 5. juni 2020, s. 16. 

behandlet patienter smittet med en alment farlig sygdom. Dette kan efter forarbejderne bl.a. gælde 
retten til hurtig behandling af livstruende sygdomme ved en suspension af maksimale ventetider. 

En begrænsning af øvrige patienters ret til sundhedsbehandling såsom 
behandlingsgarantien og udredningsretten bør kun ske, så længe det er strengt nødvendigt 
og bør derfor ophæves snarest muligt. Det må i øvrigt altid overvejes, om der er grundlag 
for at prioritere patienter med Covid-19 højere end andre patienter. 

Såfremt bestemmelsen videreføres til den nye epidemilov, anbefaler Justitia, at det nøje 
overvejes, hvilke patientrettigheder der fortsat skal kunne begrænses. Det bør særligt 
overvejes, om det uanset risikoen for en sundhedskrise er proportionelt med en adgang til 
at tilsidesætte hensynet til hurtig behandling af livstruende sygdomme ved en suspension 
af maksimale ventetider som hjemlet i epidemilovens § 12 d for at sikre den fornødne 
kapacitet til behandling af patienter med Covid-19. 

Overvågning (5.3.7) 

Offentlige myndigheders behandling og udveksling af personfølsomme oplysninger kan efter 
omstændighederne udgøre indgreb i retten til respekt for privatliv. En sådan behandling vil derfor 
skulle være proportionelt med formålet med behandlingen. Proportionalitetskravet må i højere grad 
vurderes at kunne opfyldes under frygt for en forestående sundhedskrise, mens det under en tilstand 
med kontrol af smitten må være mere tvivlsomt, idet der dog altid vil være tale om en konkret 
vurdering. 

Sundheds- og ældreministeren udstedte med hjemmel i epidemiloven en bekendtgørelse, hvorefter 
Styrelsen for Patientsikkerhed og politiet kunne forlange, at juridiske personer udleverede 
oplysninger om bl.a. navn og adresse på betalingskortindehavere og tid og sted for 
betalingstransaktioner. Denne mulighed udgik senere af bekendtgørelsen, og Justitia er på 
tidspunktet for udgivelsen af denne analyse ikke bekendt med, hvilke oplysninger myndighederne 
konkret indsamler. 

Justitia anbefaler, at epidemilovens §§ 21 a og b begrænses, således at smittesporing ikke kan ske 
ved myndighedernes tvangsindsamling af f.eks. betalings- og teleoplysninger, idet smittesporing bør 
være baseret på anonymitet som tilfældet er med appen "Smittestop". 

Magtanvendelse (5.3.8) 

Justitia har ikke bemærkninger til magtanvendelsen. 

Kontrolundersøgelser (5.3.9) 

Der blev ved første ændringslov indført hjemmel til, at sundheds- og ældreministeren efter 
forhandling med justitsministeren kan fastsætte regler om, at politiet kan få adgang til lokaler m.v. 
uden retskendelse med henblik på at kontrollere overholdelsen af et gældende forsamlingsforbud. 
Det anbefales af retssikkerhedsmæssige grunde, at det fremgår af lovens tekst, at bemyndigelsen 
ikke kan udnyttes til at fastsætte regler om, at der uden retskendelse er adgang til private boliger, 
som det ifølge sundheds- og ældreministeren er tilsigtet. 


Straf (5.3.10) 


Justitia er ikke bekendt med, hvordan de ny strafbestemmelser har været anvendt i praksis, men 
anbefaler, at det undersøges, inden en ny epidemilov vedtages. 

Ekspropriation (5.3.11) 

Der blev med første ændring af epidemiloven som noget nyt indført hjemmel til, at sundheds- og 
ældreministeren til brug for gennemførelse af lovens foranstaltninger kan iværksætte ekspropriation 
af privat ejendom. Det anbefales af retssikkerhedsmæssige grunde, at der indføres en pligt for 
sundheds- og ældreministeren til at indbringe spørgsmål om ekspropriationens lovlighed eller 
erstatningens størrelse for domstolene på begæring af den, indgrebet er foretaget overfor. 

Erstatning (5.3.12) 

Der foreligger kun begrænsede oplysninger om, hvilken betydning afskaffelsen af adgangen til 
erstatning har haft. Justitia anbefaler, at det nøje overvejes at genindsætte en ret til erstatning navnlig 
i tilfælde, hvor der er truffet beslutninger rettet mod enkeltpersoner med økonomiske konsekvenser 
for de enkelte til følge. 

JUSTITIA 


6. Magtbalance og åbenhed 


Det er afgørende i en demokratisk retsstat at opretholde en sund balance ikke kun mellem 
Folketinget og regeringen, men også mellem navnlig regeringen og uafhængige institutioner så som 
domstole og medier. Magtbalancen og åbenheden under coronasituationen har imidlertid være et 
tilbagevendende tema siden de første indgreb i marts 2020. Statsministerens holdning var klar i 
Jyllands-Posten den 3. april 2020:" Det er mig, der bestemmer." 

I det følgende vil først fravigelsen af den almindelige lovgivningsprocedure i forbindelse med 
hastelovændringerne blive behandlet (afsnit 6.1). Herefter vil følge en behandling af forholdet 
mellem Justitsministeriet og Sundheds- og Ældreministeriet (afsnit 6.2), Folketinget og regeringen 
(afsnit 6.3), regeringen og fagkundskaben (afsnit 6.4) og domstolene og Domstolsstyrelsen (afsnit 
6.5). Hver af de fem afsnit vil være efterfulgt af Justitias anbefalinger på det konkrete område. 

6.1 Hastelovgivning 

Der blev i perioden 12. marts frem til skæringsdatoen for denne analyse 1. juni fremsat og vedtaget 
22 lovforslag i forbindelse med coronavirus. 341 Samtlige lovforslag blev undergivet hastebehandling 
og fraveg dermed den almindelige lovgivningsprocedure som beskrevet nedenfor under afsnit 6.1.1. 

De to væsentligste lovændringer ud fra et retssikkerhedsperspektiv angik ændringerne af 
epidemiloven, som analysen derfor vil fokusere på. De principielle betænkeligheder ved 
hastelovgivning angår dog også de øvrige lovbehandlinger. 


Det første forslag til lov om ændring af lov om foranstaltninger mod smitsomme og andre overførbare 
sygdomme (herefter "epidemiloven") blev fremsat af regeringen den 12. marts 2020 som lovforslag 
nr. L 133. Lovforslaget blev hastebehandlet i Folketinget med alle tre behandlinger samt vedtagelse 
samme dag, som det blev fremsat. Behandlingen medførte enkelte ændringer, hvorefter lovforslaget 
enstemmigt blev vedtaget som lov nr. 208 med ikrafttræden 17. marts 2020. 

Det andet forslag til lov om ændring af epidemiloven og forskellige andre love blev fremsat af 
regeringen den 26. marts 2020 som lovforslag nr. L 158. Lovforslaget blev efter udvalgsbehandling 
enstemmigt vedtaget af Folketinget den 31. marts som lov nr. 359. med ikrafttræden 4. april 2020. 


341 Se en oversigt over samtlige lovforslag i forbindelse med coronavirus på Folketingets hjemmeside: 
www.ft.dk/da/aktuelt/tema/folketinaet-og-coronasituationen 

Regeringen foreslog den 12. marts 2020, at bestemmelserne i epidemiloven blev gjort mere fleksible 
ved at overføre en række beføjelser fra epidemikommissionerne til sundheds- og ældreministeren 
og ved at indføre en række nye beføjelser.342 Sundheds- og ældreministeren fik bl.a. overført flere 
beføjelser, som før lå hos de regionale epidemikommissioner, og ministeren fik i mange tilfælde 
bemyndigelse til at fastsætte regler i bekendtgørelser. 

Kun to uger efter vedtagelsen af den første ændringslov fremsatte regeringen den 26. marts 2020 et 
nyt ændringsforslag med henvisning til, at der var behov for nye handlemuligheder, så det sikredes, 
at myndighederne hurtigt ville kunne handle, hvis det måtte vise sig nødvendigt. 343 Anden 
ændringslov medførte bl.a. en række øgede beføjelser til, at sundheds- og ældreministeren kan 
fastsætte regler om begrænsning af opholdsfriheden, herunder ved at forbyde mindre forsamlinger 
og fastsætte regler om ophold på steder med almindelig adgang. 

6.1.1 Den almindelige lovgivningsproces 

Efter grundlovens § 41, stk. 2 skal et lovforslag behandles tre gange af Folketinget, før det kan 
vedtages. Grundloven indeholder ikke yderligere krav eller tidsfrister til de tre behandlinger. 

Folketingets Forretningsorden indeholder regler om arbejdet i Folketinget. 344 Retningslinjerne for 
folketingsarbejdet tager især sigte på at give Folketinget den nødvendige tid til at foretage en 
grundig behandling af lovforslagene. 345 

Det fremgår af Justitsministeriets vejledning om lovkvalitet, at regeringens lovforslag normalt bør 
fremsættes inden udgangen af februar, hvis det skal behandles inden sommerferien, og der skal 
foreligge en særlig begrundelse, hvis et forslag ikke fremsættes inden da. Denne "februar-frist" er 
især fastsat for at give Folketinget mulighed for at foretage en grundig behandling af 
lovforslagene. 346 

Inden et lovforslag fremsættes i Folketingssalen, har det normalt været sendt i høring hos de 
myndigheder, organisationer m.v. som vil blive berørt af det påtænkte lovforslag. Høringsprocessen 
er bl.a. væsentlig for det forslagsstillende ministeriums vurdering af, om lovudkastet ud fra tekniske 
og indholdsmæssige synspunkter kan anses for egnet og herunder forventes at "holde" i praksis 
samt for Folketingets bedømmelse af, om lovforslaget kan anses for rimeligt og hensigtsmæssigt. 


JUSTITIA 


342 Lovforslag nr. L 133 som fremsat, FT 19/20, s. 5-6. 

343 Lovforslag nr. L 158 som fremsat, FT 19/20, s. 4. 

344 Se nærmere herom: www.ft.dk/da/leksikon/Forretningsorden 

345 Justitsministeriet: Vejledning om Lovkvalitet (2017), afsnit 1, s. 8. 

346 Ibid. 

Der bør derfor ifølge vejledningen som altovervejende hovedregel foretages høring over 
lovudkastet, medmindre f.eks. lovforslaget bygger på en betænkning, der har været i høring, eller 
tidsmæssige grunde er til hinder for det Er det af tidsmæssige grunde ikke muligt at iværksætte en 
høring over et lovudkast før fremsættelsen for Folketinget, bør høring i stedet foretages samtidig 
med fremsættelsen. 347 

Ved 1. behandling drøftes lovforslaget ud fra principielle synspunkter uden nogen nærmere 
gennemgang af forslagets enkeltheder. Ved afslutningen af 1. behandling overgår lovforslaget 
normalvis til udvalgsbehandling, men forslaget kan i sjældne tilfælde gå direkte til 2. behandling 
uden udvalgsbehandling. Normalt kan 1. behandling af et lovforslag tidligst finde sted to dage efter 
lovforslagets fremsættelse, og den bør ikke finde sted før fem dage efter offentliggørelse på 
Folketingets hjemmeside. 348 

Når udvalget er færdigt med at behandle lovforslaget, udgiver udvalget ofte en betænkning over 
forslaget. 2. behandling kan herefter tidligst ske to dage efter betænkningen er offentliggjort, hvis 
der har været udvalgsbehandling mellem 1. og 2. behandling, eller to dage efter 1. behandlingen, 
hvis udvalgsbehandling ikke har fundet sted. 

Under 2. behandling kan der fremsættes udtalelser om lovforslaget i almindelighed, om de enkelte 
bestemmelser i lovforslaget og om foreliggende ændringsforslag. 

3. behandling kan tidligst foregå to dage efter afslutningen af 2. behandling eller afgivelse af 
tillægsbetænkning, hvis der har været fornyet udvalgsbehandling, og tidligst 30 dage efter 
fremsættelsen af lovforslaget, jf. Folketingets Forretningsorden § 13. 

Lovforslaget overgår herefter enten til fornyet udvalgsbehandling, hvis der vurderes at være behov 
for det, eller til 3. behandling. Under 3. behandling sættes først de stillede ændringsforslag til 
forhandling. Efter Folketinget har truffet beslutning om disse, sættes lovforslaget i sin helhed til 
forhandling, og der foretages en afstemning om lovforslagets endelige vedtagelse. 

Folketinget har således selv vedtaget et udgangspunkt om en minimumbehandlingstid for lovforslag 
på 30 dage. 30-dages fristen blev indsat i Folketingets Forretningsorden i 2000 for at sikre et højere 
kvalitetsniveau i lovgivningsarbejdet. Forslagets baggrund var, at den meget hurtige 
lovgivningsproces, som mange love blev gennemført under, gav meget kort tid til offentlig debat 
om lovforslagene, ligesom oppositionen ikke blev levnet megen tid til at analysere forslagene. Det 
høje tempo i lovbehandlingen gav ifølge forslagsstillerne øget risiko forfejl og utilsigtede virkninger 


347 Ibid. Afsnit 6.1, s. 189. 

348 Håndbog i Folketingsarbejdet, kapitel 3, afsnit 3.6. 


Justitia | Fruebjergvej 3 | 2100 København 0 | 23926100 | info@justitia-int.org 


84 





JUSTITIA 


Justitia | Danmarks uafhængige juridiske tænketank 
RETSSTATEN og COVID9 


i lovgivningen med efterfølgende behov for ændringer i lovene få måneder senere, hvilket giver 
dårligere vilkår for de borgere og virksomheder, der både skal efterleve og følge med i den konkrete 
lovgivning. 349 Beslutningsforslaget blev navnlig fremsat med henblik på at forbedre 
finanslovsprocessen, da tendensen var, at der blev indgået finanslovsforlig meget tæt på fristen, så 
der skulle ekspederes f.eks. 21 lovforslag på 10 dage, som tilfældet var i december 1999. 350 Ifølge 
Folketingets hjemmeside skal 30-dagesfristen sikre tid til en grundig behandling, så lovene ikke er 
båret af en pludselig oppisket stemning. 351 

6.1.2 Hastebehandling af regeringens lovforslag 

Den almindelige lovgivningsproces kan fraviges i særdeles påtrængende tilfælde. I forslaget om at 
indføre en 30-dagesfrist blev det anført, at der alene skal kunne dispenseres i tilfælde af "uopsættelig 
hastelovgivning i forbindelse med kriseindgreb. ' SS2 

Efter Folketingets Forretningsordens § 42 kan de almindelige frister fraviges, når tre fjerdedele af de 
i afstemningen deltagende medlemmer tilslutter sig et forslag herom indgivet af formanden eller 
skriftligt af 17 medlemmer. Under første behandling af beslutningsforslaget anførte Jes Lunde (SF) 
endvidere: 

Q "Det er klart, at der stadigvæk skat være dispensationsmulighed ved hastelovgivning. 

[...] Er der økonomiske krise, er der en undtagelsessituation, så ska i man kunne 
gennemføre noget på kort tid, men hovedreglen ska i være, at der er god tid ti i 
arbejdet, så alle kan følge med, også befolkningen, så man kan blande sig og komme 
med deputationer, så demokratiet kan virke, og sådan at vi fåren bedre sikkerhed for, 
at det er kvalitet, det vi leverer. Det har befolkningen krav på, for det er dem, der skal 
leve med de tove, vi går og laver herinde ." 353 

Folketinget har som nævnt mellem 12. marts og skæringsdatoen for denne analyse 1. juni 2020 
vedtaget 22 lovforslag relateret til coronasituationen efter hastebehandlingsproceduren. Det hurtigst 
behandlede lovforslag var det første lovforslag til ændring af epidemiloven, der blev fremsat, 1., 2. 
og 3. behandlet og vedtaget af Folketinget på under et døgn. Samtlige lovforslag fraveg betingelsen 


349 Beslutningsforslag B 69, FT 99/00, fremsat 19. januar 2000. 

350 1. behandling af beslutningsforslag B 69, FT 99/00, den 9. februar 2000, Tale 11, Jes Lunde (SF). 

351 Folketinget: www.ft.dk/da/folkestvret/folketinaet/lovaivninasprocessen-i-folketinaet 

352 Betænkning afgivet af Udvalget for Forretningsordenen den 3. maj 2000 over Forslag til folketingsbeslutning 
om ændring af forretningsorden for Folketinget (B 69, FT 99/00). 

353 1. behandling af beslutningsforslag B 69, FT 99/00, den 9. februar 2000, Tale 11, Jes Lunde (SF). 

i Folketingets Forretningsordens § 13, stk. 1, hvorefter 3. behandling ikke må finde sted før 30 dage 
efter fremsættelsen. 

Ligeledes gælder for samtlige forslag, undtagen ét, at lovforslagene ikke har været sendt i høring 
hos relevante myndigheder, organisationer m.v. hverken før eller i forbindelse med fremsættelsen. 354 

Den langt overvejende del af lovforslagene indeholder alene kortfattede og overordnede 
begrundelser for den manglende høring og lovforslagets hastende karakter. Således angives 
eksempelvis i bemærkningerne, at lovforslaget havde en hastende karakter "henset til udbruddet af 
coronavirus" eller lignende, 355 eller at der var et akut behov for at vedtage de tiltag, som lovforslaget 
indeholdt, uden at der var anført nogen nærmere begrundelse for hastebehandlingen. 356 En del af 
lovforslagene angav blot, at "regeringen ønsker, at reglerne skal træde i kraft hurtigst muligt"uden 
nærmere begrundelse. 357 

Justitia har for det første hæftet sig ved, at anden hasteændring af epidemiloven blev fremsat den 
26. marts 2020 og vedtaget den 31. marts, selv om det på tidspunktet for både fremsættelsen og 
vedtagelsen stor klart, at der ikke var et umiddelbart forestående behov for en hurtig udvidelse af 
regeringens beføjelser. Den 28. marts udtrykte overlæge på Statens Serum Institut og på 
Rigshospitalet Anders Koch over for Danmarks Radio "forsigtig optimisme", da den stabile kurve over 
nye antal smittede de forgangne to uger viste, at summen af de på dette tidspunkt indførte tiltag så 
ud til at have en effekt. Overlægen udtalte, at "der er ikke noget, der i øjeblikket tyder på, at vi 
kommer tit at opleve tilstande som i Italien." Den 30. marts 2020 kunne statsministeren på et 
pressemøde i Statsministeriet oplyse, at der var tegn på, at smittekurven fladede ud. 358 Vurderingen 
var baseret på et notat fra Statens Serum Institut. 359 

Det centrale spørgsmål på tidspunktet for hastebehandlingen var den kommende genåbning af 
Danmark, men Folketinget vedtog desuagtet regeringens hastelovforslag og gav - uden videre 
overvejelser om det akutte samfundsmæssige behov - regeringens beføjelser til at stramme 
forsamlingsforbuddet helt ned til tre personer. 

Ifølge Radioavisen den 1. april 2020 havde flere folketingspolitikere på et møde med sundheds- og 
ældreministeren kritiseret, at statsministeren - samtidig med behandlingen af en hastelov - varslede 


354 Lovforslag nr. L 153 om kommuners og regioners indkøb i forbindelse med håndteringen af covid-19 blev sendt i høring hos KL og 
Danske Regioner, men blev ikke herudover sendt i høring grundet regeringens ønske om, at reglerne skulle træde i kraft hurtigst muligt. 

355 Se bl.a. L 134, L 158, L 171 og L 175. 

356 Se bl.a. L 133, L 140, L 145, L 154, L 161 og L 181, hvorimod L 172 indeholdt en udførlig begrundelse for, hvorfor man mente, at der 
var et akut behov for vedtagelse af lovforslaget. 

357 Se bl.a. L 135, L 141, L 142, L 143, L 153 og L 190. 

358 Pressemøde i Statsministeriet den 30. marts 2020: www.stm.dk/ o 14935.html 

359 Statens Serum Institut: Status og prognose for epidemiens fremtidige udvikling, 30. marts 2020. 

genåbning efter påske, men Folketinget accepterede hastebehandlingen af lovforslaget, selv om den 
varslede genåbning indikerede, at det hverken hastede eller var tilstrækkeligt understøttet af de 
foreliggende, faglige vurderinger. 

Justitia har desuden hæftet sig ved, at regeringen ikke tog højde for, at der ikke var tale om en 
almindelige lovgivningsproces. Regeringen undlod således at gøre Folketinget særligt opmærksom 
f.eks. på Sundhedsstyrelsens kritiske bemærkninger til første ændringslov til epidemiloven. 
Bemærkningerne kom først frem i pressen flere dage efter hastelovens vedtagelse, da Politiken den 
15. marts 2020 berettede, at Sundhedsstyrelsen i et høringssvar underskrevet af direktør Søren 
Brostrøm bl.a. havde anført: "Umiddelbart finder vi, at det aktuelle covid-19-udbrud ikke kan 
begrunde sådanne væsentlige ændringer i epidemiloven". Sundhedsstyrelsens direktør vurderede at 
smittespredningen mere hensigtsmæssigt kunne fremmes inden for anden gældende lovgivning. 
Han støttede en revision og modernisering af epidemiloven, men det krævede ifølge ham mere tid 
til udarbejdelsen af et fagligt bidrag. 360 Folketinget modtog oplysningerne halvanden time før 
vedtagelsen og uden særskilt fremhævelse af den manglende sundhedsfaglige opbakning. 

Justitia anbefaler: 

o Folketinget bør overveje at revidere Folketingets Forretningsorden og begrænse adgangen 
til hastebehandling af lovforslag til tilfælde, hvor hastebehandling er bydende nødvendig, 
ligesom det bør overvejes at sikre adgang til en kort høringsproces. Hastebehandlingen bør 
begrænses mest muligt og alene angå ændringer, der er uopsættelige, mens andre 
ændringer så vidt muligt bør behandles efter en almindelige lovgivningsprocedure. 
Folketinget bør sikre, at regeringen er mere åben om de vanskelige overvejelser, som et 
hastebehandlet lovforslag indebærer. 

o Regeringen bør revidere Statsministeriets cirkulære om udarbejdelse af lovforslag og udvide 
forpligtelsen til at redegøre for behovet for hastebehandling af alle dele af lovforslag, der 
ønske hastebehandlet. 


6.2 Justitsministeriet og Sundheds- og Ældreministeriet 

Forholdet mellem Justitsministeriet og Sundheds- og Ældreministeriet har ikke være genstand for 
særlig opmærksomhed i medierne, men forholdet har været præget af usædvanlig sammenblanding 
af beføjelser. 


360 Lovforslag nr. L 133, FT 19/20, endelig besvarelse af spørgsmål nr. 23. Se i det hele afsnit 3.2.1. 

Det ses dels i utydelige grænser for ministrenes parlamentariske ansvar, dels i politiets beføjelser til 
at handle i sundhedsmæssigt øjemed, dels - i en periode - i uklare klageadgange inden for de to 
ministeriers ressortområder. 

Første tegn på en sammenblanding af justitsministerens og sundheds- og ældreministerens 
beføjelser trådte frem, da regeringen fremlagde det første forslag til en hasteændring af 
epidemiloven. Lovforslaget var forfattet (på meget kort tid) af embedsmænd i Justitsministeriet, der 
skrev lovforslaget på Justitsministeriets brevpapir. Lovforslaget blev imidlertid fremlagt af sundheds- 
og ældreministeren, der også håndterede behandlingen i Folketinget. 

Folketinget var opmærksom på sammenblanding af sundheds- og retspolitiske overvejelser og 
ønskede derfor behandling af lovforslagene ikke kun i Sundheds- og Ældreudvalget, men også ved 
inddragelse af Retsudvalget. Folketingets formand besluttede, at lovforslaget kun skulle behandles 
af Sundheds- og Ældreudvalget. 

For det andet fik sundheds- og ældreministeren med den første hastelov bemyndigelse til at 
overlade beføjelser til myndigheder under andre ministres ansvar. 361 Det er usædvanligt, fordi 
udgangspunktet i dansk forfatningsret er, at ministeren har det politiske ansvar, som ministeren kan 
løfte ved at delegere opgaver til myndighederne underlagt ministerens beføjelser og ansvar. Hvis en 
opgave skal løftes af en myndighed under X-ministeren, så bør Y-ministeren ikke have beføjelsen i 
første omgang. Alligevel foreslog regeringen med første hastelov, at sundheds- og ældreministerens 
beføjelser kunne delegeres uden for ministerens ressort. 

Klageadgangen kom også i klemme i den forbindelse. Udgangspunktet ved delegation af 
kompetence fra en myndighed til en anden er, at der er klageadgang til den myndighed, der har 
delegeret kompetencen. Det betyder, at hvis sundheds- og ældreministeren eksempelvis delegerer 
kompetence til politiet, vil politiets afgørelser kunne påklages til sundheds- og ældreministeren. 362 
Det fremgår af forarbejderne til anden ændringslov, at dette udgangspunkt ved delegation ikke er 
hensigtsmæssigt, da sundheds- og ældreministeren ikke i alle tilfælde besidder den sagkundskab, 
der er nødvendig for at kunne behandle klagerne. 363 

Ved vedtagelse af anden ændringslov blev sundheds- og ældreministeren derfor bemyndiget til at 
fastsætte regler, der indebærer, at afgørelser der er truffet af en myndighed som sundheds- og 
ældreministeren har uddelegeret kompetence til, kan påklages til en anden myndighed end 


361 Epidemiloven § 1, stk. 2. Se lovforslag nr. L 158, FT 19/20 som fremsat, s. 15 hvoraf følger, at denne adgang også omfatter 
myndigheder under andre ministerier end Sundheds- og Ældreministeriet. 

362 Lovforslag nr. L 158, FT 19/20 som fremsat, s. 16. 

363 Lovforslag nr. L 158, FT 19/20 som fremsat, s. 4. 

Sundheds- og Ældreministeriet. 364 Det kan eksempelvis være afgørelser truffet af politiet, hvor det 
kan fastsættes, at klageadgangen i stedet skal være til Rigspolitiet. Det fremgår af forarbejderne til 
anden ændringslov, at bemyndigelsesbestemmelsen ikke kan benyttes til at fastsætte regler om, at 
klageadgangen afskæres. 365 

For det tredje stod det temmelig hurtigt klart, at politiet fik sig en sundhedspolitisk opgave, der ikke 
henhørte under politiets ressort. Dette gælder eksempelvis politiets adgang til at nedlægge 
opholdsforbud efter epidemilovens § 6, stk. 3, hvis det efter politiets skøn er nødvendigt for at 
forhindre fare for smitte det pågældende sted. Da der her er tale om et sundhedsfagligt skøn, burde dette 
skøn naturligt i stedet tilkomme sundhedsmyndighederne. 366 

Rigspolitichef Thorkild Fogde har ligeledes på gentagne pressemøder udtalt, at befolkningen skal 
holde afstand, selv om der ikke er pligt til at holde nogen afstand. Det er en sundhedspolitisk 
anbefaling, at der holdes afstand, men politiet har ikke beføjelser til at pålægge borgerne af holde 
særlig afstand, så længe borgerne overholder de gældende regler. Politiets sammenblanding af 
justitsministerens politifaglige og sundheds- og ældreministerens sundhedsfaglige opgaver må 
antages at være medvirkende til, at der er opstået en uklarhed i befolkningen om, hvor grænserne 
mellem politiske anbefalinger og juridiske forpligtelser går. 

Politiet har aktivt støttet de sundhedspolitiske anbefalinger, hvilket formentlig er en del af 
årsagen til, at nogle borgere og myndigheder tror, at der gælder et afstandsforbud som 
illustreret af dette skilt opsat ved Lyngby Sø den 2. april 2020 



364 Epidemiloven § 1, stk. 3. 


365 Lovforslag nr. L 158, FT 19/20 som fremsat, s. 16. 

366 Se i denne forbindelse Justitias anbefaling vedrørende ændringen af epidemilovens § 6, stk. 3, i afsnit 5.4. 

Justitia anbefaler: 

o Regeringen og Folketinget bør opretholde en klar adskillelse af ministrenes ansvarsområder, 
således at det er tydeligt, hvilken minister der har ansvaret for regeringens førelse på de 
enkelte områder. 

o Myndighederne bør sondre klart mellem anbefalinger og forbud, f.eks. således at politiet 
afholder sig fra at fremme sundhedsmæssige anbefalinger og begrænser sig til at håndhæve 
gældende retsregler. 

6.3 Folketinget og regeringen 

Folketinget vedtog navnlig ved hasteændringerne af epidemiloven at koncentrere en meget 
betydelig magt hos sundheds- og ældreministeren. Det er både sket i form af overførsel af den 
kompetence, der ifølge den gældende epidemilov tilkom epidemikommissionerne, og ved indførelse 
af en lang række nye bemyndigelsesbestemmelser, hvorefter sundheds- og ældreministeren kan 
fastsætte nærmere regler ved bekendtgørelser, videredelegere sine beføjelser, iværksætte 
ekspropriation af privat ejendom, påbyde tvangsundersøgelse, -behandling, -isolation, -indlæggelse 
eller vaccination af borgere m.v., som beskrevet ovenfor i kapitel5. Sundheds- og ældreministeren 
fik således med ændringerne af epidemiloven ganske stor magt til at fastsætte generelle regler og 
udstede konkrete påbud over for borgerne, uanset at der er tale om indgreb i den enkelte borgers 
frihed. 367 

Folketingsmedlem Eva Kjer Hansen fra Venstre optalte i starten af april ca. 40 bemyndigelser til 
regeringen over de forudgående par uger i forbindelse med lovgivningen mod udbredelsen af 
coronavirus: 

Q "Det er en åben ladeport tit at gøre hvad man vil. Hvornår er noget nødvendigt? Det 
er blevet helt op til sundhedsministeren at afgøre. Jeg synes, vi her ser nogle meget 
grelle eksempler på, at vi giveren minister bemyndigelse fra Folketingets side, uden 
at vi egentlig har kontrol med, hvordan det bliver anvendt. Vi er nået helt ud tii 


kanten på den rejse ." 368 


367 Se også Jonas Christoffersen i Politiken: Menneskeretsekspert: Vi er i gang med et helt enormt samfundseksperiment den 16. marts 
2020. 

368 Ibid. 

Den vidtgående anvendelse af bemyndigelseslovgivning må ses i lyset af en stigende anvendelse af 
sådanne beføjelser i de senere år. Et studie gennemført af Jørgen Grønnegård Christensen og Jørgen 
Albæk på opdrag fra Folketingets Præsidium viser, at der fra 1990 til 2018 er kommet ca. 200 flere 
love (stigning på 21%), men mere end 2.000 yderligere gældende bekendtgørelse (stigning på 55%), 
hvilket i væsentlig grad ændrer magtbalancen mellem Folketinget og regeringen. 369 

Når Folketinget overlader så brede og væsentlige beføjelser til regeringen, afhænder Folketinget en 
meget væsentlig adgang til at fastsætte ikke kun de nærmere politiske målsætninger, men også de 
virkemidler, der skal anvendes for at opnå målene. 

Folketinget var opmærksom på risikoen for et skred i magtbalancen. Sundheds- og ældreministeren 
gav derfor i forbindelse med udvalgsbehandlingen af ændringslovene tilsagn om kun at anvende 
bemyndigelsesbestemmelserne efter inddragelse af Folketingets partier. 370 Sundheds- og 
ældreministeren oplyste samtidig, at han ville etablere en følgegruppe bestående af alle partiernes 
sundhedsordfører, der løbende kunne drøfte aktuelle spørgsmål i forhold til håndteringen af Covid- 
19. Følgegruppen skulle følge udviklingen i smittespredningen og blive inddraget i forbindelse med 
tiltag, der var pa°vej, herunder i form af udmøntning af bemyndigelser. 371 

Det viste sig imidlertid ganske hurtigt, at regeringen kun i begrænset omfang åbent inddrog 
Folketinget. Det gælder navnlig for så vidt angår de politiske målsætninger, der i løbet af april 
forskød sig fra at undgå et sammenbrud i sundhedsvæsenet til at opnå en minimering af smitten 
uden at dette skifte dog blev eksplicit formuleret eller drøftet med Folketinget, men også ved ikke 
at dele grundlaget for de politiske beslutninger både hvad angår smitteudbredelse og de 
socioøkonomiske konsekvenser af den førte politik, og ved fortsat at træffe de væsentligste 
beslutninger alene og først efterfølgende inddrage Folketinget flere gange med ændringer til følge. 

Demokratiets vilkår har man set forskelligt på under coronakrisen. Erhvervsminister Simon Kollerup 
blev i DR Deadline den 20. april 2020 spurgt, om ikke det kunne være en god idé at fremlægge de 
beregninger, som regeringens politik var baseret på. Erhvervsministeren afviste forslaget, fordi 
præmissen for spørgsmålet var, at regeringen havde gjort noget forkert, men at denjo havde handlet 
rigtigt Andre vil nok mene, at det er fundamentalt i et demokrati, at en regering fremlægger 
grundlaget for sine beslutninger, så andre kan diskutere, om man er enig eller uenig i regeringens 
beslutninger. 


JUSTITIA 


369 Berlingske: Midt i coronakrisen advarer professorer: Demokratiet har et alvorligt problem, 2. april 2020,1. sektion, s. 4-5. 

370 Betænkning over lovforslag nr. L 133, FT 19/20, s. 2. 

371 Ibid. og tillægsbetænkning over lovforslag nr. L 133, FT 19/20, s. 4 (besvarelse af spørgsmål 10). 

Oppositionen udtrykte fra omkring påske i stigende grad kritik af regeringens udelukkelse af 
Folketinget fra indsigt og medbestemmelse. Venstres formand Jakob Ellemann-Jensen kritiserede 
regeringens "sololøb", 372 ligesom andre partiledere svang sig op til at tale om et "etpartistyre" i 
Danmark. 373 Mere konkret blev det kritiseret, at regeringen ikke fremlagde beslutningsgrundlaget 
bag den gradvise åbning, ligesom den sene inddragelse blev kritiseret ud fra et 
magtfordelingsperspektiv. 374 

Det var således først efter påsken 2020, at regeringen øgede inddragelsen af Folketinget, da 
statsministeren den 13. april meddelte, at regeringen ville have alle partier med på råd om 
genåbningens fase 2. 375 1 starten af maj 2020 nedsatte regeringen en gruppe med tre eksperter, der 
skulle regne på de økonomiske konsekvenser af forskellige tiltag og lægge beregningerne åbent 
frem, efter at flere partier og økonomer havde efterlyst en sådan model. Gruppen blev nedsat for at 
regeringen og Folketinget havde et bedre grundlag for at træffe beslutning om genåbningens fase 
2. 376 Før det tidspunkt havde regeringen kun delt sparsomme oplysninger om sine nærmere 
overvejelser om smittens udvikling, når bortses fra de løbende oplysninger om udviklingen i antallet 
af indlæggelser og døde, selv om det var de helt afgørende forudsætninger for den førte politik. 

Justitia mener, at regeringen kan kritiseres for ikke at inddrage Folketinget, og at Folketinget kan 
kritiseres for ikke have betinget sig større inddragelse, men Folketinget og regeringen vil formentlig 
dele ansvaret på den klassiske måde med 10 procent til sig selv og 90 procent til den anden. 

Inden ansvarsfordelingen drøftes kan man tage det udgangspunkt, at det er centralt i en demokratisk 
retsstat, at væsentlige politiske beslutninger er forankrede i Folketinget. Jo større politisk betydning 
en beslutning har, desto væsentligere er det at sikre Folketingets opbakning. Forankringen bør ikke 
kun være formel og bestå i, at regeringen ikke har et flertal imod sig i Folketinget, men den bør også 
være reel, således at Folketinget har indsigt i og indflydelse på regeringens beslutninger. Det kræver, 
at en regering er åben omkring grundlaget for sine beslutninger, og at Folketinget er aktivt i 
opsøgningen af medindflydelse. 

Det var tilsyneladende først efter påske 2020, at Folketinget begyndte at efterspørge 
grundlaget for regeringens nærmere økonomiske overvejelser, og den 13. april blev 


372 Jyllands-Posten den 7. april 2020. 

373 Berlingske Tidende 7. april 2020. 

374 Berlingske Tidende 10. april 2020 

375 Berlingske : Mette Frederiksen bøjer sig for kritik i e-mail ti! partiledere: I skal være med ti! at "designe" næste fase af genåbningen, 13. 


april 2020. 

376 Altinget : Ny ekspertgruppe af topøkonomer skat rådgive regering og partier før næste fase af genåbningen, 1. maj 2020. 

finansminister Nicolai Wammen kaldt i samråd. Folketingsmedlem Rasmus Jarlov beklagede 
sig over fraværet af nærmere oplysninger: 

Q "Vi sidder i Folketinget hver uge og godkender kæmpestore milliardbeløb, og vi viI 
gerne vide, hvad den økonomiske strategi går ud på, og hvad de mange ekstra 
udgifter betyder for statens gæld. Det føles meget usikkert at skulle sige ja til så 
enormt store udgifter uden at kende de samlede konsekvenser og den samlede 
regning . //377 


Efter Justitias opfattelse må regeringen og Folketinget dele ansvaret for udviklingen; regeringen bad 
om magten under løfte om inddragelse, hvorefter Folketinget overlod magten uden særlige 
overvejelser om, hvordan magtbalancen mellem regeringen og Folketinget kunne bevares. 

Justitia anbefaler: 

o Regeringen og Folketinget bør overveje at indføre krav om, at regeringen inddrager 
Folketinget i væsentlige beslutninger af sundhedsmæssig, social og økonomiske betydning 
som led i bekæmpelsen af Covid-19, f.eks. ved at oprette et Covid-19-udvalg, som regeringen 
skal informere om væsentlige udviklinger, som regeringen skal drøfte væsentlige spørgsmål 
med, som regeringen skal rådføre sig med i væsentlige sager og som regeringen efter 
omstændighederne skal indhente samtykke fra inden udvidelser eller lempelser af 
restriktioner og indgreb. En model kunne være udenrigspolitikken, hvor regeringen skal 
inddrage Udenrigspolitisk nævn. 

6.4 Regeringen og fagkundskaben 

Den første hastelov indeholdt en helt grundlæggende forskydning af kompetence fra 
epidemikommissionerne til regeringen. Der er i Danmark nedsat fem epidemikommissioner; én i hver 
region. Epidemikommissionerne består af en politidirektør, en læge med relevante faglige 
kvalifikationer, en dyrlæge, en repræsentant for told- og skatteforvaltningen, en repræsentant for 
det regionale sygehusberedskab, en repræsentant for Beredskabsstyrelsens regionale 
beredskabscenter samt tre medlemmer valgt af regionsrådet. 378 


377 Berlingske : Politikere kræver økonomisk pian nu: "Jeg har aldrig set et folketing, som har haft så få hæmninger i forhold til at bruge 
iøs af vores penge", 24. april 2020. 

378 Epidemiloven § 3. 

Det fremgår af betænkningen til første ændringslov, at formålet med forskydningen dels var at opnå 
en bedre koordination af de nødvendige foranstaltninger ved at samle kompetencen et sted, dels at 
opnå en større fleksibilitet i beredskabet ved at sundheds- og ældreministeren kan trække på de 
myndigheder, som måtte være relevante i en given situation. Yderligere var baggrunden for, at 
epidemikommissionerne var lokalt forankrede, at der var et lokalt fokus ved udbrud af alment farlige 
sygdomme, men på grund af risikoen for smittespredning over store geografiske afstande var der 
ønske om at iværksætte foranstaltninger mere fleksibelt og centraliseret. 379 

Epidemikommissionerne er sammensat med fokus på faglighed, hvorfor forskydningen af 
kompetencer fra epidemikommissionerne til sundheds- og ældreministeren gjorde beslutningerne 
mindre faglige og mere politiske. 380 En anden konsekvens var, at orienteringen blev mere national 
end regional. Desuden blev forholdet mellem faglighed og politik afgørende forrykket, da 
Sundhedsstyrelsens rolle gik fra at være indstillende til at være rådgivende. 381 

Den løbende drøftelse af forholdet mellem faglighed og politik åbenbarede sig kort tid efter 
nedlukningen i marts 2020, da det viste sig, at Sundhedsstyrelsen ikke støttede først 
grænselukningen og siden hasteændringerne af epidemiloven. Det kom senere frem, at regeringen 
i videre omfang havde truffet vidtrækkende beslutninger uden direkte støtte i 
sundhedsmyndighedernes anbefalinger. 

I april 2020 steg opmærksomheden på de økonomiske konsekvenser, da det kom frem, at der i Norge 
og Finland var lavet og offentliggjort omfattende beregninger af de økonomiske konsekvenser af 
indgrebene. 382 I Norge blev udarbejdet end rapport på 90 sider med mulige scenarier for en 
genåbning ud fra et samlet sundhedspolitisk og økonomisk perspektiv. Regeringen nedsatte efter 
politisk pres i starten af maj den ovenfor beskrevne gruppe af tre økonomer, som med inspiration i 
den norske model skulle regne på de økonomiske konsekvenser af forskellige mulige tiltag i 
forbindelse med genåbningens fase 2. 383 

Justitia mener, at det er meget væsentligt i et demokratiske samfund, at de offentlige og politiske 
drøftelser foregår på et oplyst grundlag, således at befolkningen og dets repræsentanter i 
Folketinget har en grundlæggende indsigt i og forståelse for de politiske beslutninger, som derefter 
kan være genstand for løbende debat. I den foreliggende situation, hvor der er tale om en ny 
sygdom, må det desuden anses som meget væsentligt, at danske forskere i vidt omfang kan bidrage 


379 Betænkning over lovforslag nr. L 133, FT 19/20, s. 7. 

380 Se også Christoffersen, Jonas: Menneskeretsekspert: Vi er i gang med et helt enormt samfundseksperiment, Politiken den 16. marts 
2020. 

381 Se hertil ændringen af epidemilovens § 10. 

382 Berlingske Tidende 14. og 15. april 2020. 

383 Altinget : Ny ekspertgruppe af topøkonomer skal rådgive regering og partier før næste fase af genåbningen, 1. maj 2020. 

til at kvalificere og styrke grundlaget for de politiske diskussioner, ikke mindst når der er tale om et 
nyt virus, som uafhængige forskere arbejder med, og som sundhedsmyndighederne umuligt kan 
have fuldt opdateret vide om. 

Justitia anbefaler: 

o Regeringen og Folketinget bør løbende arbejde for at styrke informationsfriheden, således at 
offentligheden og forskere i meget vidt omfang har kendskab til grundlaget for politiske og 
administrative beslutninger. 

6.5 Domstolene og Domstolsstyrelsen 

Domstolenes virke under coronasituationen har været genstand for nogen politisk opmærksomhed 
navnlig i spørgsmålet om prioritering af sager efter genåbningen. 

Der har imidlertid ikke været offentlig debat om, hvem der traf beslutninger om at nedlukke og 
genåbne domstolene, ligesom der heller ikke har været opmærksomhed omkring 
beslutningskompetencen vedrørende domstolenes prioriteringer under coronasituationen. 

Udgangspunktet for domstolenes virke er, at domstolene er uafhængige. Den enkelte dommer, 
retsformand eller retspræsident bestemmer, hvordan sagerne skal prioriteres. Om beslutningen 
tilkommer dommer, retsformand eller retspræsident afhænger af, hvordan den enkelte ret er 
organiseret, men det har ikke betydning i denne sammenhæng, hvor det afgørende er, at 
kompetencen ligger hos en dommer. 

Uanset dette væsentlige grundprincip har Domstolsstyrelsen spillet en central og kontroversiel rolle 
i domstolenes håndtering af coronasituationen, idet styrelsen på en række punkter har søgt at 
gennemføre beslutninger, som styrelsen ikke har kompetence til at træffe. 

Q "...vi vii meget gerne i gang i retssalene igen, så snart det er sundhedsmæssigt 
forsvarligt, og regeringen giver grønt lys," siger Kristian Hertz, direktør i 
Domstolsstyrelsen. 384 


Domstolsstyrelsens pressemeddelelse af 8. april 2020: "Domstolene forlænger nødberedskabet". 

Da de færreste formentlig kender til beslutningskompetencen inden for domstolene, er det 
nødvendigt først at redegøre for forholdene. Der er i hvert fald to klare grænser for 
Domstolsstyrelsens virke. 

o For det første bør Domstolsstyrelsen hverken overveje, foreslå, anbefale eller henstille, at 
domstolene behandler retssager i strid med retsplejelovens regler, 
o For det andet bør Domstolsstyrelsen ikke overtage retspræsidenternes ansvar efter 
retsplejeloven ved at overveje, foreslå, anbefale eller henstille, at domstolene behandler 
sagerne på en måde, der griber ind i den enkelte dommers uafhængige beslutninger. 

Opgavefordelingen mellem de enkelte dommere, retsformænd og retspræsidenter på den ene side 
og Domstolsstyrelsen på den anden side bygger på betænkning 1398/2001 fra Domstolenes 
strukturkommission. Strukturkommissionen overvejede nøje fordelingen af ansvaret mellem de 
enkelte dommere og præsidenterne for de enkelte retter, idet præsidenterne fik overdraget visse 
administrative opgaver, der tidligere lå hos de enkelte dommere. Ved den nøje afgrænsede 
ansvarsfordeling mellem præsidenterne og dommerne var det selv sagt forudsat, at 
Domstolsstyrelsen ikke kan træffe beslutninger, som end ikke præsidenterne kan træffe. 

Strukturkommissionen skulle således bl.a. overveje reglerne om det ledelsesmæssige ansvar inden 
for domstolene og dermed en justering af "dommernes grundlovssikrede uafhængighed", som 
kommissionen kaldte det, i lyset af grundlovens § 61, 1. pkt., og § 64, 1. pkt. 385 

Efter grundlovens § 64 har dommerne i deres kald alene at rette sig efter loven, hvorfor dommerne 
skal overholde loven. Efter grundlovens § 61 kan den dømmende magts udøvelse kun ordnes ved 
lov, hvilket betyder, at en ændring af de ledelsesmæssige forhold inden for domstolene - og 
herunder i forholdet mellem dommerne og Domstolsstyrelsen - kræver lovændring. 

At der er tale om et væsentligt forfatningsretligt spørgsmål fremgår af, at kommissionen undervejs i 
sit arbejde anmodede Justitsministeriets Lovafdeling om en udtalelse om, hvilke grænser statsretten 
sætter for retspræsidenternes administrative kompetence i forhold til rettens enkelte dommere, idet 
kommissionen havde særligt opmærksomhed på de følgende forhold: 

o Fastlæggelse af generelle retningslinjer for arbejdets tilrettelæggelse og sagernes behandling 
i øvrigt, herunder bl.a. anvendelse af mundtlig eller skriftlig forberedelse, etablering af en 
central forberedelsesafdeling, fastlæggelse af det tidspunkt på dagen, hvor retsmøderne 


Strukturkommissionens betænkning nr. 1398/2001, s. 314. 

påbegyndes og lignende tiltag med henblik på at sikre ensartethed og effektivitet i 
sagsbehandlingen. 

o Sagsfordelingen, herunder omfordeling af sager, f.eks. i tilfælde af lange berammelsestider 
hos en af embedets dommere. 

o Sagernes prioritering, herunder bl.a. opprioritering af behandlingen af visse sagstyper eller 
prioriteringen mellem sager, hvor der skal medvirke flere dommere og de pågældende 
dommeres øvrige sager. 

Det er således åbenbart, at både spørgsmål om sagernes fordeling og prioritering, herunder 
prioriteringen af sagstyper, og spørgsmålet om generelle retningslinjer for arbejdets tilrettelæggelse 
og sagernes behandling er følsomme spørgsmål, fordi dommerne skal behandle sagerne 
uafhængigt. 

Kommissionen fandt, at retspræsidenterne skulle tildeles visse beføjelse til at træffe afgørelse om 
prioriteringen af sagerne, idet retspræsidenten "har en forpligtelse til i forhold til rettens brugere at 
sikre, at arbejdet er tilrettelagt sådan, at embedets sagsbehandlingstid i de enkelte retsafdeiinger er 
rimelig og nogenlunde ensartet". Præsidenten kan derfor om nødvendigt omfordele en større sag 
eller en række sager for at opnå en hurtig udligning i sagsbehandlingstiderne, men kommissionen 
fremhævede: 

Q "En sådan omfordeling må som udgangspunkt ske efter drøftelse med den 
dommer/afdeling, der afgiver sagen/sagerne... Kompetencen til at træffe beslutning 
om omfordeling af en sag, når det er nødvendigt for at sikre rettens brugere 
ensartede og rimelige sagsbehandlingstider - eller når det af andre objektive grunde 
er nødvendigt - må dog i sidste ende ligge hos embedschefen ." 386 

Denne opgavefordeling lå også til grund for det lovforslag, der førte til Domstolsreformen i 2007. 
Det følgende fremgik således af lovforslagets almindelige bemærkninger i et afsnit om ledelsen af 
retterne: 

Q "Ansvaret for de generelle ledelsesmæssige og administrative opgaver ved de 
foreslåede nye byretter bør efter kommissionens opfattelse samles hos 
byretspræsidenten, således at præsidenten har det overordnede ansvar både for de 
administrative opgaver, herunder økonomi- og personaleadministration, og for 
sagsafviklingen og sagsfordelingen ved embedet. Ansvaret for de generelle 


386 Strukturkommissionens betænkning nr. 1398/2001, s. 317 og 341. 

ledelsesmæssige og administrative opgaver bør også i landsretterne på tilsvarende 
måde være samlet hos landsretspræsidenten. 

En effektiv varetagelse af de ledelsesmæssige og administrative opgaver forudsætter 
efter kommissionens opfattelse, at embedschefen har de nødvendige beføjelser til at 
træffe beslutninger af administrativ karakter med virkning for embedets øvrige 
dommere. Det er således efter kommissionens opfattelse nødvendigt, at præsidenten 
kan fastlægge generelle retningslinjer for arbejdets tilrettelæggelse og for den 
administrative behandling af sagerne med henblik på at sikre ensartethed i 
sagsbehandlingen og en hensigtsmæssig ressourceanvendelse ved retten. " 387 

Dommere skal naturligvis som alle andre overholde den gældende lovgivning, herunder om 
håndteringen af coronasmittefare, men det er retspræsidenterne og ikke Domstolsstyrelsen, der har 
kompetence til at fastlægge generelle retningslinjer for arbejdets tilrettelæggelse og for den 
administrative behandling af sagerne. Det er dommere, der har kompetencen til at behandle de 
enkelte sager inden for rammerne af lovgivningen og de af retspræsidenten udstukne retningslinjer. 

I lyset af grundlovens § 61, hvorefter den dømmende magts forhold ordnes ved lov, er det 
bemærkelsesværdigt, at Sundheds- og Ældreministeriets forsamlingsforbud m.v. udstedt ved 
bekendtgørelse af 17. marts 2020 ikke omfattede Folketinget, men derimod omfattede 
domstolene, 388 der først blev undtaget fra bekendtgørelserne med virkning fra den 20. april 2020. 389 

Justitia er ikke bekendt med, om grundlovens § 61 indgik i begrundelsen for at undtage domstolene 
fra ministeriets restriktioner. 

6.5.1 Domstolenes prioriteringer 

Efter regeringens beslutning om den delvise nedlukning af Danmark, udgik der ved en 
pressemeddelelse den 11. marts 2020 besked fra Domstolsstyrelsen om, at "Danmarks Domstole" 
ville iværksætte et nødberedskab fra den 13. marts og foreløbigt to uger frem "med henblik på at 
kunne varetage de kritiske opgaver", idet Domstolsstyrelsen fremhævede, at det ville være de enkelte 
ætter, der "lokalt tilrettelægger arbejdet". 390 


387 L 168 af 1. marts 2006 om ændring af retsplejeloven og forskellige andre love (Politi- og domstolsreform), punkt 2.2.2.I. 

388 Se bekendtgørelse nr. 224 af 17. marts 2020, § 9 og bekendtgørelse nr. 370 af 4. april 2020, § 12 (begge historiske). 

389 Bekendtgørelse nr. 445 af 19. april 2020, § 12 ("Bekendtgørelsen gælder ikke for Folketinget og domstolene"), bekendtgørelse nr. 630 af 17. maj 
2020, § 12, bekendtgørelse nr. 687 af 27. maj 2020, § 13 og bekendtgørelse nr. 795 af 8. juni 2020, § 12. 

390 Domstolsstyrelsens pressemeddelelse af 11. marts 2020:" Nødberedskab ved Danmarks Domstole: Foreløbig information". 

Domstolsstyrelsens syntes imidlertid at have anlagt den linje, at man fulgte regeringens anbefalinger. 
I et notat af 11. marts 2020 hed det således: 

Q "Regeringen har besluttet at lukke alle offentlige institutioner i Danmark fra den 13. 

marts 2020 til og med den 1. april2020. Der skal alene opretholdes de mest kritiske 
funktioner. I den forbindelse skal Danmarks Domstole identificere særligt kritiske 
sagsområder, hvor driften skal opretholdes. " 391 

Det fremgik ikke nærmere, hvad grundlaget var for, at Domstolsstyrelsen udtalte sig på vegne 
Danmarks Domstole. Domsstolsstyrelsen nedsatte efter det oplyste en såkaldt krisestab med 
deltagelse af forskellige medarbejdere fra domstolene. Det fremgik heller ikke, hvilket grundlag 
Domstolsstyrelsen havde for at anføre, at regeringens beslutning, der ikke kan binde domstolene, 
nødvendigvis førte til en identifikation af hele sagsområder, der skal prioriteres. 

Den 12. marts udsendte Domstolsstyrelsen en pressemeddelelse i overensstemmelse med notatet af 
11. marts, ifølge hvilken "Danmarks Domstole vil varetage kritiske sagsområder, som særligt er sager, 
der er bundet af frister, eller er særligt indgribende", hvorefter der blev angivet eksempler på kritiske 
sagsområder såsom "grundlovsforhør, fristforlængelser, straffesager med varetægtsfængslede, der 
ikke kan udsættes, fogedforretninger, der ikke kan udsættes, tinglysningssager, samt særligt 
hastende konkurssager". 

Det blev tilsvarende anført, at "en række sager" ikke kunne prioriteres, herunder "hovedforhandlinger 
i straffe- og civilsager, de fleste fogedsager, skifte ved dødsbo, samt notar-forretninger." 392 Listen 
over prioriterede sager blev senere justeret til at omfatte bl.a. straffesager, hvor det "af hensyn til 
tiltalte, vidner eller forurettede vil være helt uproportionalt at udsætte sagen" samt "visse 
administrative frihedsberøvelser". 393 

Et specielt hjørne af domstolenes virke - nemlig notarforretninger - blev tidligt berørt af 
Domstolsstyrelsen, der den 17. marts skrev, at notarforretninger kun ville gennemføres i begrænset 
omfang f.eks. "hvor der i den konkrete sag er væsentlige økonomiske interesser at tage hensyn til." 
Domstolsstyrelsen meddelte i den forbindelse, at de begrænsede notarforretninger også gjaldt for 
testamenter, men at borgerne i stedet kunne oprette vidnetestamenter. 394 Den 1. april lød det, at 


391 Notat af 11. marts 2020 om opretholdelse af kritiske sagsområder ved domstolene (jr. nr. 2020-3201-0008-44). 

392 Domstolsstyrelsens pressemeddelelse af 12. marts 2020: "Nødberedskab ved Danmarks Domstole: Yderligere information". 

393 Domstolsstyrelsens pressemeddelelse af 19. marts 2020: "Domstolenes nødberedskab: Danmarks Domstole værner om 
retssikkerheden". 

394 Domstolsstyrelsens pressemeddelelse af 17. marts 2020: "Information: Testamenter kan oprettes som vidnetestamenter". Se også 
pressemeddelelse af 1. april 2020: "Information: Alternativ til fremtidsfuldmagt". 

Danmarks Domstole havde besluttet, at "udvide notarforretningerne til også at omfatte henvendelser 
fra erhvervskunder", idet den enkelte byret besluttede, "hvordan notarforretninger med 
erhvervskunder gennemføres" - ikke om de gennemføres eller om andre notarforretninger 
gennemføres. 395 Der var så vidt vides forskellige retter, der ikke fulgte Domstolsstyrelsens 
meddelelse, idet de lokale dommere fastholdt deres kompetence til at beslutte, hvilke 
notarforretninger, de ville gennemføre. 

Den 20. marts udsendte Domstolsstyrelsen en pressemeddelelse, hvorefter "Danmarks Domstole 
kommer beskikkede advokater i møde". Selv om Domstolsstyrelsen ikke kan tale på domstolenes 
vegne, fremgik det, at styrelsen havde "opfordret landets retter til at imødekomme de beskikkede 
advokaters anmodning om a conto-salærer" i forskellige situationer, ligesom der blev "anbefalet" en 
nedre grænse for udbetalingen af a conto-salær. 396 Beslutningen om udbetaling af a conto-salær 
tilkommer den enkelte dommer, der skal tage højde for hver enkelt tilfældes særlige 
omstændigheder. 

Den 26. marts ændrede Domstolsstyrelsen vurderingen af, hvilke sager der måtte anses for kritiske 
og anførte, at det bl.a. gjaldt "visse tvangsfuldbyrdelsessager, der ikke kan udsættes" såsom 
"familierettens fuldbyrdelse af afhentning af børn, der er ved at blive smuglet ud af landet". 397 
Domstolsstyrelsen efterlod ikke tvivl om, at den anså sig for kompetent til at udstikker 
retningslinjerne for de enkelte retters prioriteringer, idet dommerne skulle vurdere, om sagerne 
opfyldte styrelsens betingelser: 

Q "Det er op til en konkret vurdering i den enkelte ret, hvorvidt en sag opfylder 
ovenstående betingelser, ligesom det er forudsætningen, at alle kritiske sager 
gennemføres i overensstemmelse med sundhedsmyndighedernes ti I en hver tid 
gældende anbefalinger. " 398 

Den 26. marts var så vidt ses første gang, at Domstolsstyrelsen klart tilkendegav, at den - trods 
domstolens uafhængighed og den enkelte dommers judicielle kompetence - anså Danmarks 
Domstole for underlagt regeringens beslutninger: 


395 Domstolsstyrelsens pressemeddelelse af 1. april 2020: "Domstolene lukker op for notarforretninger for erhvervslivet". 

396 Domstolsstyrelsens pressemeddelelse af 20. marts 2020: "Danmarks Domstole kommer beskikkede advokater i møde". 

397 Domstolsstyrelsens pressemeddelelse af 26. marts 2020: "Danmarks Domstole arbejder videre på distancen". 

398 Domstolsstyrelsens pressemeddelelse af 26. marts 2020. Se også Domstolsstyrelsens pressemeddelelse af 8. april 2020: "Domstolene 
forlænger nødberedskabet" ("Det vil - som hidtil - være op til en konkret vurdering i den enkelte ret, hvorvidt en sag opfylder 
betingelserne om at være en del af det kritiske nødberedskab."). 

Q "Prioriteringen af de kritiske sager ved domstolene betyder desværre også, at en 
række væsentlige sager, som forudsætter fysisk fremmøde i retten, ikke bliver løst 
som følge af regeringens udmelding, og at sagerne indtil videre udsættes. " 3 " 

Domstolsstyrelsen bekræftede tilgangen den 8. april: 

Q "Danmarks Domstole følger nøje regeringens udmeldinger om gradvis genåbning af 
samfundet. /40 ° 

Den 31. marts udsendte Domstolsstyrelsen en såkaldt FAQ ("Frequently Asked Questions") med bl.a. 
følgende beslutning, som ikke kunne træffes på domstolenes vegne: "Krisestaben har nu besluttet 
at udvide notarforretningerne til også at omfatte henvendelser fra erhvervskunder.... Alle byretter 
skal offentliggøre oplysninger om den lokale ordning på rettens egen hjemmeside." Gennemførelsen 
af notarforretninger er en aktivitet, som ved retsplejeloven er henlagt til byretterne, hvorfor det er 
den enkelte retspræsident, der bestemmer, hvordan notarforretningerne gennemføres, ligesom det 
er den lokale retspræsident, der bestemmer indholdet af den enkelte rets hjemmeside. Tilsvarende 
var der tidligere udgået meddelelse om, at sager om tvangsfuldbyrdelse af ordinært samvær i 
familiesager ikke blev behandlet, men den 3. april henstillede man til, at retterne igen behandlede 
sagerne, "da de nu også kan være kritiske". 

Den 4. april udsendte Domstolsstyrelsen et notat, der på afgørende vis tilstræbte at gribe ind i et 
væsentligt element i domstolenes judicielle uafhængighed, nemlig beslutningen om, hvornår en sag 
skal behandles. I stedet for at overlade det til den enkelte retspræsident/dommer at prioritere i lyset 
af nogle anbefalede, generelle kriterier, blev det meldt ud, at nogle områder skulle prioriteres: 

Q "Beslutningen om udelukkende at prioritere ovenstående sager ved domstolene vil 
betyde, at en række væsentlige sagsområder vil blive nedprioriteret, og sagerne indtil 
videre udsættes. Det gælder følgende sagsområder: 


o Straffesager, herunder også igangværende hovedforhandlinger 
o Civile sager, herunder også igangværende hovedforhandlinger 
o Visse dødsboskiftesager 
o Notarialforretninger for private." 


399 Domstolsstyrelsens pressemeddelelse af 26. marts 2020. 

400 Domstolsstyrelsens pressemeddelelse af 8. april 2020: "Domstolene forlænger nødberedskabet". 

Justitia har fået afslag på aktindsigt i referaterne fra møder i bestyrelsen for Domstolsstyrelsen, da 
referaterne anses som interne dokumenter. Domstolsstyrelsens bestyrelse syntes dog ved en 
meddelelse af den 8. april 2020 at dele opfattelsen af, at der var en direkte forbindelse mellem 
regeringens beslutninger og domstolenes varetagelse af kritiske funktioner: 

Q "Forleden kom regeringens melding om den gradvise åbning af samfundet. Den 
indebærer, at hjemsendelsen af medarbejdere, der ikke varetager kritiske funktioner, 
forlænges ti i og med 10. maj. Vi følger situationen nøje, og som det ser ud nu 
forlænges nødberedskabet altså til og med den 10. maj. Samtidig ser domstolenes 
krisestab på, om der i den kommende tid vi I være yderligere sagsområder, der bliver 
kritiske i takt med, at tiden går, og de derfor bør omfattes af nødberedskabet. ” 

Den 14. april 2020 henstillede Domstolsstyrelsen, at domstolene på grund af behovet for en hurtig 
afvikling af straffesager "i denne helt ekstraordinære situation konkret forholder sig til, om der i nogle 
sager undtagelsesvis kan være anledning til at tillade, at en beskikket advokat møder ved en erfaren 
fuldmægtig med det formål af få gennemført flest mulige hovedforhandlinger." Spørgsmålet om 
(om)beskikkelse af advokater og tilladelse til at lade en beskikket advokat møde ved en fuldmægtig 
skal afgøres af den enkelte dommer. 

At Domstolsstyrelsens har indtaget en central rolle i at gennemføre regeringens politik forekom klart, 
da Domstolsstyrelsen den 17. april kunne meddele, at domstolene genåbnede den 27. april: 

Q "Efter regeringens henstilling og baseret på sundhedsmyndighedernes 
tilbagemelding har Domstolsstyrelsen besluttet, at Danmarks Domstole genåbner 
gradvist den 27. april2020 . ,/401 

Domstolsstyrelsen beslutning indebar tilsyneladende en tilbagevending til en mere almindelig 
opgavefordeling, idet Domstolsstyrelsen berettede: 

Q "De enkelte retter tilrettelægger arbejdet under hensyntagen til lokale forhold og skal 
de kommende dage lægge detaljerede planer for lokale genåbninger. 


401 Domstolsstyrelsens pressemeddelelse af 17. april 2020: "Domstolene genåbner 27. april". 

Genåbningen vi I ske under hensyn til smitterisiko, sagernes væsentlighed og retternes 
kapacitet, ligesom det sker i tæt samarbejde med både ætter, Dommerforeningen og 
aktørerne på området. " 402 


Domstolsstyrelsens formulering nærmer sig dermed retsplejelovens ordning, men styrelsen gav 
fortsat beskeder til retterne, der "skal" lægge planer og "tilrettelægger" arbejdet. 

Den 25. april 2020 meddelte Domstolsstyrelsen, at Danmarks Domstole "efter dialog med relevante 
aktører og myndigheder" havde lavet "generelle retningslinjer og anbefalinger til genåbningen". 
Domstolsstyrelsen opererede imidlertid fortsat med prioriteringer, idet det fremgik af 
pressemeddelelsen: 

Q "Retterne tilrettelægger det lokale arbejde med sagsafviklingen, men straffesager og 
civile sager står generelt øverst på prioriteringslisten, for eksempel arrestantsager, 
nævningesager, VW-sager og hastende civile sager, herunder familieretlige sager. 
Der vi I dog også blive åbnet op for behandling af øvrige sager, herunder 
konkurssager, fogedsager og skiftesager ." 403 

Den 26. april udsendte Domstolsstyrelsen yderligere anbefalinger og retningslinjer til en 
sundhedsmæssig forsvarlig afvikling af retssager, idet anbefalingerne og retningslinjerne var 
udarbejdet i samarbejde med Styrelsen for Patientsikkerhed og Arbejdstilsynet. 404 

6.5.2 Særligt om grundlovsforhør 

Den 4. april 2020 udsendte Domstolsstyrelsen en orientering til retterne med svar på forskellige 
spørgsmål - en såkaldt FAQ ("Frequently Asked Questions"). 

Spørgsmålet om gennemførelse af grundlovsforhør blev behandlet, da det ifølge Domstolsstyrelsen 
kunne overvejes at gennemføre et grundlovsforhør uden fysisk fremstilling af den frihedsberøvede 
for en dommer. Domstolsstyrelsen gennemgik retsplejelovens regler og konstaterede herefter: 


402 Ibid. 


403 Domstolsstyrelsens pressemeddelelse af 25. april 2020: "Samlet plan for genåbningen af Danmarks Domstole". 

404 Domstolsstyrelsens pressemeddelelse af 25. april 2020: "Retternes genåbning: Sundhed i fokus". Se også Domstolsstyrelsens 
pressemeddelelse af 26. april 2020: "Genåbning af Danmarks Domstole: Vigtig information til alle brugere". 

Q 'Ver foreligger således ikke på nuværende tidspunkt hjemmel ti i, at et 
grundlovsforhør kan gennemføres via video 3." 

Det fremgår af grundlovens § 71, stk. 3, at enhver, der anholdes, inden 24 timer skal "stilles for en 
dommer". I stedet for at minde dommerne i Danmark om grundlovens § 71, skrev Domstolsstyrelsen 
følgende: 

Q "Hvis den anholdte ikke kan møde op i retten, kan den pågældende ret dog overveje, 
hvorvidt det konkrete grundlovsforhør alligevel kan gennemføres via video 3 ud fra 
generelle betragtninger om nødretslignende forholde. Det kan være fint at sondre 
mellem sygdom (med mulighed for fængsling in absentia) som grund for udeblivelse 
og karantænelignende forhold (med mulighed for overvejelse af nød retlig hjemmel 
til videomøde)." 

Det er meget vidtgående at foreslå, at en anholdt - navnlig uden lovhjemmel - ikke stilles for en 
dommer. Det gælder ikke mindst i en situation, hvor lovgivningsmagten i de forudgående uger 
havde gennemført adskillige hastelove for at håndtere situationen, og hvor lovgiver kunne have 
overvejet at indføre videofremstillinger, hvis det ellers var fundet foreneligt med grundlovens § 71, 
stk. 3. 

6.5.3 Justitias anbefalinger 

Efter Justitias opfattelse er det væsentligt, at domstolenes uafhængighed respekteres under alle 
omstændigheder, ligesom domstolene bør opfordres til at overholde snarere end udfordre 
lovgivningen. 

Det kan overvejes, om man skal se stort på spørgsmålet om, hvorvidt kompetencen til at udstikke 
retningslinjer for dommernes behandling af sager ligger hos Domstolsstyrelsen eller 
retspræsidenterne, men spørgsmålet har ikke kun principiel betydning. Det har også konkret 
betydning. 

Domstolsstyrelsen generelle retningslinjer for prioriteringen af sager har ikke tilsigtet at levne de 
enkelte dommere råderum til at foretage deres egne vurderinger af, om der var konkrete sager, som 
- uden for de prioriterede sagsområder - kunne og burde behandles inden for rammerne af 
sundhedsmyndighedernes anbefalinger. Det kunne ofte være tilfældet, hvis antallet af personer, der 
skal møde frem under en hovedforhandling er begrænset. Det er også væsentligt at være 
opmærksom på, at der - uden for de prioriterede sagsområder - kan være sager, der kræver hurtig 
behandling, ellersom i hvert fald ikke kan udsættes på ubestemt tid. Der er så vidt Justitia er orientere 

forskel på, i hvilket omfang de enkelte retter har fastlagt deres egen praksis, ligesom der så vidt vides 
også er forskel på, hvor store sagspukler de enkelte retter har i dag. 

Justitia har efter ansøgning om aktindsigt modtaget en række dokumenter fra Domsstyrelsen, som 
understøtter det materiale, der er offentliggjort på Domstolsstyrelsens hjemmeside. Materialet er 
ikke detaljeret omtalt i denne rapport, men det bekræfter, at Domstolsstyrelsen - i bedste mening - 
har udfordret domstolenes grænser. Domstolsstyrelsens sprogbrug har ikke efterladt nogen tvivl om, 
hvad styrelsen har ment, at domstolene burde gøre. Selv om der har været behov for at koordinere 
domstolenes indsatser, burde Domsstolsstyrelsen have udvist tilbageholdenhed i respekt for 
dommernes uafhængighed og begrænset sig til at koordinere retspræsidenternes prioriteringer. 

Justitia anbefaler 

o Domstolsstyrelsen og domstolene øger opmærksomheden på retsplejelovens grænser, 
således at det fuldt ud sikres, at alle initiativer og indsatser overvejes og gennemføres med 
fuld respekt for grundloven og lovgivningen. 

o Den uafhængige undersøgelse af coronaindsatsen inddrager spørgsmålet om 
grænsedragningen mellem domstolene og Domstolsstyrelsen. Det bør særskilt undersøges, 
i hvilket omfang Domstolsstyrelsen har truffet beslutninger og/eller fremsatte henstillinger, 
opfordringer, anbefalinger o.lign., der enten var i strid med grundloven og retsplejeloven eller 
på anden måde har udfordret domstolenes uafhængighed. Det må i den forbindelse 
overvejes, om der skal indføres en hjemmel til at lade Domstolsstyrelsen indtage en 
koordinerede rolle i en fremtidig situation, hvor det er strengt nødvendigt. 


6.6 Regeringen og TV2/DR 


Justitia har af prioriteringshensyn ikke behandlet spørgsmålet om forholdet mellem regeringen og 
medierne. 

7. Konklusion 


Formålet med denne analyse er at bidrage til debatten om indsatsen mod Covid-19 ud fra et 
retsstatsligt perspektiv, så de grundlæggende principper for det danske demokrati i videst muligt 
omfang bliver respekteret i den fremtidige indsats mod Covid-19. Det er således Justitias håb, at 
analysen vil spille ind i evalueringen af både epidemiloven og det bredere forløb under 
coronasituationen. 

Danmark blev i løbet af februar og marts bragt i en hel ekstraordinær situation med udbredelse af 
ny coronavirus, der med skelen til andre verdenslande, herunder særligt Italien, skabte frygt for en 
overbelastning af det danske sundhedssystem og medførte indførelsen af en række helt 
ekstraordinære tiltag. Særligt ekstraordinært lagde Folketinget i løbet af 12. marts 2020 med første 
hasteændring af epidemiloven en meget betydelig magt over på regeringen, der med sundheds- og 
ældreministeren i front kunne træffe vidtgående beslutninger om nedlukningen og genåbningen af 
samfundet, og om eksempelvis tvangsisolation og -undersøgelse af formodede smittede og 
personers adgang til at forsamles. Disse tiltag kunne formentlig anses for proportionale i forhold til 
at hindre det sammenbrud i sundhedsvæsenet, som man frygtede omkring vedtagelsen af første 
ændringslov til epidemiloven 12. marts. Det er dog mere tvivlsomt i hvor høj grad samme tiltag må 
anses for proportionale i en senere situation, hvor smitten i højere grad er under kontrol. De mest 
vidtrækkende bestemmelser i epidemiloven bør derfor forbedres eller ophæves for at tilpasses en 
fremtid, hvor den aktuelle sundhedstrussel kan ændre sig løbende. 

Forløbet under coronasituationen har vist, at Folketinget og regeringen kan være villige til på meget 
kort tid at sætte helt grundlæggende frihedsrettigheder og demokratiske retsstatsprincipper ud af 
spil, når Danmark står i en ekstraordinær situation, hvor frygten for en forestående krise presser på. 
Dette er i sig selv problematisk. Situationen bliver kun mere retssikkerhedsmæssigt betænkelig, når 
regeringen i så høj grad som det er sket bevæger sig væk fra sundhedsmyndighedernes anbefalinger 
og træffer en lang række politiske beslutninger uden det sædvanlige sundhedsfaglige mandat. 

Det er forståeligt, at regeringen agerede politisk og ikke altid fulgte sundhedsmyndighedernes råd i 
betragtning af myndighedernes begrænsede muligheder for at forudsige krisens omfang og komme 
med dækkende anbefalinger. Men netop fordi situationen var ekstraordinær og regeringen handlede 
politisk ud fra begrænset viden og på skiftende anbefalinger fra myndighederne, er Folketingets 
mandat særligt vigtigt. Det er derfor ikke hensigtsmæssigt, at Folketinget via brede 
bemyndigelsesbestemmelser i en hastigt vedtaget epidemilov gav sundheds- og ældreministeren 
kompetencen at træffe vidtgående beslutninger om bl.a. borgernes rettigheder og friheder ved 
bekendtgørelse. Det er heller ikke hensigtsmæssigt, at Folketinget ikke i højere grad er blevet 
informeret om og inddraget i gennemførelsen af tiltagene. Regeringen burde løbende have 

indhentet fornyede politiske mandater fra Folketinget og Folketinget burde i højere grad have bedt 
om det. 

Coronaforløbet har ikke kun været præget af en forskydning af magtbalancen mellem regeringen og 
Folketinget, men også en usædvanlig sammenblanding af beføjelser mellem Justits- og 
Sundhedsministeriet. Eksempelvis har sundheds- og ældreministeren fået adgang til at videregive 
bemyndigelser til myndigheder under andre ministeriersom f.eks. politiet, hvorved både det politiske 
og faglige ansvar for magtudøvelsen blev uklart. Derudover har balancen mellem regeringen og 
fagkundskaben og mellem domstolene og Domstolsstyrelsen været udfordret af den ekstraordinære 
situation, Danmark har befundet sig i. 

Tiden er efter Justitias opfattelse inde til at gøre op med en række af de vidtgående beføjelser, som 
Folketinget ved epidemiloven har tillagt sundheds- og ældreministeren, ligesom man bør ændre den 
magtfordeling, der har cementeret sig mellem forskellige institutioner under coronasituationen. 
Justitia anbefaler således først og fremmest, at evaluering af ændringerne af epidemiloven loven ikke 
udskydes til november, men at Folketinget allerede nu begynder at forberede en ændring af 
epidemiloven, således at Danmark bringes ud af den nødtilstand, det politiske liv reelt har været i 
siden marts 2020, hvor Folketinget overlod magten til regeringen. 

7.1 Anbefalinger 

NY EPIDEMILOV: 


Justitia anbefaler, at Folketinget går i gang med at revurdere epidemiloven snarest muligt, 
da den udløber 1. marts 2021. Det bør nøje overvejes, hvorvidt alle de vidtgående tiltag, 
der blev indført i marts 2020, fortsat og fuldt ud kan legitimeres. Justitia anbefaler, at 
Folketinget overvejer følgende ændringer til epidemiloven: 

Epidemilovens § 5 vedrørende adgangen til tvangsundersøaelse, -indlæggelse, -isolation 
og -behandling bør kun videreføres med kraftige retssikkerhedsmæssige forbedringer af 
bestemmelsen. 

Adgangen til tvangsvaccination i smittespredningsøjemed efter epidemilovens § 8 bør 
afskaffes, og hvis den opretholdes, bør betingelserne skærpes. 

At epidemilovens § 6 om adgangen til at udstede forbud mod at forsamle sig gradbøjes, 
så der alene kan fastsættes forbud mod forsamlinger på under 10 personer, når dette er 
strengt nødvendigt for at forebygge eller inddæmme alvorlig smittespredning ved en 
risiko, der kan sidestilles med en trussel mod den offentlige fred. Et så vidtgående indgreb 
i forsamlingsfriheden bør have sundhedsfaglig forankring og derfor også alene kunne ske 
på anbefaling og ikke rådgivning fra sundhedsmyndighederne. 

o At det tilføjes epidemilovens § 6, stk. 3, om adgangen til at nedlægge opholdsforbud, at 
dette alene kan ske efter politiets rådførsel med Sundhedsstyrelsen, 
o At det ved en eventuel videreførelse af epidemilovens § 12 d om begrænsningen 
af patientrettigheder nøje overvejes, hvilke patientrettigheder der fortsat skal kunne 
begrænses. 

At epidemilovens §§ 21 a og b vedrørende udveksling og behandling af personfølsomme 
oplysninger begrænses, så smittesporing ikke kan ske ved myndighedernes 
tvangsindsamling af f.eks. betalings- og teleoplysninger. 

At det tilføjes lovens tekst, at politiets adgang til lokaler m.v. uden retskendelse med 
henblik på at kontrollere overholdelsen af et gældende forsamlingsforbud som forudsat i 
epidemilovens § 6, stk. 2, ikke gælder private boliger. 

At der indføres en pligt for sundheds- og ældreministeren til at indbringe spørgsmål om 
lovligheden af en ekspropriation efter epidemilovens § 27 eller erstatningens størrelse for 
domstolene på begæring af den, indgrebet er foretaget overfor, 
o At det overvejes om der burde genindsættes en ret til erstatning navnlig i tilfælde, hvor 
der er truffet beslutninger rettet mod enkeltpersoner med økonomiske konsekvenser for 
de enkelte til følge. 


BEDRE PROCEDURER FOR HASTEBEHANDLING: 


Under coronakrisen er vedtaget en omfattende mængde lovforslag, der alle er blevet 
hastebehandlet, og som kun i meget begrænset omfang har været i høring hos relevante 
parter. Hastebehandling er skadelig for lovkvaliteten og den demokratiske proces, men er 
alligevel i stort omfang gennemført uden nogen nærmere begrundelse for lovforslagenes 
hastende karakter. Justitia anbefaler: 

At Folketinget overvejer at revidere Folketingets Forretningsorden og begrænse 
adgangen til hastebehandling af lovforslag til tilfælde, hvor hastebehandling er bydende 
nødvendig, ligesom der bør sikres adgang til en kort høringsproces . Hastebehandlingen 
bør begrænses mest muligt og alene angå ændringer, der er uopsættelige, mens andre 
ændringer så vidt muligt bør behandles efter en almindelige lovgivningsprocedure. 
Folketinget bør sikre, at regeringen er mere åben om de vanskelige overvejelser, som et 
hastebehandlet lovforslag indebærer. 

Regeringen bør revidere Statsministeriets cirkulære om udarbejdelse af lovforslag og 
udvide forpligtelsen til at redegøre for behovet for hastebehandling af alle dele af 
lovforslag, der ønskes hastebehandlet. 

GENOPRETNING AF MAGTBALANCEN: 


Der er under coronakrisen sket et betydeligt skred i magtfordelingen mellem Folketinget 
og regeringen, ligesom der er sket en usædvanlig sammenblanding af Justitsministeriets 
og Sundhedsministeriets beføjelser. Derudover har balancen mellem regeringen og 
fagkundskaben og mellem domstolene og Domstolsstyrelsen været udfordret af den 
ekstraordinære situation, Danmark har befundet sig i. Justitia har en række anbefalinger 
til, hvordan en sund balance mellem de nævnte institutioner genoprettes: 

Folketinget og regeringen: Regeringen og Folketinget bør overveje at indføre krav om, at 
regeringen inddrager Folketinget i væsentlige beslutninger af sundhedsmæssig, social og 
økonomisk betydning som led i bekæmpelse af Covid-19. Dette kan f.eks. ske ved at 
oprette et Covid-19-udvalg, som regeringen bl.a. skal rådføre sig med i væsentlige sager 
og efter omstændighederne indhente samtykke fra inden udvidelser eller lempelser af 
restriktioner og indgreb. 

Justitsministeriet og Sundhedsministeriet: Regeringen og Folketinget bør opretholde en 
klar adskillelse af ministrenes ansvarsområde, således at det er tydeligt, hvilken minister 
der har ansvaret for regeringens førelse på de enkelte områder. Derudover bør 
myndighederne sondre klart mellem anbefalinger og forbud, f.eks. således at politiet 
afholder sig fra at fremme sundhedsmæssige anbefalinger og begrænser sig til at 
håndhæve gældende retsregler. 

Regeringen og fagkundskaben: Regeringen og Folketinget bør løbende arbejde for at 
styrke informationsfriheden, så offentligheden og forskere i meget vidt omfang har 
kendskab til grundlaget for politiske og administrative beslutninger. 

Domstolene og Domstolsstyrelsen: Domstolsstyrelsen og domstolene bør øge 
opmærksomheden på retsplejelovens grænser, så det fuldt ud sikres, at alle initiativer og 
indsatser overvejes og gennemføres med fuld respekt for grundloven og lovgivningen. 
Den uafhængige undersøgelse af coronaindsatsen, som Folketinget har iværksat, bør 
inddrage spørgsmålet om grænsedragningen mellem domstolene og Domstolsstyrelse, 
herunder i hvilket omfang Domstolsstyrelsen har truffet beslutninger og/eller 
fremsatte henstillinger, opfordringer, anbefalinger o.lign., der enten var i strid med 
grundloven og retsplejeloven eller på anden måde har udfordret domstolenes 
uafhængighed. Det må i den forbindelse overvejes, om der skal indføres en 
hjemmel til at lade Domstolsstyrelsen indtage en koordinerede rolle i en fremtidig 
situation, hvor det er strengt nødvendigt. 

